കർഷകർക്കൊപ്പം തൊഴിലാളികൾ ; പ്രക്ഷോഭം തീവ്രമാക്കാൻ കർഷകസംഘടനകൾ | National | Deshabhimani | Sunday Feb 28, 2021\nകർഷകസംഘടനകളും ട്രേഡ്‌യൂണിയനുകളും ശനിയാഴ്‌ച രാജ്യവ്യാപകമായി കർഷക–- തൊഴിലാളി ഏകതാ ദിവസ് ആചരിച്ചു. എല്ലാ സംസ്ഥാനങ്ങളിലും സംയുക്തപ്രകടനം സംഘടിപ്പിച്ചു. ആൻഡമാൻ–- നിക്കോബാർ ദ്വീപ സമൂഹത്തിലും ഏകതാ ദിവസ് ആചരണമുണ്ടായി. സ്‌ത്രീകളടക്കം നൂറുകണക്കിനാളുകൾ റാലികളിലും പ്രകടനങ്ങളിലും പങ്കാളികളായി.\nഉത്തരേന്ത്യയിൽ ശൈത്യം മാറി താപനില ഉയർന്നുതുടങ്ങിയതോടെ ഡൽഹി അതിർത്തി സമരകേന്ദ്രങ്ങളിൽ വെയിലിനെ ചെറുക്കാനായി ടെന്റുകൾ സ്ഥാപിച്ചു. കൂളറുകൾ, വെള്ളത്തിനായി കുഴൽകിണറുകൾ, വാട്ടർ ഫിൽറ്ററുകൾ, കൂടുതൽ ശൗചാലയങ്ങൾ എന്നിവ തയ്യാറാക്കി. ടിക്രിയിൽ മാത്രം നാലായിരം എയർ കൂളർ സ്ഥാപിച്ചു.\nനിയമസഭാ തെരഞ്ഞെടുപ്പുകളുടെ പശ്ചാത്തലത്തില്, രാജ്യത്തെ തൊഴിലാളികളുമായി കൈകോര്‍ത്ത് പ്രക്ഷോഭം തീവ്രമാക്കാൻ കർഷകസംഘടനകൾ. മോഡി സർക്കാരിനെതിരായ മൂന്നാംഘട്ട സമരപ്രഖ്യാപനം ചൊവ്വാഴ്‌ച സംയുക്ത കിസാൻ മോർച്ച നടത്തും. തിങ്കളാഴ്‌ച കേന്ദ്ര ട്രേഡ്‌യൂണിയൻ പ്രതിനിധികളും സംയുക്ത കിസാൻമോർച്ച നേതാക്കളും യോഗം ചേരും.\nകിസാൻസഭ നേതാക്കളായ ഹനൻ മൊള്ള, അശോക് ധാവ്‌ളെ, വിജൂ കൃഷ്‌ണൻ, പി കൃഷ്‌ണപ്രസാദ് എന്നിവർ സിൻഘു സമരകേന്ദ്രത്തിലെത്തി മറ്റ് കർഷക സംഘടനാ നേതാക്കളുമായി കൂടിക്കാഴ്‌ച നടത്തി. ബംഗാൾ അടക്കം തെരഞ്ഞെടുപ്പ് നടക്കുന്ന എല്ലാ സംസ്ഥാനത്തും കർഷകർ ബിജെപിക്ക് വോട്ടുചെയ്യരുതെന്ന പ്രചാരണം ശക്തമാക്കും. ഇതിനായി സംയുക്ത കിസാൻമോർച്ചയുടെ മുതിർന്ന നേതാക്കൾ സംസ്ഥാനപര്യടനം നടത്തും.\nകർഷകവോട്ട് ബിജെപിക്ക് പോകരുതെന്ന് ഉറപ്പാക്കുമെന്ന് മുതിർന്ന കർഷകനേതാവ് ദേശാഭിമാനിയോട് പറഞ്ഞു. മഹാരാഷ്ട്രയിലും മറ്റും സംഘടിപ്പിച്ച ലോങ്‌മാർച്ചുകൾ മറ്റ് സംസ്ഥാനങ്ങളിലും സംഘടിപ്പിക്കും. ഇതിനിടെ കർഷകരുമായി വീണ്ടും ചർച്ചയാരംഭിക്കാൻ ആഭ്യന്തര മന്ത്രാലയം നീക്കം തുടങ്ങി.\nസമരകേന്ദ്രത്തിലേക്ക്: നവ്‌ദീപ് കൗർ\nകഴിഞ്ഞ ദിവസം പഞ്ചാബ്–- ഹരിയാന ഹൈക്കോടതി ജാമ്യം അനുവദിച്ച ദളിത് ട്രേഡ്‌യൂണിയൻ പ്രവർത്തക നവ്‌ദീപ് കൗർ ശനിയാഴ്‌ച ജയിൽമോചിതയായി. കർഷകർക്ക് ഒപ്പമാണെന്നും സിൻഘുവിലെ സമരകേന്ദ്രത്തിലേക്ക് വൈകാതെ പോകുമെന്നും നവ്‌ദീപ് കൗർ മാധ്യമങ്ങളോട് പറഞ്ഞു.


മുഖത്തെ ചുളിവുകൾ മാറാൻ ആറ് കാര്യങ്ങള്... | simple tips to reduce wrinkles on the face\nമുഖത്തെ ചുളിവുകൾ മാറാൻ ആറ് കാര്യങ്ങള്...\nThiruvananthapuram, First Published Dec 23, 2020, 6:53 PM IST\nചർമ്മത്തിന്‍റെ 'ഇലാസ്റ്റിസിറ്റി' നിലനിർത്തുക എന്നതാണ് പെട്ടെന്ന് ചുളിവുകൾ വീഴാതിരിക്കാനുള്ള മാർഗ്ഗം. അതിനായി ചര്‍മ്മ സംരക്ഷണം പ്രധാനമാണ്.\nപ്രായം തോന്നിക്കുന്നുണ്ടോ എന്ന് ഇടയ്ക്കിടെ കണ്ണാടിയിൽ പോയി നോക്കുന്നവരാണോ? പ്രായത്തെ തടഞ്ഞുനിര്‍ത്താന് കഴിഞ്ഞില്ലെങ്കിലും ചര്‍മ്മത്തെ സംരക്ഷിക്കാന് ചെറിയ ചില കാര്യങ്ങൾ ചെയ്താൽ മാത്രം മതി. പ്രായമാകുന്നതിനനുസരിച്ച് ചർമ്മത്തിന്‍റെ ഘടനയിലും മാറ്റംവരുന്നു. ഇത് ശരീരത്തിൽ ചുളിവുകളും വരകളും വീഴ്ത്താം.\nചുളിവുകള് വരാതെ ചര്‍മ്മത്തെ സംരക്ഷിക്കാന് ശ്രദ്ധിക്കാം ഈ കാര്യങ്ങള്...\nപരമാവധി സൂര്യപ്രകാശം നേരിട്ട് മുഖത്തും കഴുത്തിന്‍റെ ഭാഗത്തും പതിക്കാതിരിക്കാന് ശ്രദ്ധിക്കുക. സണ്‍സ്ക്രീന് ക്രീം ഉപയോഗിക്കാനും ശ്രദ്ധിക്കുക.\nവെള്ളം ധാരാളം കുടിക്കാം. ഇത് ചര്‍മ്മത്തിന്‍റെ ആരോഗ്യത്തിന് വളരെ പ്രധാനമാണ്. എല്ലാ ദിവസവും കുറഞ്ഞത് എട്ട് ഗ്ലാസ് വരെ വെള്ളം കുടിക്കാന് ശ്രദ്ധിക്കണം.\nചുളിവുകൾ ഉണ്ടാകുന്നത് തടയാനും, ചർമ്മത്തെ ചെറുപ്പമായി നിലനിർത്താനും തേൻ സഹായിക്കും. അതുപോലെ തന്നെ, കാപ്പിപ്പൊടി നല്ലൊരു സ്‌ക്രബ്ബ് കൂടിയാണ്. ചര്‍മ്മത്തിലെ മൃതകോശങ്ങളെ അകറ്റി, ചര്‍മ്മത്തെ ദൃഢമാക്കാന് ഇത് സഹായിക്കും. ഒപ്പം ഇവ ചുളിവുകളും മറ്റും വരാതെ സംരക്ഷിക്കുകയും ചര്‍മ്മം തിളങ്ങാന് സഹായിക്കുകയും ചെയ്യും. ഇതിനായി ഒരു ടീസ്പൂണ് കാപ്പിപ്പൊടിയും രണ്ട് ടീസ്പൂണ് തേനും മിശ്രിതമാക്കുക. ശേഷം ഈ മിശ്രിതം മുഖത്തും കഴുത്തിലും പുരട്ടാം. 20 മിനിറ്റിന് ശേഷം തണുത്ത വെള്ളത്തില് കഴുകി കളയാം.\nഉരുളക്കിഴങ്ങ് തൊലി കളഞ്ഞു ഉടച്ചു മുഖത്തും കഴുത്തിലും തേച്ച് പിടിപ്പിക്കുന്നത് ചുളിവ് വരാതെ സൂക്ഷിക്കും.\nകറ്റാർവാഴ ചർമ്മത്തിന്റെ ഇലാസ്റ്റിസിറ്റി മെച്ചപ്പെടുത്താന് സഹായിക്കും. ഇതിനായി കറ്റാര്‍വാഴ ജെല് ചര്‍മ്മത്തില് പുരട്ടാം. 15 മിനിറ്റിന് ശേഷം കഴുകി കളയാം.\nAlso Read: മുഖത്തെ കരുവാളിപ്പ് മാറ്റാന് ഗ്രീന് ടീ കൊണ്ടുള്ള ഫേസ് പാക്ക് !\nLast Updated Dec 23, 2020, 7:57 PM IST\nsimple tips to reduce wrinkles


കൊവിഡ് ബാധിച്ച് ഗൾഫിൽ മൂന്നു മലയാളികൾ കൂടി മരിച്ചു.\nHome/News/World/Gulf/കൊവിഡ് ബാധിച്ച് ഗൾഫിൽ മൂന്നു മലയാളികൾ കൂടി മരിച്ചു.\nNews DeskJun 10, 2020, 11:57 am IST\nകൊവിഡ് ബാധിച്ച് ഗൾഫിൽ മൂന്നു മലയാളികൾ കൂടി മരിച്ചു. കടലുണ്ടി നാലകത്ത് സ്വദേശി അബ്ദുൾ ഹമീദ് 50 റിയാദില് മരിച്ചു. മഞ്ചേരി തൃക്കലങ്ങോട് സ്വദേശി അബ്ദുൽ ലത്തീഫ് ദമാമിൽ മരിച്ചു. മലപ്പുറം ഈസ്റ്റ് കോഡൂർ സൈദലവി കുവൈറ്റിലുമാണ് മരിച്ചത്.\nഇതോടെ കൊവിഡ് ബാധിച്ച് ഗൾഫിൽ മരിച്ച മലയാളികളുടെ എണ്ണം 207 ആയി.\nഅതേസമയം, ഒമാനിൽ ബുധനാഴ്ച കോവിഡ് സ്ഥിരീകരിച്ചത് 689 പേർക്ക് ആണ്. പുതിയ രോഗികളിൽ 355 പേർ പ്രവാസികളാണ്. ഇതോടെ രാജ്യത്തെ മൊത്തം കോവിഡ് രോഗ ബാധിതരുടെ എണ്ണം 18,887 ആയി. കഴിഞ്ഞ 24 മണിക്കൂറിനുള്ളിൽ ഒരാൾ കൂടി മരണപ്പെട്ടതോടെ കോവിഡ് മരണം 84 ആയി. 14,474പേരാണ് നിലവിൽ വൈറസ് ബാധിതരായിട്ടുള്ളത്. 2658 പേർക്കാണ് ആകെ രോഗ പരിശോധന നടത്തിയത്. 39 പേരെ കൂടി പ്രവേശിപ്പിച്ചതോടെ ആശുപത്രികളിൽ ചികിത്സയിലുള്ളവരുടെ എണ്ണം 293 ആയി. ഇതിൽ 85 പേർ തീവ്രപരിചരണ വിഭാഗത്തിലാണുള്ളത്. പുതിയ രോഗികളിൽ 474 പേരും മസ്കത്ത് ഗവർണറേറ്റിൽ നിന്നുള്ളവരാണ്. ഇതോടെ മസ്കത്ത് ഗവർണറേറ്റിലെ കോവിഡ് ബാധിതരുടെ എണ്ണം 14138 ആയി. 2217 പേർക്കാണ് ഇവിടെ അസുഖം ഭേദമായത്. 177 പേർക്ക് കൂടി രോഗം ഭേദമായിട്ടുണ്ട്. ഇതോടെ അസുഖം സുഖപ്പെട്ടവരുടെ എണ്ണം 4329 ആയി.\nകുവൈറ്റിൽ കഴിഞ്ഞ 24 മണിക്കൂറിനുള്ളിൽ 2871 പേരെ കോവിഡ് ടെസ്റ്റിന് വിധേയമാക്കിയതിൽ 683 പേർക്കാണ് വൈറസ് സ്ഥിരീകരിച്ചത്.24 മണിക്കൂറിനിടെ2പേരാണ് കുവൈത്തിൽ കോവിഡ് ബാധിച്ചു മരിച്ചത്. ഇതോടെ രാജ്യത്ത് കോവിഡ് മൂലം മരിച്ചവരുടെ എണ്ണം 275 ആയി. 1126 പേർക്ക് രോഗം ഭേദമായിട്ടുമുണ്ട്. ഇതോടെ രോഗബാധിതരുടെ ആകെ എണ്ണം33823 ഉം രോഗമുക്തി നേടിയവരുടെ എണ്ണം 23288 ഉം ആയി ഉയർന്നു. പുതിയ രോഗികളി 130 പേർ ഇന്ത്യക്കാർ ആണ്. ഇതോടെ കുവൈത്തിൽ കോവിഡ് സ്ഥിരീകരിച്ച ഇന്ത്യക്കാരുടെ എണ്ണം 9531 ആയി.


ബി.ജെ.പി. പ്രസിഡന്റ് സംസ്ഥാനത്തേക്കു പിടിവലി.നറുക്കുവീഴുക എൻഎസ്എസ് പിന്തുണക്കുന്നയാൾക്ക്. | Daily Indian Herald\nDecember 10, 2019 4:49 pm By : Indian Herald Staff\nകൊച്ചി:ബിജെപി പ്രസിഡന്റ് സ്ഥാനത്തിനായി തമ്മിലടി തുടരുകയാണ് .കേന്ദ്രമന്ത്രി മുരളിതരാന് താല്‍പ്പര്യം കെ സുരേന്ദ്രന്, ആര്‍എസ്എസിന് കുമ്മനം വീണ്ടും വരണമെന്നും , സുരേഷ്‌ഗോപിക്ക് ശോഭാസുരേന്ദ്രനും പിപി മുകുന്ദനും എത്തണമെന്നും എന്നാൽ മുതിർന്ന നേതാവായ പികെ കൃഷ്ണദാസിന് എംഡി രമേശ് വരണമെന്നും ആണ് .എന്നാൽ ഇത്തവണ എൻഎസ്എസ് പിന്തുണക്കുന്ന ഒരാൾ ആയിരിക്കും ബിജെപി പ്രസിഡന്റായി എത്തുക .അതിനായിരിക്കും തന്ത്രശാലിയായ അമിത്ഷാ പച്ചക്കൊടി കാണിക്കുക അങ്ങനെ ആകുമ്പോൾ ഇന്ത്യൻ ഹെറാൾഡ് നേരത്തെ റിപ്പോർട്ട് ചെയ്ത ബി രാധാകൃഷ്ണമേനോൻ പ്രസിഡന്റായി വരും . 55 വയസ് പരിധിയിലുള്ളവരെയാണ് സംസ്ഥാന നേതൃനിരയിലേക്കു കൊണ്ടുവരാന് ദേശീയനേതൃത്വം ആഗ്രഹിക്കുന്നതെന്നു പാര്‍ട്ടി വൃത്തങ്ങള് സൂചിപ്പിച്ചു. ആര്.എസ്.എസിനെ അവഗണിച്ചു മുന്നോട്ടുപോകാന് ദേശീയനേതൃത്വത്തിനു താല്‍പ്പര്യമില്ല. പ്രസിഡന്റ് പദവിയെ ചൊല്ലി ഗ്രൂപ്പ് വടംവലി ശക്തമായതോടെ ആര്.എസ്.എസ്. നേതൃത്വം അതൃപ്തരാണ്.\nകഴിഞ്ഞ നിയമസഭാ ഉപതെരഞ്ഞെടുപ്പുകളില് ആര്.എസ്.എസ്. മുന്‍നിര പ്രചാരണത്തിനിറങ്ങാത്തതു വലിയ ക്ഷീണമായെന്നു കരുതുന്നവര് ബി.ജെ.പിയിലുണ്ട്. ആര്.എസ്.എസ്. പിന്തുണ ഉറപ്പാക്കാന് കഴിയുന്നയാളെ നേതൃത്വത്തില് കൊണ്ടുവരണമെന്നു വാദമുണ്ട്. കേന്ദ്രമന്ത്രി വി. മുരളീധരന് നയിക്കുന്ന ഗ്രൂപ്പ് സംസ്ഥാന പ്രസിഡന്റായി കെ. സുരേന്ദ്രന് വരുമെന്ന ഉറച്ച പ്രതീക്ഷയിലാണ്. ബി.എല്. സന്തോഷിന്റേയും ദേശീയനേതൃത്വത്തിന്റേയും പിന്തുണയും കണക്കുകൂട്ടുന്നു.\nസുരേന്ദ്രന്റെ ജനപിന്തുണയും ആര്.എസ്.എസുമായുള്ള അടുപ്പവും അവര്‍ക്കു പ്രതീക്ഷ പകരുന്നു. മുന് പ്രസിഡന്റ് കുമ്മനം രാജശേഖരനെ തിരികെയെത്തിക്കണമെന്ന് ആര്.എസ്.എസ്. നിലപാടെടുത്തിരുന്നു. കുമ്മനത്തിനു താല്‍പ്പര്യമില്ല. അദ്ദേഹത്തെ ഇനി കേന്ദ്രനേതൃത്വം ബന്ധപ്പെട്ടാലേ വ്യക്തത വരുകയുള്ളൂ.\nപി.കെ. കൃഷ്ണദാസുള്‍പ്പെടെയുള്ളവര് എം.ടി. രമേശ് പ്രസിഡന്റാകണമെന്ന ആവശ്യത്തില് ഉറച്ചുനില്‍ക്കുന്നു. നടന് സുരേഷ്‌ഗോപി എം.പിയുമായി കേന്ദ്രനേതൃത്വം നടത്തിയ ചര്‍ച്ചയില് ശോഭാ സുരേന്ദ്രന്റേയും പി.പി. മുകുന്ദന്റേയും പേരുകളാണ് ഉയര്‍ന്നുവന്നതെന്നാണ് സൂചന. ശോഭയെ പ്രസിഡന്റാക്കിയാല് സ്ത്രീകള്‍ക്കിടയില് കൂടുതല് സ്വീകാര്യതയുണ്ടാകുമെന്നു വാദിക്കുന്നവരുമുണ്ട്. സുരേഷ് ഗോപിക്കും ഇതേ അഭിപ്രായമാണെന്നറിയുന്നു. ഒ.രാജഗോപാല് എം.എല്.എ. പിന്തുണയ്ക്കുന്നതും ശോഭയേയാണ്.\nലോക്‌സഭാ തെരഞ്ഞെടുപ്പില് ശോഭ അപ്രതീക്ഷിതമായി വോട്ടുകള് വാരിക്കൂട്ടിയതു ദേശീയതലത്തില് ശ്രദ്ധിക്കപ്പെട്ടിരുന്നു. തദ്ദേശ ഭരണ തെരഞ്ഞെടുപ്പിനു മറ്റു കക്ഷികള് തയാറെടുത്തിട്ടും ബി.ജെ.പി. സംവിധാനം ഉണര്‍ന്നിട്ടില്ല. കഴിഞ്ഞ ഉപതെരഞ്ഞെടുപ്പുകളില് താഴേതട്ടിലേക്കു ആഴ്ന്നിറങ്ങിയുള്ള പ്രചാരണത്തിനു കഴിഞ്ഞില്ലെന്ന വിലയിരുത്തലാണ് സംഘപരിവാറിനുള്ളത്. നേതാക്കള്‍ക്കു അമിത ആത്മവിശ്വാസമുണ്ടായതും വിനയായെന്നും അതെല്ലാം മറികടക്കാന് കഴിയുന്ന നേതൃത്വം വന്നാലേ മുന്നോട്ടു കുതിക്കാനാകൂവെന്നും വിലയിരുത്തപ്പെടുന്നു.\nലോകസഭ തിരഞ്ഞെടുപ്പിൽ ബിജെപിയിൽ നിന്നും തങ്ങൾക്കേറ്റ അവഗണന രാധാകൃഷ്ണമേനോനെ പ്രസിഡന്റ് ആക്കുകയാണെങ്കിൽ പൊറുക്കാൻ തയ്യാറാണെന്ന് എൻഎസ്എസ് നേതൃത്വം ഡൽഹി കേന്ദ്രീകൃതമായി പ്രവർത്തിക്കുന്ന ഒരു മലയാളി ബിജെപി നേതാവ് വഴി ബിജെപി നേതൃത്വത്തെ ധരിപ്പിച്ചു. അതോടെ കേരളത്തിൽ സുരേന്ദ്രനെ ഇറക്കി നേട്ടം കൊയ്യാമെന്ന ഇപ്പോഴത്തെ സംഘടനാ സെക്രട്ടറി ബി എൽ സന്തോഷ് വിഭാഗം ഉപേക്ഷിക്കുകയായിരുന്നു .ഇതോടെ രാധാകൃണമേനോന്റെ നിയമനത്തിന് ആക്കം കൂട്ടി എന്നും സൂചന .\nTags:bradhakrishna menon, bjp bjp kerala, k surendran bjp, kummanam rajasekaran, pk krishnadas bjp\nഇരട്ടതാപ്പുമായി ബിജെപി !വിമാനത്താവളം അദാനിയ്ക്ക് കൈമാറാനുള്ള തീരുമാനത്തെ പിന്തുണച്ച് സംസ്ഥാന ബിജെപി.


മുതലാളിത്ത-ആയുധ-കച്ചവട ലോബികളുടെ കുതന്ത്രത്തിന്റെ ഫലമാണോ യുക്രൈന് യുദ്ധം? പി ബി ഹരിദാസന് എഴുതുന്നു | esSENSE Magazine\nMarch 8, 2022 - by Haridasan PB - LeaveaComment\n“സോഷ്യല് മീഡിയകളിലെ മലയാളികളുടെ യുക്രൈന് ചര്‍ച്ചകള് മിക്കവയും പക്ഷപാതിത്വങ്ങള് നിറഞ്ഞവയാണ്. ചിലര് പഴയ ഫാദര്‍ലാന്‍ഡ് സോവിയറ്റ് യൂണിയന് ഹാങ്ങ് ഓവറില് നിന്നു വിട്ടുമാറാതെ പക്ഷം പിടിക്കുന്നു. വേറെ ചിലര് സാമ്രാജ്യത്വ അജണ്ടയില് രാക്ഷസനായ അമേരിക്കയോടുള്ള എതിര്‍പ്പ് ഒളിപ്പിച്ചുവെച്ചു സംസാരിക്കുന്നു. യുക്രൈന് പ്രസിഡന്റ് സെലിന്‍സ്‌കിയെ അമേരിക്ക കുടുക്കിയതാണ് മുതലായ സൂപ്പര് ഇന്റലിജന്റ് വിലയിരുത്തലുകളും ഇവിടെ കാണാനൊക്കും. പക്ഷേ വസ്തുതയെന്താണ്’?”- പി ബി ഹരിദാസന് എഴുതുന്നു.\nയുക്രൈന് വിപത്തും മലയാളിയുടെ തള്ളിമറയ്ക്കലും!\nയുക്രൈന് വിപത്തിനെ മലയാളികള് കാണുന്നത് പലപ്പോഴും ഹൃദയശൂന്യമായാണെന്ന് സോഷ്യല് മീഡിയയും, ഒന്‍പതുമണി ചര്‍ച്ചകളും നോക്കിയാല് അറിയാം. മിക്കപ്പോഴും പക്ഷം പിടിച്ച, കെ റെയില് ചര്‍ച്ച ചെയ്യുന്ന ലാഘവത്തോടെ, അല്ലെങ്കില് കണ്ണൂരിലെ അക്രമരാഷ്ട്രീയം ചര്‍ച്ച ചെയ്യുന്ന മനോഭാവത്തോടെ, വീറും വാശിയോടെ സംസാരിക്കുന്നത് കേള്‍ക്കാം. സഹോദരന്മാരെ, പക്ഷം പിടിച്ചുകൊണ്ട് നമ്മളിത് ചര്‍ച്ച ചെയ്യരുത്. ആറായിരം കിലോമീറ്ററുകള്‍ക്കപ്പുറത്ത് കിടക്കുന്ന ഒരു ജനതയുടെ കഷ്ടപാടുകളാണ് നമ്മള് ചര്‍ച്ചചെയ്യുന്നത്. അതിലെ ശരിതെറ്റുകള് നമ്മളാല് സ്വാംശീകരിക്കാന് ആവില്ല. അതവിടെ ജീവിക്കുന്നവര് കാണുന്ന അവബോധത്തോടെ നമുക്ക് എന്തായാലും ഉള്‍ക്കൊള്ളാനാവില്ല.\nപല സൂക്ഷ്മഭേദങ്ങളും ആ അയല്‍വാസികളുടെ സമ്പര്‍ക്കത്തില് ഉള്‍ച്ചേര്‍ന്നിരിക്കാം. ഒരു പറ്റം ജനതയുടെ നശിപ്പിക്കപ്പെട്ട ശാന്ത ജീവിതം ആണ് നാം സംസാരിക്കുന്നത്. നമ്മളെ അസ്വസ്ഥരാക്കുന്നത് ഒരുജനതയുടെ വേദനയായിരിക്കണം. നമ്മുടെ മക്കള് അവിടെ പഠിക്കുന്നു, അവര് കഷ്ടപ്പാടിലാണ് എന്നത് മാത്രമല്ല നമ്മുടെ വേദന. കുട്ടികളെ കൈകളിലെടുത്ത് ജീവനുവേണ്ടി ഓടുന്ന അമ്മമാര്. അഭയാര്‍ഥികളായ പത്തുലക്ഷത്തോളം മനുഷ്യര്…. അങ്ങനെ എത്ര ദയനീയ കാഴ്ചകള്. മാനവികതയെ കുറിച്ച് നിരന്തരം സംസാരിക്കുന്ന, ഒരൊറ്റ ലോകം ഒരു ജനത എന്നൊക്കെ ആവേശം കൊള്ളുന്ന ആധുനിക മൂല്യബോധങ്ങളുടെ കാലത്തും ഇതൊക്കെ നടക്കുന്നല്ലോ എന്നതായിരിക്കണം നമ്മുടെ ആകുലത.\nചില നേതാക്കളുടെ ഒരു പ്രയോജനവുമില്ലാത്ത, കാലഹരണപ്പെട്ട ദേശീയതാബോധത്തില് നിന്നും ഉണ്ടായ ഈ ദുരിതം, ഇക്കാലത്തും എന്തുകൊണ്ട് ഉണ്ടാകുന്നു? നൂറ്റാണ്ടുകളായി നടന്നുകൊണ്ടിരിക്കുന്ന ഇത്തരം ദുരവസ്ഥകള്‍ക്കു ഇനിയും പരിഹാരമില്ലേ?\nനമ്മുടെ സോഷ്യല് മീഡിയകളിലെ ചര്‍ച്ചകള് മിക്കവയും പക്ഷപാതിത്വങ്ങള് നിറഞ്ഞവയാണ്. ചിലര് പഴയ ഫാദര്‍ലാന്‍ഡ് സോവിയറ്റ് യൂണിയന് ഹാങ്ങ് ഓവറില് നിന്ന് വിട്ടുമാറാതെ പക്ഷം പിടിക്കുന്നു. വേറെ ചിലര് സാമ്രാജ്യത്വ അജണ്ടയില് രാക്ഷസനായ അമേരിക്കയോടുള്ള എതിര്‍പ്പ് ഒളിപ്പിച്ചുവെച്ച് സംസാരിക്കുന്നു. യുക്രൈന് പ്രസിഡന്റ് സെലിന്‍സ്‌കിയെ അമേരിക്ക കുടുക്കിയതാണ് മുതലായ സൂപ്പര് ഇന്റലിജന്റ് വിലയിരുത്തലുകളും നിങ്ങള്‍ക്ക് ഇവിടെ കാണാനൊക്കും. അമേരിക്കയുടെ കൈയിലെ കരുവാണ് സെലിന്‍സ്‌കി മുതലായ ടിപ്പിക്കല് മലയാളി കണ്ടുപിടുത്തങ്ങളും ഒട്ടേറെ.\nവര്‍ഷങ്ങളായുള്ള അമേരിക്കന് പദ്ധതിയുടെ ഭാഗമാണ്, അവരുടെ സാമ്പത്തിക യുക്തിയാണ് ഇതിനുപുറകില് എന്നിങ്ങനെ പറയുന്ന ‘അതിബുദ്ധിമാന്മാരെയും’ നിങ്ങള്‍ക്കിവിടെ കാണാം. സ്വതന്ത്രപരമാധികാര രാഷ്ട്രമായിരുന്ന ഇറാഖിനെ ആക്രമിച്ചപ്പോള് ഈ സാമ്പത്തിക ഉപരോധങ്ങളൊന്നും കണ്ടില്ലല്ലോ മുതലായ പരിദേവനങ്ങളും വൈരാഗ്യങ്ങളും നമുക്കിവിടെ കാണാം. ഇതൊക്കെ പറയുന്നത് പക്ഷെ റഷ്യയോടോ യുക്രൈനോടോ അമേരിക്കയോടോ ‘എനിക്ക് പ്രത്യേകമമതയൊന്നുമില്ല’ എന്ന മുന്‍കൂര് ജാമ്യം വിശദീകരിച്ചതിന് ശേഷമായിരിക്കും. എന്റെത് ‘നിക്ഷ്പക്ഷ’ വിലയിരുത്തല് എന്നാണ് ധ്വനിപ്പിക്കുന്നത്.\nഎല്ലാ വിഷയങ്ങളിലും സ്വന്തമായ അഭിപ്രായങ്ങളുള്ളവര് ആണല്ലോ നമ്മള്. ‘മുതലാളിത്ത- ആയുധ- കച്ചവട ലോബികളുടെ കുതന്ത്രത്തിന്റെ പരിണിത ഫലമാണ് യുക്രൈന് – റഷ്യ യുദ്ധം’ എന്നതും ഒരു പതിവ് മലയാളി ഡയലോഗാണ്. ഇത്തരം ഉപസംഹാരം ഇല്ലാത്ത ഒരു മലയാളീ ചര്‍ച്ചകള് വിഷയം കാണാന് പ്രയാസമായിരിക്കും.\nപുടിന്റെത് ‘അഖണ്ഡ ഭാരതം’ മൈന്‍ഡ്സെറ്റ്\nഹിറ്റ്‌ലറുടെ വലം കൈ ആയിരുന്ന ഹെര്‍മന് ഗോറിങ്ങിന്റെ വാക്കുകളാണ് പക്ഷെ യാഥാര്‍ഥ്യം. ‘നേതാക്കളാണ് യുദ്ധങ്ങളുണ്ടാക്കുന്നത്’. പലപ്പോഴും അവരുടെ ഭ്രമങ്ങളാണ് യുദ്ധങ്ങള്. ജനതയുടെ പക്ഷപാതിത്വങ്ങളാണ് അവര്‍ക്ക് വളം. അതവര്‍ക്ക് നടപ്പിലാക്കാന് കഴിയുന്നത് ഇത്തരം ധ്രുവീകരണങ്ങളില് നിന്നാണ്. ജനതയെ ഭയപെടുത്തിയാണ് അവര് തയ്യാറെടുപ്പുകള് ഉണ്ടാക്കുന്നത്.\nവ്‌ളാഡിമീര് പുടിൻ ഒരു ഹിറ്റ്‌ലറുടെ മറുപതിപ്പാണ് എന്നൊക്കെ പറയുന്നത് ഒരു അത്യുക്തി മാത്രമാണ്. ആധുനിക ജിയോ പൊളിറ്റിക്‌സില് വളരെ ഇടപെട്ട് പരിചയമുള്ള അതിന്റെ സന്ധി സംഭാഷണ പ്രക്രിയകളില് ചതുരതയോടെ വളരെ കൈകാര്യം ചെയ്തു പരിചയമുള്ള വ്യക്തിയാണ് പുടിൻ. ഒരു ഹിറ്റ്‌ലേറിയന് വംശഹത്യ മൈന്‍ഡ്സെറ്റ് അദ്ദേഹത്തില് ആരോപിക്കുന്നത് ഒരു ഓവര് സ്റ്റേറ്റ്‌മെന്റ് മാത്രമായി മാത്രമേ ഞാന് കാണുന്നുള്ളൂ. ഒരു കെ ജി ബി ഏജന്റിന്റെ മനഃസാക്ഷിയില്ലാത്ത കൃത്യനിര്‍വ്വഹണത്വര നമുക്ക് വായിക്കാം. എന്നാല് ഹിറ്റ്‌ലറുമായി താരതമ്യപ്പെടുത്തി സംസാരിക്കുന്നത് ഒരു അധിക പറച്ചിലാണ്. അദ്ദേഹത്തിന്റെ രാജ്യത്തിന്റെ പൂര്‍വികതയില് അഭിമാനം കൊള്ളുന്ന ഒരു കര്‍ക്കശന്. അദ്ദേഹത്തിന്റെ ഹൈസ്‌കൂള് കാലത്തെങ്ങോ ഉള്‍കൊണ്ട ഒരു ‘ഗ്രേറ്റ് സോവിയറ്റ് യൂണിയന്’ ദേശഭക്തി വ്യാമോഹങ്ങള് അദ്ദേഹത്തെ ഭരിക്കുന്നുണ്ടാകാം. തെളിവ് ഈ വരികളിലുണ്ട്.\nPutin called the collapse of the Soviet Empire the greatest geopolitical catastrophe of the 20th century. ‘It is no longer important what exactly the idea of the Bolshevik leaders who were chopping the country into pieces was. We can disagree about minor details, background and logics behind certain decisions. One fact is crystal clear: Russia was robbed, indeed,’ Putin wrote in the summer essay.\n‘Let’s start with the fact that modern Ukraine was entirely created by Russia, more precisely, by the Bolshevik, communist Russia. This process began almost immediately after the 1917 revolution,’\nഅതായത് ഇന്ത്യയില് ചില ബിജെപി അല്ലെങ്കില് ആര്‍എസ്എസ് നേതാക്കള് അഭിമാനം കൊണ്ടുനടക്കുന്ന ‘അഖണ്ഡ ഭാരതം’ മൈന്‍ഡ്സെറ്റ്. ഇത്തരം മൈന്‍ഡ്സെറ്റുകള്‍ക്ക് ഓശാനപാടലാണ് പൂട്ടിന്റെ ഈ അധിനിവേശ ശ്രമങ്ങളെ ഇങ്ങു ആറായിരം കിലോമീറ്ററുകള്‍ക്കിപ്പുറത്തിരുന്നു നമ്മള് മലയാളികള് ചെയ്യുന്നത്. ഇവിടത്തെ സോഷ്യല് മീഡിയകളില് ‘ക്വീന് കാതറീന്റെ കാലം മുതല് യുക്രൈന് റഷ്യയുടെ ഭാഗമായിരുന്നു അവിടേക്കാണ് അമേരിക്കക്കാരന് ഇടപെടുന്നത്’ മുതലായ മലയാളി ന്യായീകരണക്കാരുടെ വാദങ്ങള് നിങ്ങള് കേട്ടിരിക്കും. ക്വീന് കാതറീന് പതിനെട്ടാം നൂറ്റാണ്ടിലെ ഭരണാധികാരിയാണ്. അതിനുശേഷം ചരിത്രത്തില് മാറ്റങ്ങള് ഒരുപാട് നടന്നിരിക്കുന്നു. അനേകം ദേശീയതകളും ഐഡന്റിറ്റികളും രൂപപ്പെട്ടിട്ടുണ്ട്. അവരെ പ്രതി ഇപ്പോഴത്തെ യുക്രൈന് അധിനിവേശത്തെ ഒക്കെ ന്യായീകരിക്കാന് പോകുന്നത് ‘അഖണ്ഡ ഭാരതം’ മൈന്‍ഡ്സെറ്റിനേക്കാള് ബാലിശമാണ്.\nഒരു പക്ഷെ റഷ്യയുടെ പഴയ പ്രതാപങ്ങള് റഷ്യക്ക് വീണ്ടെടുത്ത് കൊടുത്ത് ചരിത്രത്താളുകളില് സ്ഥിര പ്രതിഷ്ഠ നേടാന് ആഗ്രഹിക്കുന്നതിന്റെ മാനസികാവസ്ഥയായിരിക്കാം വ്‌ലാഡിമീര് പുടിന്റെത്. ചരിത്രത്തില് പലപ്പോഴും ഇത്തരം മാനസികാവസ്ഥകള് യുദ്ധങ്ങളുണ്ടാക്കുന്നു. അവരുടെ വിജയങ്ങളെയാണ് നമ്മള് ചരിത്രപുസ്തകങ്ങളില് വീരേതിഹാസങ്ങളായി കൊണ്ടാടുന്നത്. അവര് ജനത്തെ പല ഉപായങ്ങളിലൂടെ അതിന് തയാറെടുപ്പിക്കുന്നു. സാപിയന്‍സ് കൂട്ടങ്ങളായി ഹേര്‍ഡ് മെന്റാലിറ്റിയോടെ അത്തരം യുദ്ധങ്ങളില് പങ്കെടുക്കുന്നു. നാട്ടില് കഷ്ടപ്പാടുകളും ദുരിതങ്ങളും നടമാടുന്നു. ആയിരം മൈലുകള്‍ക്കിപ്പുറത്തിരുന്നു അതേ ഹെര്‍ഡ് മെന്റാലിറ്റിയോടെ നമ്മളും പക്ഷം ചേര്‍ന്ന് അമേരിക്കയെ കുറ്റം പറയുന്നു. അല്ലെങ്കില് പുടിനെ ഹിറ്റ്‌ലര് എന്ന് വിളിക്കുന്നു.\nനാണ്യപ്പെരുപ്പം അമേരിക്കയിലും എത്തും\nഈ യുദ്ധം നീണ്ടുപോയാല് റഷ്യക്കെതിരെ പ്രഖ്യാപിച്ചിരിക്കുന്ന ഉപരോധങ്ങള്, സാമ്പത്തിക ഒറ്റപെടുത്തലുകള്, SWIFT സിസ്റ്റത്തില് നിന്ന് പുറത്താക്കിയത് ഇവയെല്ലാം ചേര്‍ന്ന് റഷ്യന് ഇക്കണോമിയെ തളര്‍ത്തും. Russian economy in fee fall എന്നൊക്കെയുള്ള നരേറ്റീവിലാണ് നമ്മള് കാര്യങ്ങള് വായിച്ചുപോകുന്നത്. റഷ്യയുടെ റൂബിള് 30 ശതമാനം മൂല്യം കുറഞ്ഞു. പിടിച്ചുനിര്‍ത്താനായി റഷ്യന് സെന്‍ട്രല് ബാങ്ക് റേറ്റ്9ശതമാനത്തില് നിന്ന് 20 ശതമാനത്തിലേക്ക് ഉയര്‍ത്തി. ഇതൊക്കെ ശരിയാണ് എങ്കിലും ഇതൊക്കെ ഷോര്‍ട്ട് ടേം നരേറ്റീവിലുള്ള വായനയാണ്. (നമ്മുടെ ആബിഐ അവരുടെ മോണിറ്ററി പോളിസിയുടെ ഭാഗമായി കൂട്ടുകയോ കുറക്കുകയോ ചെയ്യുന്നത് 0.25 അല്ലെങ്കില് കൂടിയത് 0.50 ശതമാനം എന്നൊക്കെ നിരക്കിലാണ് പതിവ് എന്നത് താരതമ്യത്തിന് ഓര്‍ക്കാവുന്നതാണ്.).\nഎന്നാല് ഈ യുദ്ധം നീണ്ടുപോയാല് ഇന്‍ഫ്ളേഷന് എന്ന കയം അമേരിക്കയുടെ തീരത്തും എത്തും. ലോക കൊമ്മോഡിറ്റി മാര്‍ക്കറ്റ് മുകളിലേക്ക് പോയി തുടങ്ങി. ക്രൂഡ്ഓയില് വില എവിടെ ചെന്നാണ് നില്‍ക്കുക എന്ന് ആര്‍ക്കും നിശ്ചയമില്ല. മുകളിലേക്ക് പോകുന്ന ഇന്‍ഫ്ളേഷന് മിക്കവാറും റഷ്യയേക്കാള് കൂടുതല് അമേരിക്കക്കാവും വിലകൊടുക്കേണ്ടിവരിക. അമേരിക്ക ഇന്ന് ഭയപ്പെടുന്നത് ശത്രു രാജ്യങ്ങളുടെ ആയുധപ്പുരകളെയല്ല. അമേരിക്ക ഭയപ്പെടുന്നത് സ്വന്തം എക്കണോമിയെയാണ്. ഓരോ സ്ലാബ് പലിശ നിരക്ക് മുകളിലേക്ക് പോകുമ്പോഴും അവര്‍ക്കുണ്ടാകുന്ന നഷ്ടം ഭീമമാണ്. ഇന്‍ഫ്ളേഷന് മുകളിലേക്ക് പോകുമ്പോള് പുറകെ പലിശ നിരക്ക് കയറിവരും. ലോകത്തെ മിക്ക രാജ്യങ്ങളിലേക്കും ഇന്‍ഫ്ളേഷന് കയറ്റി അയക്കപെടും. ഇന്ത്യയിലും അതെത്തും. പെട്രോള് വില നീണ്ടകാലത്തേക്ക് ഉയര്‍ന്നു തന്നെ നിന്നാല് ഇന്ത്യയുടെ വളര്‍ന്നുവരുന്ന ഇക്കണോമിയെ അത് തളര്‍ത്തിയിടും. റഷ്യയുടെ ഉപരോധം ഒരു പക്ഷേ റഷ്യ പതിയെ ബൈലാറ്ററല് ട്രേഡുകളിലൂടെ മറികടക്കാം. ഉദാഹരണമായി ഡോളറിനു പകരമായി ലോക്കല് കറന്‍സികളെ ആധാരപ്പെടുത്തി, ഇന്ത്യന് രൂപയെ ആധാരപ്പെടുത്തി, അതുപോലെ ചൈനയുമായി ചൈനീസ് യുവാന് ആധാരപ്പെടുത്തി, കച്ചവടങ്ങള് അടുത്തുതന്നെ തുടങ്ങും. റഷ്യ ഒരു സ്മാള് ഫ്‌ളൈ അല്ലെന്നോര്‍ക്കണം. ഇറാനോട് നടത്തിയ ഉപരോധം ഇവിടെ വിലപ്പോകണമെന്നില്ല.\nറഷ്യയെ ആക്രമിക്കാന് യുക്രൈനില് പോവേണ്ട കാര്യമില്ല\nവ്‌ലാഡിമീര് പുടിന് എന്ന ഒരു വ്യക്തിയുടെ വ്യാമോഹങ്ങളാണ് ഭ്രമങ്ങളാണ് ഈ യുദ്ധം. മുവായിരം മൈലുകള്‍ക്ക് അപ്പുറത്തു കിടക്കുന്ന സാമ്രാജ്യത്വവാദി അമേരിക്ക ഇടപെട്ടതുകൊണ്ടല്ലേ, റഷ്യയുടെ അയല്‍വക്കത്തേക്കുവരെ അവരുടെ സുരക്ഷിതത്വത്തിന് ഭീഷണിയാക്കികൊണ്ട് നാറ്റോയുടെ ശക്തി വ്യാപിക്കുന്നത് അക്രമമല്ലേ എന്നൊക്കെ നമുക്ക് പക്ഷം ചേര്‍ന്ന് വാദിക്കാം. ഒരു ഫൈറ്റര് പ്ലെയിന് മോസ്‌കോ വരെ എത്താന്, ഒരു മിസൈല് മോസ്‌കൊവരെ എത്താന് യുക്രൈനില് പോയി ബേസ് ഉണ്ടാക്കേണ്ട ആവശ്യം ഒന്നുമില്ല. ലോകത്തെ മുച്ചൂടും നശിപ്പിക്കാന് രണ്ടുകൂട്ടരും ആയുധം ഉണ്ടാക്കി കൂട്ടിയിരിക്കുകയാണ്. ഇവിടെ ഭരിക്കുന്നത് honour, pride, പലതരം താല്പര്യങ്ങള്, മുതലായ സാപ്പിയന്‍സിന്റെ പ്രിമോഡിയല് ശിഥിലതകളാണ്.\nയുക്രൈന് ജനതയുടെ സ്വാതന്ത്ര്യ ബോധത്തിനാണ് അവകാശങ്ങള്‍ക്കാണ് പ്രാധാന്യം ഉണ്ടാകേണ്ടത്. അവര് യൂറോപ്പ്യന് രാജ്യങ്ങള് നേടിയ ജീവിതനിലവാരങ്ങളും സ്വാതന്ത്ര്യങ്ങളും കാംക്ഷിക്കുന്നു. അവരുമായി കൂടുതല് ഉള്‍ച്ചേരാന് ആഗ്രഹിക്കുന്നു. അവരുടെ സ്വയം നിര്‍ണ്ണയാവകാശങ്ങള്‍ക്കാണ് പ്രാധാന്യം. ‘There is no Ukraine’ മുതലായ റഷ്യന് നേതാക്കളുടെ അഹങ്കാരങ്ങളിലാണ് അക്രമം കിടക്കുന്നത്. ഒരു വലിയ ശക്തി അയല്‍വാസിയായ പോയതുകൊണ്ട് യുക്രൈന്‍കാര്‍ക്ക് ഇതൊക്കെ നിഷേധിക്കുന്നതിന് നമ്മള് കൂട്ടുനില്‍ക്കേണ്ട കാര്യമില്ല. നീണ്ട ചര്‍ച്ചകളിലൂടെ റഷ്യയുടെ സുരക്ഷിതത്വപരമായ ആശങ്കകള് പരിഹരിക്കാവുന്നതേയുള്ളൂ.\nഈ യുദ്ധം ലോക ക്രമങ്ങളെ എന്നന്നത്തേക്കുമായി മാറ്റി കഴിഞ്ഞു. ട്രസ്റ്റ് ഡെഫിസിറ്റ് ന്റെ കാലഘട്ടങ്ങളിലേക്കാണ് ഇനി ലോകം പോകുന്നത്. ആഗോളവല്‍ക്കരണം എന്ന, അത് നല്‍കുന്ന പുരോഗമനങ്ങളില് നിന്ന് ലോകം വഴി മാറുകയാണ്. WTO ഇനി ഒരു നോക്കുകുത്തി മാത്രമായിരിക്കും. നഷ്ടം മൂന്നാം ലോക രാഷ്ട്രങ്ങള്‍ക്കായിരിക്കും. പ്രത്യേക ട്രേഡ് ബ്ലോക്കുകള് രൂപപ്പെടും. പലതരം Trade Barriers കള് പല പേരില് തിരിച്ചു വരും. റഷ്യയുമായുള്ള ഇന്നത്തെ രീതിയിലുള്ള കച്ചവട ബന്ധങ്ങളൊന്നും യൂറോപ്പ് അമേരിക്ക ബ്ലോക്കുകള് അടുത്ത ഭാവിയിലൊന്നും തുടരാന് സാധ്യതയില്ല. അല്ലെങ്കില് തന്നെ ചൈന പല അന്താരാഷ്ട്ര പ്രതിസന്ധികളും മുന്‍കൂട്ടിക്കണ്ട് ആഫ്രിക്കന് സൗത്ത് അമേരിക്കന് രാജ്യങ്ങളുമായി പലതരം ബിസിനസ് ബന്ധങ്ങള് കരാറുകള് ചെയ്യുന്നുണ്ടായിരുന്നു. ഇന്ത്യയുടേത് ഇനിയൊരു ഞാണിന്മേല് കളിയായിരിക്കും. ഇന്ത്യ എന്ന വലിയൊരു മാര്‍ക്കറ്റ് എപ്പോഴും ഒരു പ്രലോഭനം ആയതുകൊണ്ട് തഴയപ്പെടില്ല. എന്നാല് ക്രൂഡ് ഓയില് വിലയും ലോക നാണയപ്പെരുപ്പവും ഇന്ത്യയിലേക്കും ഇറക്കുമതി ചെയ്യപ്പെടും. നമ്മുടെ സാമ്പത്തിക വളര്‍ച്ച വീണ്ടും പ്രതിസന്ധിയിലേക്ക് പോകും. എന്നുവെച്ചു് ആഗോളവല്‍ക്കരണത്തിന് എതിരെ സംസാരിക്കുന്നവര്‍ക്ക് ആഘോഷിക്കാന് വകയൊന്നും കിട്ടുകയില്ല. ലോകം ഒരുപാട് ഇന്റഗ്രേറ്റ് ചെയ്യപ്പെട്ടുകഴിഞ്ഞു. വില കൂടിയ നിലയില് പലതും തുടരും.\nഇന്ത്യ റഷ്യയുടെ കുടെ നിന്നത് ശരിയോ?\nഅക്രമിയായ റഷ്യയുടെ കൂടെ നിന്ന് ഫാഷിസ്റ്റുകള്‍ക്ക് ഇന്ത്യ കൂട്ടുനിന്നത് ശരിയായില്ല എന്ന വാദഗതിക്ക് സാംഗത്യമില്ല. അന്താരാഷ്ട്ര നിലപാടുകളൊന്നും, ഒരു രാജ്യത്തിന്റെയും, മൂല്യാധിഷ്ടിതമല്ല. അവരവരുടെ ജനതയുടെ താല്‍പ്പര്യങ്ങള് എന്ന് അവര് കരുതുന്ന തീരുമാനങ്ങള് മാത്രമേ ലോകത്ത് നടക്കുന്നുള്ളൂ. ഇന്ത്യയിപ്പോള് വളര്‍ച്ചയുടെ ദശാബ്ദങ്ങളില് കാലെടുത്തു വെച്ച് മുന്നോട്ടുപോകാന് തയാറായി നില്‍ക്കുന്ന ഈ അവസരത്തില്, ഈ കാലഘട്ടത്തില് ഒരു ഹോളിസ്റ്റിക് അപ്രോച്ഛ് എടുത്ത് ഇന്ത്യയുടെ വളര്‍ച്ചയുടെ അവസരങ്ങള് കളഞ്ഞു കുളിക്കേണ്ട കാര്യമൊന്നുമില്ല. മൂവായിരം വര്‍ഷങ്ങളുടെ ദുരിതങ്ങളിലൂടെയും ചൂഷണങ്ങളിലൂടെയും കടന്നു പോയ ഇവിടത്തെ ദളിതനും അധഃകൃതനും പുരോഗമനത്തിന്റെ അവസരങ്ങളില് ആദ്യമായി എത്തപെട്ടുനില്‍ക്കുന്ന ഒരു കാലഘട്ടത്തിലാണ് നമ്മള് ജീവിക്കുന്നത്. അത് ഡീറെയില് ചെയ്യാന് ഇടവരുത്തരുത്. നമ്മുടെ കാര്‍ഡ് ശരിയായി നീക്കിയാല് ഇന്ത്യന് ഇക്കണോമിക്ക് അവസരങ്ങള് പലതുണ്ടാവും. ലോകത്തെ ഒരു രാജ്യവും മൂല്യാധിഷ്ഠിത ജിയോ പൊളിറ്റിക്‌സ് പാലിക്കാതിരിക്കുമ്പോള് ആ ഭാരം നമ്മള് മാത്രം ചുമക്കേണ്ട കാര്യമില്ല. Let us grow first. എന്നിട്ട് നമുക്ക് മൂല്യാധിഷ്ഠിത അന്താരാഷ്ട്ര കാര്യങ്ങള്‍ക്ക് മുന്നില് നില്‍ക്കാം.\nമാത്രമല്ല അജിത് ഡോവല്-ജയശങ്കര് കൂട്ട് ഈ നിര്‍ണ്ണായക ക്രിട്ടിക്കല് അവസ്ഥയില് റഷ്യക്കൊപ്പം നില്‍ക്കാം എന്ന തീരുമാനം ദൂരവ്യാപകമായ പല ഗുണ ഫലങ്ങളും ഉള്ളതാണ്. ഇന്ത്യ ഇപ്പോള് റഷ്യയുടെ കൂടെ നിന്നില്ലായിരുന്നുവെങ്കില് ഒരു റഷ്യ-പാകിസ്ഥാന്-ചൈന അച്ചുതണ്ട് രൂപപ്പെട്ടേനെ. അത് ലോകത്തെ രണ്ടു ചേരിയായി തിരിക്കും. അമേരിക്കയും യൂറോപ്പും ഒരുഭാഗത്തും, റഷ്യ, പാകിസ്ഥാന്, ചൈന, ഒരു പക്ഷെ ഇറാനും കൂടിച്ചേര്‍ന്നത് മറുഭാഗത്തും. ദശാബ്ദങ്ങളോളം പിന്നീട് അതുമായി നമുക്ക് നിരന്തരം സംഘര്‍ഷിക്കേണ്ടി വരുമായിരുന്നു.\nറഷ്യയുമായി നമ്മള് അകന്നാല് കഴിഞ്ഞ പല പതിറ്റാണ്ടുകളായി നമ്മള് റഷ്യയില് നിന്ന് വാങ്ങിക്കൂട്ടിയ കോടികണക്കിന് യുദ്ധ സാമഗ്രികളിലുള്ള നിക്ഷേപങ്ങള് സ്പേര് പാര്‍ട്‌സ് കിട്ടാതെ മുടങ്ങികിടക്കും. പാകിസ്ഥാന് ചൈന പോലുള്ള രാജ്യങ്ങള് അയല്‍പക്കത്തുള്ളപ്പോള് അതൊന്നും ആശാസ്യമായ തീരുമാനങ്ങളല്ല. ഇന്ത്യയുടെ വലിയൊരു ശതമാനം ആയുധങ്ങളും റഷ്യയില് നിന്നുള്ളതാണ്. അതൊക്കെ റീപ്ലേസ് ചെയ്യാന് അല്ലെങ്കില് പുതിയവ സംഭരിക്കാന് വലിയ തുകകള് വേണ്ടിവരും, ദശാബ്ദങ്ങള് എടുക്കും. ഇന്ത്യയുടേതുപോലുള്ള വലിയൊരു മാര്‍ക്കറ്റിനെ തഴയാന് അമേരിക്കന് കൂട്ടുകെട്ടുകള്‍ക്ക് കഴിയില്ല. തീരുമാനങ്ങള് മുകളില് പറഞ്ഞതുപോലെ ഇന്ത്യന് ഇന്ററസ്റ്റ് ഫസ്റ്റ് എന്നതുതന്നെ ആയിരിക്കണം. അതാണ് മൂല്യാധിഷ്ടിത തീരുമാനം.\nവ്‌ലാദ്മീര് പുടിനെ നിഷ്‌കാസിതനാക്കാന് കഴിവുള്ള ശക്തമായ ഒരു ജനാധിപത്യ സംവിധാനങ്ങളൊന്നും റഷ്യയില് കാണുന്നില്ല. പല ജനാധിപത്യ സമരങ്ങളും അവിടെ കാണാന് ഉണ്ടെങ്കിലും അദ്ദേഹത്തിന്റെ ഭരണത്തിലുള്ള പിടി സ്റ്റാലിന് സാമാനം തന്നെ എന്ന രീതിയിലാണ് കാണുന്നത്. പുടിനാണെങ്കില് ദൃഢ സ്വഭാവക്കാരനും. ഈ യുദ്ധം ഒരു നീണ്ട കാലത്തേക്ക് തുടരാം. ലോകം ഒരു പക്ഷെ വന് ദുരിതത്തിലേക്ക് നീങ്ങിക്കൂടായ്കയില്ല. ഇങ്ങു ആറായിരം മൈലുകള്‍ക്കിപ്പുറത്തുള്ള നമ്മുടെ കുട്ടികളുടെ തൊഴിലിനേയും ഈ യുദ്ധം ബാധിക്കാം. ദുരിതങ്ങളും അങ്കലാപ്പുകളും യുക്രൈന്‍കാര്‍ക്ക് നല്‍കി, ഇന്‍ഫ്‌ളേഷനും തൊഴിലില്ലായ്മയും ലോകത്തിനു നല്‍കി ഈ മനുഷ്യന്, വ്‌ലാദ്മീര് പുടിന് എന്താണ് നേടാന് പോകുന്നത്? അദ്ദേഹത്തിന്റെ ചില കുട്ടിക്കാല ഭ്രമങ്ങളുടെ പൂര്‍ത്തീകരണം, അഖണ്ഡ സോവിയറ്റ് സാമ്രാജ്യം?\nഗോളാന്തര യാത്രകളും കോട്ടകൊത്തളങ്ങളും പത്രാസും സാപ്പിയന്‍സ് ഒരുപാട് കെട്ടിപ്പടുത്തിയിട്ടെന്തുകാര്യം. ആവശ്യകാലത്ത് ആവശ്യാനുസരണം സല്‍ബുദ്ധി അവര് കാണിക്കുന്നില്ല. Sapiens Sapiens ബുദ്ധിവികാസം മുഴുവനാകാത്ത ഒരു കുള്ളന് പാതി ‘മനുഷ്യന്’ മാത്രമാകുന്നു. ആധുനിക മനുഷ്യന് എന്നത് നമ്മള് സ്വയം പൊക്കിപ്പിടിച്ചു നടക്കുന്ന അവകാശവാദങ്ങള് മാത്രമാണ്.\nTaggedRussiaukraineukraine russia conflictvladimir putinVolodymyr Zelenskyywarweapon lobby\nപിന്നോക്കാവസ്ഥയ്ക്ക് കാരണം മറ്റുള്ളവരോ; വീനസ്-സെറീന വില്ല്യംസുമാര് ഉയര്‍ന്നുവന്നത് നോക്കുക; രാകേഷ് ഉണ്ണികൃഷ്ന് എഴുതുന്നു\nPrevious Article ചേരിചേരാ നയം – നെഹ്‌റുവും മോഡിയും ഒരേ തട്ടില്. ഇന്ത്യന് നേതാക്കള് എല്ലാവരും പേടിത്തൊണ്ടന്മാരോ? -നിതിൻ രാമചന്ദ്രൻ\nNext Article ഡാര്‍വിനെപ്പോലും വളച്ചൊടിച്ച് വംശീയ ഉന്മൂലനത്തിന്റെ വിത്തുകള് പാകിയ ഹിറ്റ്‌ലര്; ഗൗതം വര്‍മ്മ എഴുതുന്നു\nപുടിന് പറയുന്നത് കള്ളക്കണക്കോ?\nഎന്താണ് റഷ്യയില് സംഭവിക്കുന്നത്? 1.99 ലക്ഷംപേര്‍ക്ക് രോഗം ബാധിച്ചിട്ടും മരിച്ചത് കേവലം 1827 പേര്! [read here...]\nപുരോഗമനത്തിലെ പുഴുക്കുത്തുകൾ – പ്രവീൺ രവി എഴുതുന്നു\n‘പ്രിവിലേജ് ഉള്ള ഒരാൾ തനിക്ക് പ്രിവിലേജ് ഉണ്ടന്ന് തിരിച്ചറിയാത്ത കൊണ്ട് അയാളുടെ നിലപാടുകളിൽ [read here...]\nരാജ്യത്തെ മുന്നാക്ക ജാതികളില് പെട്ട് സാമ്പത്തികമായ പിന്നാക്കം നില്‍ക്കുന്നവര്‍ക്ക് പത്ത് ശതമാനം [read here...]\nപാമ്പിനെക്കുറിച്ച് അറിയേണ്ടതെല്ലാം; ജീവന്റെ വിലയുള്ള സ്‌നേക്ക്പീഡിയ ആപ്പ് ചരിത്രമാകുമ്പോള്\nഒരുപക്ഷേ മനുഷ്യര് ഏറ്റവും ഭയപ്പെടുന്ന ജീവി പാമ്പ് ആയിരിക്കും. നമ്മുടെ പുരാണങ്ങളിലും മിത്തുകളിലും [read here...]\n…എല്ലാ മതങ്ങളും പ്രാകൃതമാണ്; പ്രാകൃതമല്ലാത്തവയാകട്ടെ ഉത്തരാധുനികവും. Religions are either [read here...]\nമോശം ജനാധിപത്യത്തിന്റെ ബദൽ എന്ത്?\nകഴിഞ്ഞ ദിവസങ്ങളിൽ പ്രശസ്ത നടനായ വിജയ് ദേവരകൊണ്ട പങ്കെടുത്ത ഒരു അഭിമുഖത്തില് ജനാധിപത്യത്തെ [read here...]\nപഠിച്ചിട്ട് നിരോധിക്കുക അല്ലെങ്കില് നിരോധിച്ചിട്ട് പഠിക്കുക!\nകാസര്‍കോട്ട് ജില്ലയിലെ ആരോഗ്യപ്രശ്‌നങ്ങള്‍ക്ക് കാരണം ഒന്നര ദശകങ്ങള്‍ക്ക് മുമ്പ് നിരോധിക്കപ്പെട്ട [read here...]\n‘ദ ഗ്രേറ്റ് ഇന്ത്യന് കിച്ചണില്’ ഗ്യാസുണ്ടായിട്ടും ചോറുണ്ടാക്കുന്നത് അടുപ്പിലാണ്; വിറകടുപ്പിലെ പാചകം ശാസ്ത്രീയമോ; ഡോ സുരേഷ് സി പിള്ള എഴുതുന്നു\nBy Dr. Suresh C Pillai\n‘വിറകില് പാചകം ചെയ്താല് സ്വാദ് കൂടുമത്രേ. ചോറും കറികളും വിറകടുപ്പില് ഉണ്ടാക്കണം എന്ന് [read here...]\n‘എപ്പോഴൊക്കെ ട്രംപ് എന്ന് എഴുതുന്നുവോ അപ്പോഴൊക്കെ ബില്യണര് എന്ന വാക്കും വരണം’; നുണകളുടെ സോഷ്യല് എഞ്ചിനീയറിങ്ങ് അഥവാ ട്രംപിന്റെ ജീവിതം – എം റിജു എഴുതുന്നു\nBy M Riju\n‘കില് മുസ്‌ലീംസ്, ഐ ഹേറ്റ് ഇസ്‌ലാം, മെക്‌സിക്കന് എമിഗ്രന്‍സ് ആര് ഡെവിള്‍സ്” – [read here...]


CURRENT AFFAIRS QUESTIONS AND ANSWERS IN MALAYALAM (സമകാലികം) -2019 DECEMBER\nHomeസമകാലികം(CURRENT AFFAIRS)CURRENT AFFAIRS QUESTIONS AND ANSWERS IN MALAYALAM (സമകാലികം) -2019 DECEMBER\nPSC WINNERS 9:05 PM\nകറന്റ് അഫയേഴ്‌സ് (സമകാലികം) 2019 ഡിസംബർ (12 മുതൽ 31 വരെ) : ചോദ്യോത്തരങ്ങള്\n1. സെന്‍ട്രല് ബോര്‍ഡ് ഓഫ് ഇന്‍ഡയറക്റ്റ് ടാക്‌സ് ആന്‍ഡ് കസ്റ്റംസ് (സിബിഐസി) ചെയര്‍മാനായി നിയമിതനായ മലയാളി ?\n- ഡോ. ജോണ് ജോസഫ്\nഇന്ത്യന് റെവന്യു സര്‍വീസിലെ 1983 ബാച്ച് ഓഫീസറാണ് ജോണ് ജോസഫ്. ധനകാര്യ മന്ത്രാലയത്തില് ടാക്‌സ് പോളിസി മെംബര്, റെവന്യു ഇന്റലിജന്‍സ് ഡയറക്ടറേറ്റ്, ജിഎസ്ടി ഇന്റലിജന്‍സ് ഡയറക്ടറേറ്റ് ജനറല്, കസ്റ്റംസ് പ്രിന്‍സിപ്പല് കമ്മീഷ്ണര് തുടങ്ങി നിരവധി മേഖലകളില് സുപ്രധാന ചുമതലകള് വഹിച്ചിട്ടുണ്ട് ജോണ് ജോസഫ്. കോഴിക്കോടാണ് സ്വദേശം. ജോണ് ജോസഫിന്റെ മകള് ചൈത്ര തേരേസ കേരള കേഡര് ഐപിഎസ് ഓഫീസറാണ്.\n2. 2018-ലെ കേരള സാഹിത്യ അക്കാദമി പുരസ്‌കാരം ലഭിച്ച നോവല് ?\n- (ഉഷ്ണരാശി (കെ.വി. മോഹന്‍കുമാര്)\nപുന്നപ്ര വയലാറിന്റെ പശ്ചാത്തലത്തില് കെ.വി. മോഹന് കുമാര് എഴുതിയ 'ഉഷ്ണരാശി- കരപ്പുറത്തിന്റെ ഇതിഹാസം' ഈ വര്‍ഷത്തെ വയലാര് അവാര്‍ഡ് കരസ്ഥമാക്കി.\n3. 2019-ലെ ദക്ഷിണേഷ്യന് സാഹിത്യത്തിനുള്ള ഡി.എസ്.സി. പുരസ്‌കാരം നേടിയതാര്?\nAnswer: അമിതാഭ് ബാഗ്ച്ചി\nഇന്ത്യന് ഇംഗ്ലീഷ് എഴുത്തുകാരനായ അമിതാഭ് ബാഗ്ചിയുടെ ഹാഫ് ദ നൈറ്റ് ഈസ് ഗോണ് എന്ന നോവലിനാണ് പുരസ്‌കാരം. 25,000 യു.എസ്.ഡോളറാണ് (ഏകദേശം 17.7 ലക്ഷം രൂപ) പുരസ്‌കാരത്തുക. ഡല്‍ഹി ഐ.ഐ.ടി. അധ്യാപകനാണ് ബാഗ്ചി. നേപ്പാളില് വെച്ചായിരുന്നു ഇത്തവണത്തെ ഡി.എസ്.സി. സാഹിത്യോത്സവം.\n4. ഏത് ഭാഷാ വിഭാഗത്തിലാണ് വി.മധുസൂദനന് നായര്‍ക്ക് ഈ വര്‍ഷം കേന്ദ്ര സാഹിത്യ അക്കാദമി അവാര്‍ഡ് ലഭിച്ചത്?\nവി. മധുസൂദനന് നായരുടെ അച്ഛന് പിറന്ന വീട് എന്ന കവിതാസമാഹാരമാണ് പുരസ്‌കാരത്തിന് അര്‍ഹമായത്. മണ്ണും വെള്ളവും ആകാശവും അന്യമായ നഗരത്തില് കഴിയുന്ന അച്ഛനും മകളുമാണ് വി.മധുസൂദനന് നായര് രചിച്ച അച്ഛന് പിറന്ന വീട് എന്ന കവിതയിലെ പ്രമേയം.\n5. ലോക സാമ്പത്തിക ഫോറത്തിന്റെ 50-ാമത് വാര്‍ഷിക ഉച്ചകോടി എവിടെ വെച്ചാണ്?\n2020 ജനുവരി 21 മുതല് 24 വരെയാണ് ലോക സാമ്പത്തിക ഫോറത്തിന്റെ 50-ാമത് വാര്‍ഷിക ഉച്ചകോടി നടക്കുന്നത്. സ്വിറ്റ്‌സര്‍ലന്‍ഡിലെ പ്രമുഖ നഗരമാണ് ദാവോസ്. ലോക നേതാക്കളും മന്ത്രിമാരുമടക്കം മൂവായിരത്തിലധികം പേര് ഈ ഉച്ചകോടിയില് പങ്കെടുക്കും. സുസ്ഥിര വികസനവുമായി ബന്ധപ്പെട്ട ദാവോസ് മാനിഫെസ്റ്റോ 2020-ന് ഈ ഉച്ചകോടിയില് രൂപം നല്‍കുമെന്നാണ് പ്രതീക്ഷ.\n6. ഇന്ത്യയുടെ മുന് പ്രധാനമന്ത്രി ചൗധരി ചരണ്‍സിങ്ങിന്റെ ജന്മദിനമായ ഡിസംബര് 23 ഏത് ദിനമായാണ് ഇന്ത്യയില് ആചരിക്കുന്നത്?\nAnswer: കര്‍ഷക ദിനം\nഇന്ത്യയുടെ അഞ്ചാമത് പ്രധാനമന്ത്രിയാണ് ചൗധരി ചരണ്‍സിങ്. 1979 ജൂലായ് മുതല് 1980 ജനുവരി വരെയായിരുന്നു ചരണ്‍സിങ് ഇന്ത്യയുടെ പ്രധാനമന്ത്രിയായത്. 2001 മുതലാണ് അദ്ദേഹത്തിന്റെ ജന്മദിനമായ ഡിസംബര് 23 കര്‍ഷക ദിനമായി ആചരിക്കാന് തുടങ്ങിയത്.\n7. യുനെസ്‌കോ പൈതൃക പട്ടികയില് ഉള്‍പ്പെടുത്തിയ മൊറോക്കോയിലെ പരമ്പരാഗത കലാരൂപം ?\n- ഗ്നാവ സംഗീതം\nവര്‍ഷങ്ങള് പഴക്കമുള്ള മൊറോക്കോയിലെ കലാരൂപമാണ് ഗ്നാവ. ആഫ്രിക്കന്, സൂഫി സംസ്‌കാരവുമായി ബന്ധപ്പെട്ടുകിടക്കുന്ന ഗ്നാവ സംഗീതത്തിന് ഗ്യൂന്‍ബ്രി എന്ന ഒരു വീണയും ക്രാകെബ്‌സ് എന്നറിയപ്പെടുന്ന സ്റ്റീല് കാസ്റ്റനെറ്റസുമാണ് പിന്നണിയില് ഉപയോഗിക്കുന്നത്.\n8. ഇന്ത്യയുടെ പുതിയ വിദേശകാര്യ സെക്രട്ടറിയായി നിയമിതനായതാര്?\nAnswer: ഹര്‍ഷ് വര്‍ധന് ശൃംഗ്‌ല\nഅമേരിക്കയിലെ ഇന്ത്യന് സ്ഥാനപതിയായി പ്രവര്‍ത്തിച്ചുവരുന്ന ഹര്‍ഷ് ശൃംഗ്‌ലയെ 2019 -ഡിസംബര് 23-നാണ് കേന്ദ്ര ഗവണ്‍മെന്റ് പുതിയ വിദേശകാര്യ സെക്രട്ടറിയായി നിയമിച്ചത്. ജനുവരി 29-ന് ചുമതലയേല്‍ക്കും. നിലവിലെ വിദേശകാര്യ സെക്രട്ടറി വിജയ് കേശവ് ഗോഖലെ അതുവരെ തുടരും.\n9. 43 വര്‍ഷത്തിനു ശേഷം ഈയിടെ വീണ്ടും പ്രധാനമന്ത്രിയെ നിയമിച്ച രാജ്യം?\n1959 മുതല് 1976 വരെ ഫിദല് കാസ്‌ട്രോ ആയിരുന്നു ക്യൂബയുടെ പ്രധാനമന്ത്രി. തുടര്‍ന്ന് അദ്ദേഹം പ്രസിഡന്റ് പദവിയിലേക്ക് മാറുകയും പ്രധാനമന്ത്രി പദവി എടുത്തുകളയുകയും ചെയ്തു. ഇപ്പോള് ഈ പദവി തിരിച്ചുകൊണ്ടുവന്നിരിക്കയാണ് ക്യൂബ. ടൂറിസം മന്ത്രി മാനുവല് മറീരോ ക്രൂസാണ് ക്യൂബയുടെ പുതിയ പ്രധാനമന്ത്രി.\n10. പാകിസ്താന് കോടതി വധശിക്ഷ വിധിച്ച പാകിസ്താന് മുന് പ്രസിഡന്റ് ?\n- പര്‍വേസ് മുഷറഫ്\n2007 ല് ഭരണഘടന അട്ടിമറിച്ച് ഭരണം പിടിച്ചെടുത്തതിന് രാജ്യദ്രോഹക്കുറ്റം ചുമത്തിയാണ് കോടതി വധശിക്ഷ വിധിച്ചത്. പെഷവാറിലെ പ്രത്യേക കോടതിയാണ് വധശിക്ഷ വിധിച്ചത്. മുഷ്റഫ് കുറ്റക്കാരനാണെന്ന് 2014ല് കോടതി കണ്ടെത്തിയിരുന്നു. 1999 മുതല് 2008 വരെയാണ് മുഷ്‌റഫ് പ്രസിഡന്റായിരുന്നത്.\n11. ആരുടെ ജന്മദിനമാണ് ദേശിയ ഗണിത ശാസ്ത്ര ദിനമായി ആചരിക്കുന്നത്?\nAnswer: എസ്. രാമാനുജന്\nശ്രീനിവാസ രാമാനുജന്റെ ജന്മദിനമായ ഡിസംബര് 22 ആണ് ദേശീയ ഗണിത ശാസ്ത്ര ദിനം. 2019 ഡിസംബര് 22 അദ്ദേഹത്തിന്റെ 132-ാം ജന്മദിനമായിരുന്നു. 1887 ഡിസംബര് 22-ന് തമിഴ്‌നാട്ടിലെ ഈറോട് ആണ് രാമാനുജന് ജനിച്ചത്. 2012 മുതലാണ് ഡിസംബര് 22 ദേശീയ ഗണിതശാസ്ത്ര ദിനമായി ആചരിച്ചു തുടങ്ങിയത്. ദേശീയ ഗണിതശാസ്ത്ര വര്‍ഷം കൂടിയായിരുന്നു 2012.\n12. പന്നിയുടെയും കുരങ്ങിന്റെയും സങ്കരഇനത്തിനെ ലോകത്താദ്യമായി സൃഷ്ടിച്ചത്?\n- ചൈനീസ് ഗവേഷകര്\nകുരങ്ങിന്റെ ശരീര കലകള് പേറുന്ന ഹൃദയം, കരള്, തൊലി എന്നിവയുള്ള രണ്ട് പന്നിക്കുഞ്ഞുങ്ങളെയാണ് ബീജിങ്ങിലെ സ്റ്റെംസെല് ആന്‍ഡ് റീപ്രൊഡക്ടീവ് ബയോളജി ലബോറട്ടിയില് ഗവേഷകര് സൃഷ്ടിച്ചത്. എന്നാല് പന്നിക്കുട്ടികള് ജനിച്ചുവീണ് ഒരാഴ്ചക്കുള്ളില് തന്നെ ചത്തതായും ചൈനീസ് മാധ്യമം റിപ്പോര്‍ട്ട് ചെയ്യുന്നു.\n13. 2019-ലെ ലോക ക്ലബ്ബ് ഫുട്‌ബോള് കിരീടം നേടിയ ടീം?\nദോഹയില് 2019 ഡിസംബര് 21-ന് നടന്ന ഫൈനലില് ബ്രസീലിയന് ടീമായ ഫ്ളമെംഗോയെ പരാജയപ്പെടുത്തിയാണ് ഇംഗ്ലീഷ് ക്ലബ്ബായ ലിവര് പൂള് ലോക ചാമ്പ്യനായത്. ഫിഫ ക്ലബ്ബ് ഫുട്‌ബോളില് ലിവര്‍പൂളിന്റെ ആദ്യ കിരീട നേട്ടമാണിത്.\n14. യു.എസിന്റെ ചരിത്രത്തില് ഇംപീച്ച്‌മെന്റ് നടപടി നേരിടുന്ന എത്രാമത്തെ പ്രസിഡന്റാണ് ട്രംപ്.\n1868 ഫെബ്രുവരി 24ന് ആന്‍ഡ്രൂ ജോണ്‍സണ് ഇംപീച്ച് ചെയ്യപ്പെട്ടു. 1974 ല് റിച്ചാര്‍ഡ് നിക്‌സണ് ഇംപീച്ച്‌മെന്റ് വിചാരണ നേരിട്ടു. 1998 ഡിസംബര് 19ന് ബില് ക്ലിന്റണ് ഇംപീച്ച് ചെയ്യപ്പെട്ടു\n2020-ല് നടക്കാനിരിക്കുന്ന പ്രസിഡന്റ് തിരഞ്ഞെടുപ്പില് തന്റെ പ്രധാന എതിരാളിയാകുമെന്ന് കരുതുന്ന ഡെമോക്രാറ്റിക് നേതാവ് ജോ ബൈഡനും മകന് ഹണ്ടര് ബൈഡനുംനേരെ കേസുകള് കുത്തിപ്പൊക്കാന് യുക്രൈന് സര്‍ക്കാരിനുമേല് സമ്മര്‍ദം ചെലുത്തിയെന്ന കുറ്റത്തിന്മേലാണ് ട്രംപിനെ ഇംപീച്ച് ചെയ്തത്.\n15. കേരള സാഹിത്യ അക്കാദമിയുടെ 2018-ലെ മികച്ച കവിതയ്ക്കുള്ള പുരസ്‌കാരം നേടിയതാര്?\nവി.എം ഗിരിജയുടെ ബുദ്ധ പൂര്‍ണിമ എന്ന കവിതയ്ക്കാണ് പുരസ്‌കാരം. മികച്ച നോവലിനുള്ള പുരസ്‌കാരം കെ.വി. മോഹന്‍കുമാറിന്റെ ഉഷ്ണ രാശിക്കും മികച്ച ചെറുകഥയ്ക്കുള്ള പുരസ്‌കാരം കെ.രേഖയുടെ മാനാഞ്ചിറയ്ക്കും ലഭിച്ചു. എം. മുകുന്ദന്, കെ.ജി.ശങ്കരപ്പിള്ള എന്നിവര്‍ക്ക് വിശിഷ്ടാംഗത്വവും സ്‌കറിയ സക്കറിയ, ഒ.എം.അനുജന്, എസ്. രാജശേഖരന്, മണമ്പൂര് രാജന്‍ബാബു, നളിനി ബേക്കല് എന്നിവര്‍ക്ക് സമഗ്ര സംഭാവനയ്ക്കുള്ള പുരസ്‌കാരവും ലഭിച്ചു.\n16. ഏത് ഭാഷാ വിഭാഗത്തിലാണ് ശശി തരൂരിന് ഈ വര്‍ഷം കേന്ദ്ര സാഹിത്യ അക്കാദമി അവാര്‍ഡ് ലഭിച്ചത്?\nആന് ഇറ ഓഫ് ഡാര്‍ക്‌നസ് എന്ന ലേഖന സമാഹാരത്തിനാണ് ശശി തരൂരിന് 2019-ല് കേന്ദ്ര സാഹിത്യ അക്കാദമി അവാര്‍ഡ് ലഭിച്ചത്. മലയാളത്തിലെ അവാര്‍ഡ് വി.മധുസൂദനന് നായര്‍ക്കാണ്. അച്ഛന് പിറന്ന വീട് എന്ന കവിതാ സമാഹാരത്തിനായിരുന്നു പുരസ്‌കാരം.\n17. ഏത് യുദ്ധ വിമാനത്തിന്റെ സേവനമാണ് ഇന്ത്യന് വ്യോമസേന 2019 ഡിസംബര് 27-ന് ഔദ്യോഗികമായി അവസാനിപ്പിച്ചത്?\nAnswer: മിഗ് 27\nധീരന് എന്നര്‍ഥമുള്ള ബഹാദൂര് എന്നും വിളിപ്പേരുള്ള യുദ്ധവിമാനമാണ് മിഗ് 27. ഈ ശ്രേണിയില് അവശേഷിച്ചിരുന്ന സ്‌കോര്‍പിയണ് 29-ലെ ഏഴ് വിമാനങ്ങളാണ് ജോധ്പുരിലെ വ്യോമസേന ആസ്ഥാനത്ത് അവസാന പറക്കല് നടത്തി പിന്‍വാങ്ങിയത്.\n18. പുതുതായി രൂപവത്കരിച്ച ചീഫ് ഓഫ് ഡിഫന്‍സ് സ്റ്റാഫ് തസ്തികയിലെ വിരമിക്കല് പ്രായം എത്രയാണ്?\nകരസേന മേധാവിസ്ഥാനത്ത് നിന്ന് ഡിസംബര് 31-ന് വിരമിക്കുന്ന ജനറല് ബിപിന് റാവത്താണ് ഇന്ത്യയുടെ ആദ്യ സംയുക്ത സേനാ മേധാവി. കര,നാവിക,വ്യോമസേനകളുടെ ഏകോപനച്ചുമതല നിര്‍വഹിക്കുന്നതിനൊപ്പം സേനകളുമായി ബന്ധപ്പെട്ട കാര്യങ്ങളില് പ്രതിരോധ മന്ത്രിയുടെ മുഖ്യ ഉപദേഷ്ടാവുമായിരിക്കും ചീഫ് ഓഫ് ഡിഫന്‍സ് സ്റ്റാഫ്. 62 വയസ്സാണ് സേനാ മേധാവികളുടെ വിരമിക്കല് പ്രായം. അതിനു മുമ്പ് ഈ തസ്തികയില് മൂന്ന് വര്‍ഷം പൂര്‍ത്തിയാക്കിയാലും വിരമിക്കേണ്ടിവരും.\n19. സാഹിത്യ മികവിനുള്ള ഈ വര്‍ഷത്തെ പത്മപ്രഭാ പുരസ്‌കാരം നേടിയതാര്?\nAnswer: സന്തോഷ് ഏച്ചിക്കാനം\n75,000 രൂപയാണ് പത്മപ്രഭാ പുരസ്‌കാരത്തുക. 1996 മുതലാണ് ഈ പുരസ്‌കാരം നല്‍കിത്തുടങ്ങിയത്. ഉണ്ണികൃഷ്ണന് പുതൂരിനായിരുന്നു ആദ്യ പുരസ്‌കാരം. 2018-ല് കല്പറ്റ നാരായണന് ലഭിച്ചു.\n20. ഹേമന്ത് സോറന് ഏത് സംസ്ഥാനത്തെ പുതിയ മുഖ്യമന്ത്രിയാണ്?\nജാര്‍ഖണ്ഡിന്റെ പതിനൊന്നാമത് മുഖ്യമന്ത്രിയാണ് ജാര്‍ഖണ്ഡ് മുക്തി മോര്‍ച്ച നേതാവ് ഹേമന്ത് സോറന്. ഇത് രണ്ടാം തവണയാണ് സോറന് ജാര്‍ഖണ്ഡ് മുഖ്യമന്ത്രിയാകുന്നത്. ബിഹാര് സംസ്ഥാനം വിഭജിച്ച് 2000 നവംബര് 15-നാണ് ജാര്‍ഖണ്ഡ് സംസ്ഥാനം രൂപവത്കരിച്ചത്. ഗോത്രവര്‍ഗത്തില്‍നിന്നുള്ള സ്വാതന്ത്ര്യസമര നേതാവ് ബിര്‍സ മുണ്ടയുടെ 125-ാം ജന്മദിനമായിരുന്നു 2000 നവംബര് 15.\n21. അടുത്ത സെന്‍സസിനൊപ്പം പുതുക്കുമെന്ന് കേന്ദ്ര സര്‍ക്കാര് പ്രഖ്യാപിച്ചിരിക്കുന്ന എന്.പി.ആറിന്റെ പൂര്‍ണ രൂപമെന്ത്?\nAnswer: നാഷണല് പോപ്പുലേഷൻ രജിസ്റ്റര്\nവിവാദമായിരിക്കുന്ന പൗരത്വ പട്ടികയുടെ പേര് നാഷണല് രജിസ്റ്റര് ഓഫ് സിറ്റിസന്‍സ്(എന്.ആര്.സി.) എന്നാണ്. ഇതോടൊപ്പം വാര്‍ത്തകളില് പരാമര്‍ശിക്കപ്പെടുന്ന സി.എ.എയുടെ പൂര്‍ണ രൂപം സിറ്റിസന് അമന്റ്‌മെന്റ് ആക്ട് എന്നാണ്. 2021-ലാണ് ഇന്ത്യയിലെ അടുത്ത സെന്‍സസ്.\n22. എണ്‍പതാമത് ചരിത്ര കോണ്‍ഗ്രസ് കേരളത്തില് എവിടെവെച്ചായിരുന്നു?\nഡിസംബര് 29 മുതല് 31 വരെ കണ്ണൂര് സര്‍വകലാശാലയില്‍വെച്ചായിരുന്നു ചരിത്ര കോണ്‍ഗ്രസ്. കേരള ഗവര്‍ണര് ആരിഫ് മുഹമ്മദ് ഖാനായിരുന്നു ഉദ്ഘാടനം. പൗരത്വ നിയമത്തിനെതിരെയുള്ള പ്രതിഷേധങ്ങള് ചരിത്ര കോണ്‍ഗ്രസിനെ വിവാദ കേന്ദ്രമാക്കിയിരുന്നു. ഇര്‍ഫാന് ഹബീബാണ് ചരിത്ര കോണ്‍ഗ്രസിന്റെ അധ്യക്ഷന്.\n23. ലോങ് മാര്‍ച്ച്5ഏത് രാജ്യത്തിന്റെ പുതിയ റോക്കറ്റാണ്?\nചൈനയുടെ ഏറ്റവും കരുത്തേറിയ റോക്കറ്റാണ് ഡിസംബര് 29-ന് വിജയകരമായി വിക്ഷേപിച്ച ലോങ് മാര്‍ച്ച് 5. CZ-5 എന്നും ഇതിന് പേരുണ്ട്. 25 ടണ്ണോളം ഭാരം ഭ്രമണ പഥത്തിലെത്തിക്കാന് ഇതിന് ശേഷിയുണ്ട്.\n24. വനിതകളുടെ ലോക റാപ്പിഡ് ചെസ് കിരീടം നേടിയ ഇന്ത്യന് താരം?\nAnswer: കൊനേരു ഹംപി\nമോസ്‌കോയില് നടന്ന ചാമ്പ്യന്‍ഷിപ്പില് ചൈനയുടെ ടിങ്ജി ലീയെ പരാജയപ്പെടുത്തിയാണ് ഇന്ത്യയുടെ കൊനേരു ഹംപി കിരീടം നേടിയത്. ആന്ധ്രപ്രദേശുകാരിയാണ് 32 വയസ്സുള്ള കൊനേരു ഹംപി. ഹംപിയുടെ ആദ്യ ലോക കിരീടമാണിത്. പുരുഷവിഭാഗത്തില് നോര്‍വെയുടെ മാഗ്നസ് കാള്‍സണാണ് കിരീടം.\n25. കേന്ദ്ര മന്ത്രിസഭയുടെ പുതിയ തീരുമാനപ്രകാരം റെയില്‍വേ ബോഡ് അംഗസംഖ്യ (ചെയര്‍മാനടക്കം) എത്രയായാണ് കുറച്ചത്?\nനിലവില് എട്ടു പേരാണ് റെയില്‍വേ ബോഡിലുള്ളത്. ഇത് ചെയര്‍മാനടക്കം അഞ്ചു പേരാക്കി ചുരുക്കാനാണ് കേന്ദ്ര മന്ത്രിസഭ തീരുമാനിച്ചത്. റെയില്‍വേയുടെ ഭാഗമായി നിലവിലുള്ള എട്ട് ഗ്രൂപ്പ് എ സര്‍വീസുകള് ഏകീകരിച്ച് ഇന്ത്യന് റെയില്‍വേ മാനേജ്‌മെന്റ് സര്‍വീസ് എന്ന ഒറ്റവിഭാഗമാക്കി. ബോഡ് ചെയര്‍മാന് ചീഫ് എക്‌സിക്യുട്ടീവ് ഓഫീസറായിരിക്കും.\n26. ഏറ്റവും പുതിയ ഫോറസ്റ്റ് റിപ്പോര്‍ട്ട് പ്രകാരം ഇന്ത്യയുടെ ഭൂവിസ്തൃതിയുടെ എത്ര ശതമാനം വനമുണ്ട്?\nകേന്ദ്ര ഗവണ്‍മെന്റിന്റെ വനം പരിസ്ഥിതി മന്ത്രാലയം തയ്യാറാക്കുന്ന സ്റ്റേറ്റ് ഫോറസ്റ്റ് റിപ്പോര്‍ട്ട് രണ്ട് വര്‍ഷം കൂടുമ്പോഴാണ് പ്രസിദ്ധീകരിക്കുന്നത്. 2019-ലെ റിപ്പോര്‍ട്ട് ഡിസംബര് 30-ന് പ്രസിദ്ധീകരിച്ചു. ഇത് പ്രകാരം രാജ്യത്ത് 7,12,249 ചതുരശ്ര കിലോമീറ്റര് വനമുണ്ട്. തൊട്ടു മുമ്പത്തെ റിപ്പോര്‍ട്ടിലേതിനേക്കാള് 3,976 ചതുരശ്ര കിലോമീറ്ററിന്റെ വര്‍ധനയാണ് മൊത്തം വനവിസ്തൃതിയിലുള്ളത്. ഏറ്റവും കൂടുതല് വര്‍ധന രേഖപ്പെടുത്തിയത് കര്‍ണാടകയിലാണ്. വര്‍ധനയില് മൂന്നാം സ്ഥാനത്തുള്ള കേരളത്തില് 823 ചതുരശ്ര കിലോമീറ്റര് വനം വര്‍ധിച്ചു.


തോൽക്കാൻ മനസ്സിലാത്തവൻ! സാഷയുടെ വെല്ലുവിളി അതിജീവിച്ച് ജ്യോക്കോവിച്ച് സെമിയിൽ! | Fanport | Australian Open News Malayalam\nHome Tennis Australian Open തോൽക്കാൻ മനസ്സിലാത്തവൻ! സാഷയുടെ വെല്ലുവിളി അതിജീവിച്ച് ജ്യോക്കോവിച്ച് സെമിയിൽ!\nതോൽക്കാൻ മനസ്സിലാത്തവൻ! സാഷയുടെ വെല്ലുവിളി അതിജീവിച്ച് ജ്യോക്കോവിച്ച് സെമിയിൽ!\nFebruary 16, 2021 - 7:54 PM\nഓസ്‌ട്രേലിയൻ ഓപ്പണിൽ താൻ എന്തുകൊണ്ടാണ് ലോകത്തിലെ ഒന്നാം നമ്പർ താരം ആയത് എന്നു ഒരിക്കൽ കൂടി തെളിയിച്ചു നൊവാക് ജ്യോക്കോവിച്ച്. ഏതാണ്ട് സമാനമായ പരിക്കുകളും ആയി ക്വാർട്ടർ ഫൈനൽ കളിക്കാൻ ഇറങ്ങിയ ഒന്നാം സീഡ് ജ്യോക്കോവിച്ചും ആറാം സീഡ് അലക്‌സാണ്ടർ സാഷ സെരവും പുറത്തെടുത്തത് അവിസ്മരണീയ ടെന്നീസ് തന്നെയായിരുന്നു. പരിക്കിനെയും സാഷയുടെ കടുത്ത വെല്ലുവിളിയും അതിജീവിച്ച ജ്യോക്കോവിച്ച് തന്റെ ഒമ്പതാം ഓസ്‌ട്രേലിയൻ ഓപ്പൺ സെമിഫൈനലിലേക്ക് ആണ് മുന്നേറിയത്. ഇതിനു മുമ്പ് സെമിയിൽ എത്തിയ സമയത്തെല്ലാം കപ്പടിച്ച ചരിത്രം ആണ് സെർബിയൻ താരത്തിന് ഉള്ളത്. സെമിയിൽ സീഡ് ചെയ്യാത്ത റഷ്യൻ താരം അസ്ലൻ കാരത്സേവ് ആണ് ജ്യോക്കോവിച്ചിന്റെ എതിരാളി. അവിശ്വസനീയമായ റാലികളും മനോഹരമായ പോയിന്റുകളും കണ്ട മൂന്നര മണിക്കൂർ പോരാട്ടം ആണ് ജ്യോക്കോവിച്ചും സെരവും ക്വാർട്ടർ ഫൈനലിൽ പുറത്തെടുത്തത്.\nആദ്യ സെറ്റിൽ ജ്യോക്കോവിച്ചിന്റെ ആദ്യ സർവീസ് തന്നെ ബ്രൈക്ക് ചെയ്ത സാഷക്ക് മികച്ച തുടക്കം ആണ് മത്സരത്തിൽ ലഭിച്ചത്. എന്നാൽ ബ്രൈക്ക് തിരിച്ചു പിടിച്ച ജ്യോക്കോവിച്ച് സെറ്റ് ടൈബ്രേക്കറിലേക്ക് നീട്ടി. എന്നാൽ ടൈബ്രേക്കറിൽ സെറ്റ് നേടിയ സാഷ മത്സരത്തിൽ മുൻതൂക്കം നേടി. എന്നാൽ രണ്ടാം സെറ്റിൽ പൂർണ്ണ ആധിപത്യം പുലർത്തിയ ജ്യോക്കോവിച്ച് രണ്ടു ബ്രൈക്കുകൾ കണ്ടത്തി സെറ്റ് 6-2 നു നേടി മത്സരത്തിൽ തിരിച്ചു വന്നു. മൂന്നാം സെറ്റിൽ കടുത്ത പോരാട്ടം ആണ് കണ്ടത്. സെറ്റിൽ ആദ്യ ബ്രൈക്ക് കണ്ടത്തിയ സാഷ മുൻതൂക്കം നേടും എന്നു കരുതിയെങ്കിലും നിർണായക സമയത്ത് സർവീസ് ഇരട്ടപ്പിഴവുകൾ വരുത്തിയ സാഷയുടെ സർവീസ് ബ്രൈക്ക് ചെയ്ത ജ്യോക്കോവിച്ച് തിരിച്ചു വന്നു. തുടർന്നും ഒരു ബ്രൈക്ക് കൂടി കണ്ടത്തിയ ജ്യോക്കോവിച്ച് സെറ്റ് 6-4 നു നേടി മത്സരം ഒരു സെറ്റ് മാത്രം അകലെയാക്കി. നാലാം സെറ്റിൽ ആദ്യ സെറ്റിൽ എന്ന പോലെ തന്നെ ജ്യോക്കോവിച്ചിന്റെ ആദ്യ സർവീസ് തന്നെ ബ്രൈക്ക് ചെയ്ത സാഷ 3-0 നു മുന്നിലെത്തി.\nഎന്നാൽ മൂന്നാം സെറ്റിൽ എന്ന പോലെ അവിശ്വസനീയമായ വിധം കടുത്ത സമ്മർദ്ദത്തിൽ പ്രതിരോധിച്ചു കളിച്ച ജ്യോക്കോവിച്ച് സാഷയെ തിരിച്ചു ബ്രൈക്ക് ചെയ്തു. തുടർന്ന് ഇരു താരങ്ങളും സർവീസ് നിലനിർത്തി കളിച്ചപ്പോൾ മത്സരം കടുത്തു. ജ്യോക്കോവിച്ചിന്റെ അവസാന സർവീസിൽ സാഷക്ക് സെറ്റ് പോയിന്റ് ലഭിച്ചെങ്കിലും അത് രക്ഷിച്ചെടുത്ത നൊവാക് സെറ്റ് ടൈബ്രേക്കറിലേക്ക് നീട്ടി. ടൈബ്രേക്കറിൽ രണ്ടു താരങ്ങളും മികച്ച സർവീസുകളും ആയി കളം നിറഞ്ഞു. എന്നാൽ സെരവിന്റെ ഒടുവിൽ ജ്യോക്കോവിച്ച് ഭേദിക്കുക തന്നെ ചെയ്തു. തന്റെ സർവീസിൽ ഒരു മാച്ച് പോയിന്റ് രക്ഷിക്കാൻ ആയെങ്കിലും സാഷക്ക് അനിവാര്യമായ പരാജയം ഒഴിവാക്കാൻ ആയില്ല. നന്നായി കളിച്ചെങ്കിലും അവിശ്വസനീയമായ വിധം എന്നത്തേയും പോലെ എല്ലാം പ്രതിരോധിച്ച ജ്യോക്കോവിച്ചിനു മുന്നിൽ ജയം എന്നത് സാഷക്ക് അന്യമായിരുന്നു. ജ്യോക്കോവിച്ച് 23 ഏസുകളും സെരവ് 21 ഏസുകളും ഉതിർത്ത മത്സരത്തിൽ മൂന്നു തവണ വഴങ്ങിയ ബ്രൈക്കുകൾക്ക്6തവണയാണ് ജ്യോക്കോവിച്ച് മറുപടി നൽകിയത്. ഈ ഫോമിൽ ഒമ്പതാം ഓസ്‌ട്രേലിയൻ ഓപ്പൺ കിരീടത്തിൽ നിന്നു തടയാൻ ആർക്ക് ആവും എന്ന ശക്തമായ ചോദ്യം ആണ് ജ്യോക്കോവിച്ച് ഉയർത്തിയത്.\nPrevious articleപുതിയ വെല്ലുവിളികൾ വേണം, അലാബ ബയേൺ വിടും\nNext articleസമനിലയിൽ ആദ്യ പകുതി


മൈസൂരുവിലെ നിർഭയ മോഡൽ ക്രൂരതയ്ക്കു പിന്നിൽ പഴക്കച്ചവടക്കാർ; മലയാളി വിദ്യാർഥികൾക്ക് കുറ്റകൃത്യത്തിൽ പങ്കില്ലെന്ന് കണ്ടെത്തൽ; – Media Mangalam\nമൈസൂരു: എംബിഎ വിദ്യാർഥിനിയെ ക്രൂരമായി കൂട്ടബലാൽസംഗത്തിനിരയാക്കിയ സംഭവത്തിൽ അഞ്ചുപേർ പിടിയിൽ. പ്രതികളിൽ നാലുപേരെ തമിഴ്നാട്ടിൽനിന്നും അഞ്ചാമത്തെയാളെ കർണാടകയിലെ ചാമരാജ് നഗറിൽ നിന്നുമാണ് പിടികൂടിയതെന്ന് പോലീസ് പറഞ്ഞു.\nതമിഴ്നാട്ടിൽ നിന്നും പിടിയിലായ മൂന്ന് പേർ ക്രിമിനൽ സ്വഭാവം ഉള്ളവരാണ്. പ്രതികൾ കേരളത്തിലെയും തമിഴ്നാട്ടിലെയും എഞ്ചിനീയറിങ് വിദ്യാർത്ഥികളാണെന്നായിരുന്നു തുടക്കത്തിൽ പോലീസിന്റെ സംശയം. എന്നാൽ തുടരന്വേഷണത്തിൽ വിദ്യാർഥികൾ നിരപരാധികളാണെന്ന് കണ്ടെത്തുകയായിരുന്നു.\nഅഞ്ച് പ്രത്യേകസംഘങ്ങളായി നടത്തിയ അന്വേഷണത്തിലാണ് പ്രതികളെ കണ്ടെത്തിയത്. അറസ്റ്റിലായവരിൽ എല്ലാവരും കൂലിപ്പണിക്കാരാണ്. ഇവർ മൈസൂരു ചന്തയിൽ പഴക്കച്ചവടം നടത്താനായി എത്തിയവരാണ്. കച്ചവടം നടത്തി തിരിച്ചുപോകുമ്പോൾ അവർ മദ്യപിച്ചിരുന്നു. അതിനിടയൊണ് യുവാവിനൊപ്പം പതിവായി ഈ പെൺകുട്ടി ചാമുണ്ഡിഹിൽസിൽ എത്തുന്നത് ശ്രദ്ധയിൽപ്പെട്ടത്. മൂന്ന് ദിവസം പ്രതികൾ അവരെ പിന്തുടർന്നു. നാലാം ദിവസമാണ് യുവതിയെയും സുഹൃത്തിനെയും ഇവർ ആക്രമിച്ചത്. കവർച്ചയായിരുന്നു ലക്ഷ്യമെങ്കിലും പിന്നീട് കൂട്ടബലാത്സംഗത്തിന് ഇരയാക്കുകയായിരുന്നു. സമീപത്തുനിന്ന് കിട്ടിയ ബസ് ടിക്കറ്റാണ് കേസിൽ നിർണ്ണായകമായത്.\nfive arrested FRUIT SELLERS gang rape mysore


(ipl 2020) | ഒടുവിൽ ബി സി സി ഐ യും തീരുമാനമെടുത്തു; ഐ പി എൽ ഏപ്രിൽ 15 ലേക്ക് മാറ്റി | ipl 2020 deferred until April 15\nBy സ്പോർട്സ് ഡെസ്ക് • 13/03/2020 at 3:39PM\nകൊറോണ ഭീതിയെ തുടര്‍ന്നാണ് ഏപ്രില് 15 -ലേക്ക് ഐപിഎല് ഉദ്ഘാടന മത്സരം മാറ്റിവെക്കാനുള്ള തീരുമാനമെടുത്തത്. പുതിയ തീരുമാനം ഫ്രാഞ്ചൈസികളെ ബോര്‍ഡ് അറിയിച്ചിട്ടുമുണ്ട്.\nഐ പി എൽ മത്സരം മാറ്റിവെച്ച് ബി സി സി ഐ. നേരത്തെ മാർച്ച് 29 ന് തുടങ്ങാനിരുന്ന ഐപിഎല് സീസണിന് ഇനി ഏപ്രില് 15 മുതല് ആവും തുടക്കമാവുക. കൊറോണ ഭീതിയെ തുടര്‍ന്നാണ് ഏപ്രില് 15 -ലേക്ക് ഐപിഎല് ഉദ്ഘാടന മത്സരം മാറ്റിവെക്കാനുള്ള തീരുമാനമെടുത്തത്. പുതിയ തീരുമാനം ഫ്രാഞ്ചൈസികളെ ബോര്‍ഡ് അറിയിച്ചിട്ടുമുണ്ട്.\nകഴിഞ്ഞ ദിവസം, ഐ പി എൽ മത്സരങ്ങൾ നടത്തരുതെന്ന് പറഞ്ഞ് വിദേശമന്ത്രാലയവും രംഗത്ത് വന്നിരുന്നു.\nവിദേശകളിക്കാർക്ക് ഏപ്രില് 15 വരെ ഇന്ത്യയിലേക്കുള്ള വിസാ വിലക്ക് നിലനില്‍ക്കുന്ന സാഹചര്യത്തിലാണ് ഐപിഎല് തീയതി നീട്ടാന് ബിസിസിഐ മുന്‍കയ്യെടുത്തത്. മാർച്ച് 14 ന് കൂടിച്ചേരുന്ന ഭരണസമിതി യോഗത്തില് പുതിയ സീസണിനെ കുറിച്ചുള്ള വിവരങ്ങൾ അധികൃതര് ചര്‍ച്ച ചെയ്യുമെന്നാണ് പ്രതീക്ഷിക്കുന്നത്.\nആളൊഴിഞ്ഞ സ്‌റ്റേഡിയത്തില് ഐപിഎല് മത്സരങ്ങള് സംഘടിപ്പിക്കുന്നതില് ഫ്രാഞ്ചൈസികള്‍ക്ക് എതിര്‍പ്പില്ലെന്നാണ് വിവരം. ഇതേസമയം, ദില്ലിയില് മത്സരങ്ങള് അനുവദിക്കില്ലെന്ന് സംസ്ഥാന ഉപമുഖ്യമന്ത്രി മനീഷ് സിസോദിയ അറിയിച്ചിരുന്നു. ഐപിഎല് ഫ്രാഞ്ചൈസിയായ ഡല്‍ഹി ക്യാപിറ്റല്‍സിന്റെ ഹോം മൈതാനം ദില്ലിയിലാണ്. എന്തായാലും അടച്ചിട്ട സ്റ്റേഡിയങ്ങളിലാകും ഐപിഎല് 13 സീസണ് നടക്കാന് സാധ്യത. നേരത്തെ, കര്‍ണാടക ക്രിക്കറ്റ് ബോർഡും കൊറോണ കാലത്ത് ഐപിഎല് മത്സരങ്ങള് നടത്തുന്നതിനെതിരെ രംഗത്തുവന്നിരുന്നു. മഹാരാഷ്ട്ര സര്‍ക്കാരും ഐപിഎല് നീട്ടി വയ്ക്കണമെന്ന ആവശ്യവുമായി രംഗത്ത് വന്നിരുന്നു.\nകഴിഞ്ഞ ദിവസം, ഐ പി എൽ മത്സരങ്ങൾ നടത്തരുതെന്ന് പറഞ്ഞ് വിദേശമന്ത്രാലയവും രംഗത്ത് വന്നിരുന്നു. കോറോണ വൈറസ് ഇന്ത്യയിലേക്കും വ്യാപിക്കുന്ന നിലവിലെ സാഹചര്യത്തിൽ ഐ പി എൽ മത്സരങ്ങൾ നടത്തരുതെന്നാണ് വിദേശ മന്ത്രാലയം ആവശ്യപ്പെട്ടിരുന്നത്. അന്തിമതീരുമാനം സംഘാടകരുടേതാണെന്നും വിദേശ മന്ത്രാലയം നിർദേശിച്ചു.


ഫ്രറ്റേണിറ്റി ഫെസ്റ്റ്: കലാവിരുന്നും സാംസ്‌കാരിക സമ്മേളനവും ശ്രദ്ധേയമായി\nThu Jun 30 2022 04:28:33 GMT+0530 (India Standard Time)\nഇന്റര്‍നാഷനല് ഇന്ത്യന് സ്‌കൂള് ദമ്മാം മുന് ഭരണ സമിതിയംഗം അബ്ദുര്‍റഷീദ് ഉമര് ഉദ്ഘാടനം ചെയ്തു.\nBY BSR6 Feb 2019 11:37 AM GMT\nBSR6 Feb 2019 11:37 AM GMT\nദമ്മാം: സൗഹൃദം ആഘോഷിക്കൂ എന്ന പ്രമേയത്തില് ഇന്ത്യ ഫ്രറ്റേണിറ്റി ഫോറം ദമ്മാമില് സംഘടിപ്പിച്ച കലാവിരുന്നും സാംസ്‌കാരിക സമ്മേളനവും ശ്രദ്ധേയമായി. അല് റയ്യാന് ഓഡിറ്റോറിയത്തില് നടന്ന പരിപാടിയില് ഖിറാ അത്ത് മല്‍സരം, മാപ്പിളപ്പാട്ട്, ഒപ്പന, കോല്‍ക്കളി, പ്രബന്ധ രചന, കുട്ടികള്‍ക്ക് ചിത്ര രചന, സ്ത്രീകള്‍ക്ക് പായസ മത്സരം എന്നിവ നടത്തി. സബ്ജൂനിയര് വിഭാഗം ഖിറാഅത്ത് മത്സരത്തില് സംറ മുഹമ്മദ് ഖാന് ഒന്നാം സ്ഥാനവും മുഹമ്മദ് വസീം, യാര മറിയം എന്നിവര് രണ്ടും, തുലീന് സാബിറ മൂന്നാം സ്ഥാനവും നേടി. ജുനിയര് വിഭാഗത്തില് നൂഹ, ഫാത്തിമ ബുര്‍ഹാന, ഫാത്തിമ ലിയ എന്നിവര് യഥാക്രമം ഒന്നും രണ്ടും മൂന്നും സ്ഥാനങ്ങള്‍ക്കര്‍ഹരായി. മാപ്പിളപ്പാട്ട് മല്‍സരം സബ് ജൂനിയര് വിഭാഗത്തില് നൂഹ ഷബീര്, സംറ മുഹമ്മദ് ഖാന്, ആയിഷ നിദ എന്നിവര് യഥാക്രമം ഒന്ന്, രണ്ട്, മൂന്ന് സ്ഥാനങ്ങള് നേടിയപ്പോള് ജുനിയര് വിഭാഗത്തില് മുഹമ്മദ് റൈഹാന്, ഫാത്തിമ ലിയ, ലന നാസര് എന്നിവര് ഒന്നും രണ്ടും മൂന്നും സ്ഥാനങ്ങളും നേടി. 'പ്രവാസത്തിന്റെ സൗഹൃദം ഇന്ത്യയുടെ കരുത്ത്' എന്ന വിഷയത്തില് നടത്തിയ പ്രബന്ധ രചനാ മത്സരത്തില് ശരീഫ് ഫഹദ് ഒന്നാം സ്ഥാനവും ഫൗസിയ അന്‍സാര്, ഷബ്‌ന ഹനീഫ് യഥാക്രമം രണ്ടും മൂന്നും സ്ഥാനങ്ങളും നേടി. വിവിധ മല്‍സരങ്ങളുടെ വിധികര്‍ത്താക്കളായി അബ്ദുല്ല അലി കുറ്റിയാടി, സഫീര് അലി, വി മുഹമ്മദ് സംബന്ധിച്ചു. തുടര്‍ന്ന് നടന്ന സാംസ്‌കാരിക സമ്മേളനത്തില് ദമ്മാമിലെ സാമൂഹിക-സാംസ്‌കാരിക-കലാ രംഗത്തെ പ്രമുഖര് സംബന്ധിച്ചു. ഫ്രറ്റേണിറ്റി ഫോറം ദമ്മാം ഏരിയാ പ്രസിഡന്റ് സുല്‍ത്താന് അന്‍വരി കൊല്ലം അധ്യക്ഷത വഹിച്ചു.\nഇന്റര്‍നാഷനല് ഇന്ത്യന് സ്‌കൂള് ദമ്മാം മുന് ഭരണ സമിതിയംഗം അബ്ദുര്‍റഷീദ് ഉമര് ഉദ്ഘാടനം ചെയ്തു. ഫോറം കിഴക്കന് പ്രവിശ്യാ കേരള ഘടകം സെക്രട്ടറി സിറാജുദ്ദീന് ശാന്തി നഗര് സന്ദേശം നല്‍കി. റീജ്യനല് സെക്രട്ടറി അബ്ദുസ്സലാം മാസ്റ്റര്, അസ്‌ലം ഫറോക്ക്(അറേബ്യന് സോഷ്യല് ഫോറം) അബ്ദുന്നാസിര് ഒടുങ്ങാട്ട് (ഇന്ത്യന് സോഷ്യല് ഫോറം), ഫ്രറ്റേണിറ്റി ഫോറം റയ്യാന് ഏരിയ പ്രസിഡന്റ് സുനീര് ചെറുവാടി, മീഡിയ കോഓഡിനേറ്റര് അഹ്മദ് യൂസുഫ് സംസാരിച്ചു. വിജയികള്‍ക്ക് പ്രോഗ്രാം കണ്‍വീനര് സുബൈര് നാറാത്ത്, സലീം മുഞ്ചക്കല്, ആത്തിഫ് കണ്ണൂര്, ഷംനാദ് കൊല്ലം സമ്മാനങ്ങള് വിതരണം ചെയ്തു. അമീര് അലി അവതാരകനായിരുന്നു. മന്‍സൂര് ആലംകോട്, മന്‍സൂര് എടക്കാട്, ഷംസുദ്ദീന് ചാവക്കാട്, ഷറഫുദ്ദീന് എടശ്ശേരി, ഫൈസല് ഫറോഖ്, സജ്ജാദ് ആലംകോട്, മുനീര് ഖാന് കൊല്ലം, റഈസ് കടവില്,ബാബു ആലുവ, റെനീഷ് കണ്ണൂര് നേതൃത്വം നല്‍കി.\nfraternity fest cultural programmes dammam saudi


Rishi Raj Singh to retire | ജനമൈത്രി പൊലീസിന് മുമ്പെ ജനകീയനായ ഉദ്യോഗസ്ഥൻ; വേഷം മാറിയ മിന്നൽ പരിശോധനകളിലൂടെയും അഴിമതിക്കാരുടെ പേടിസ്വപ്‌നം; രാഷ്ട്രീയക്കാർക്ക് വഴങ്ങാത്തതിനാൽ സ്ഥാനനഷ്ടങ്ങൾ; സിനിമാ സ്‌റ്റൈലിൽ മീശ പിരിച്ച് മലയാളികളുടെ ഹൃദയത്തിലിടം നേടിയ മല്ലു സിങ്; 31 വിരമിക്കുന്ന ഋഷിരാജ് സിങ് കേരളം വിടില്ല - MarunadanMalayalee.com\nജനമൈത്രി പൊലീസിന് മുമ്പെ ജനകീയനായ ഉദ്യോഗസ്ഥൻ; വേഷം മാറിയ മിന്നൽ പരിശോധനകളിലൂടെയും അഴിമതിക്കാരുടെ പേടിസ്വപ്‌നം; രാഷ്ട്രീയക്കാർക്ക് വഴങ്ങാത്തതിനാൽ സ്ഥാനനഷ്ടങ്ങൾ; സിനിമാ സ്‌റ്റൈലിൽ മീശ പിരിച്ച് മലയാളികളുടെ ഹൃദയത്തിലിടം നേടിയ മല്ലു സിങ്; 31 വിരമിക്കുന്ന ഋഷിരാജ് സിങ് കേരളം വിടില്ല\nJuly 26, 202111:07 AM IST Permalink\nതിരുവനന്തപുരം: സിനിമാ സ്‌റ്റൈലിൽ വേഷംമാറി ലോറിയിൽ ക്ലീനറായെത്തി ചെക്പോസ്റ്റുകളിലെ ക്രമക്കേടുകൾ തടഞ്ഞും ഹെൽമെറ്റും സീറ്റ് ബെൽറ്റും ശീലമാക്കാൻ മലയാളിയെ പഠിപ്പിച്ചും മിന്നൽ പരിശോധനകളിലൂടെ അഴിമതിക്കാരായ ഉദ്യോഗസ്ഥരെ കണ്ടെത്തി ശിക്ഷിച്ചും ജനമൈത്രി പൊലീസിന് മുമ്പെ ജനകീയനീയി മാറിയ പൊലീസ് ഉദ്യോഗസ്ഥനാണ് ഋഷിരാജ് സിങ്. കൊമ്പന്മീശയും മനുഷ്യത്വരഹിതമായ പെരുമാറ്റവും പൊലീസിന്റെ ട്രേഡ് മാർക്കായിരുന്ന കാലത്ത് തന്നെ കൊമ്പൻ മീശയും വച്ച് മലയാളിയുടെ തോളിൽ കയ്യിട്ട ഡി.ജി.പി. ഋഷിരാജ് സിങ് വിരമിക്കുകയാണ്. നിലവിൽ ജയിൽമേധാവിയായ അദ്ദേഹം ശനിയാഴ്ച സർവീസ് പൂർത്തിയാക്കും. കേരളത്തിന്റെ ജീവിതരീതികളോട് ഇഴുകിച്ചേർന്ന അദ്ദേഹം ഇനിയുള്ള കാലവും കേരളത്തിൽത്തന്നെ തുടരുമെന്ന് അറിയിച്ചു. പൂജപ്പുരയിൽ വാടകവീട് നോക്കുന്നുണ്ടെന്നും അദ്ദേഹം പറഞ്ഞു.\nകേരളം കണ്ട ഏറ്റവും ജനകീയനായ ഐപിഎസ് ഉദ്യോഗസ്ഥനായിരുന്നു ഋഷിരാജ് സിങ്. അഴിമതിക്കെതിരെ വിട്ടുവീഴ്‌ച്ചയില്ലാത്ത പ്രവർത്തനം കാഴ്‌ച്ച വച്ച അദ്ദേഹം ഉന്നതങ്ങളിൽ നിന്നുള്ള ഇടപെടലുകൾക്ക് പോലും വഴങ്ങുമായിരുന്നില്ല. ഓരോ മലയാളിയുടെയും കുടുംബാംഗമായി മാറിയ അദ്ദേഹം കുടുംബസംഗമങ്ങളിലും റസിഡന്റ്സ് അസോസിയേഷൻ പരിപാടികളിൽ പോലും അതിഥിയായി പോകുന്നതിൽ മടി കാണിച്ചിരുന്നില്ല. താഴേക്കിടയിലെ സാധാരണക്കാരായ ജനങ്ങളോട് പോലും മാന്യമായി പെരുമാറുകയും ഏറെ ഹൃദയബന്ധം സൂക്ഷിക്കുകയും ചെയ്യുന്ന ഉദ്യോഗസ്ഥനാണ്\nബീഹാറിലെ ബിക്കാനീർ സ്വദേശിയായ അദ്ദേഹം 1985 ബാച്ച് ഐ.പി.എസ്. ഉദ്യോഗസ്ഥനായിരുന്നു. പുനലൂർ എ.എസ്‌പി.യായാണ് സർവീസ് ആരംഭിക്കുന്നത്. പിന്നെ കണ്ണൂരും കോട്ടയത്തും എസ്‌പി. ആയി. കേന്ദ്ര ഡെപ്യൂട്ടേഷനിൽ എസ്‌പി.ജി.യിലും സിബിഐ.യിലും പ്രവർത്തിച്ചു. സംസ്ഥാനത്ത് ട്രാൻസ്പോർട്ട് കമ്മിഷണർ, കെ.എസ്.ഇ.ബി. ചീഫ് വിജിലൻസ് ഓഫീസർ, എക്സൈസ് കമ്മിഷണർ എന്നീ നിലകളിലും സേവനമനുഷ്ഠിച്ചു. സംസ്ഥാനത്തെ ജയിലുകളിൽ അച്ചടക്കം കർശനമാക്കി, ഒട്ടേറെ നവീകരണ പ്രവർത്തനങ്ങൾക്കു നേതൃത്വം നൽകിയ ശേഷമാണ് വിരമിക്കുന്നത്. അഞ്ച് വർഷം മുമ്പ് പൊലീസ് മേധാവിയാകാൻ പരിഗണിക്കപ്പെട്ടിരുന്നവരിലൊരാളായിരുന്നു സിങ്.\nതിരുവനന്തപുരത്തും കൊച്ചിയിലും കോഴിക്കോട്ടും കമ്മിഷണറായിരിക്കെ അദ്ദേഹം നടത്തിയ പ്രവർത്തങ്ങൾ ഏറെ ശ്രദ്ധിക്കപ്പെട്ടിരുന്നു. ഗുണ്ടകളെ അമർച്ചചെയ്യാൻ നടത്തിയ പ്രവർത്തനങ്ങൾ ചർച്ചയായി. ട്രാൻസ്പോർട്ട് കമ്മിഷണറായിരിക്കുന്ന കാലത്ത് നടപ്പാക്കിയ പരിഷ്‌കാരങ്ങളും പരിശോധനകളും റോഡപകടങ്ങൾ ഗണ്യമായി കുറച്ചു.\nലഹരി മാഫിയയ്ക്കെതിരേ സന്ധിയില്ലാനടപടികൾ സ്വീകരിച്ചാണ് അദ്ദേഹം എക്സൈസ് കമ്മിഷണർ സ്ഥാനത്തുനിന്ന് മാറിയത്. ആന്റി പൈറസി സെല്ലിന്റെ തലവൻ ആയിരുന്നപ്പോൾ വ്യാജ സി. ഡി. വിഷയത്തിൽ എടുത്ത നിലപാടാണ് ഇദ്ദേഹത്തെ പൊതു സമൂഹത്തിന് പരിചിതനാക്കുന്നത്. ഐ.ജി. ടോമിൻ ജെ. തച്ചങ്കരിയുടെ ഭാര്യ നടത്തുന്ന റിയാൻ സ്റ്റുഡിയോ റെയ്ഡ് ചെയ്തതിന്റെ പേരിൽ ഡി.ജി.പി. രമൺ ശ്രീവാസ്തവ അദ്ദേഹത്തിനുണ്ടായിരുന്ന ആന്റി പൈറസിയുടെ മേധാവിത്തം ചുമതല എടുത്തുകളഞ്ഞത് ശ്രദ്ധ പിടിച്ചുപറ്റിയിരുന്നു. പല സ്വാധീന കേന്ദ്രങ്ങളിലും കയറിച്ചെന്നു ഇദ്ദേഹം വ്യാജ സി. ഡി. വിഷയത്തിൽ റെയ്ഡ് നടത്തി. ഇതിന്റെ പേരിൽ സർക്കാരിൽ സമ്മർദം വന്നപ്പോൾ ഋഷിരാജിനു സ്ഥാന ചലനം സംഭവിച്ചു. 2006 -ൽ സീരിയലിൽ അഭിനയിച്ചതിന്റെ പേരിൽ വിമർശനങ്ങൾ ഏറ്റു വാങ്ങേണ്ടതായും വന്നിട്ടുണ്ട്. വിദ്യാർത്ഥികളെ തല്ലിയ പൊലീസുകാരനെ ശകാരിച്ച ഐ.ജി ടി.പി. സെൻകുമാറിന്റെ പ്രവർത്തികളെ വിമർശിച്ച് ഐ.പി.എസ്. അസ്സോസിയേഷൻ സെക്രട്ടറി ബി. സന്ധ്യയ്ക്ക് അയച്ച കത്തും വിവാദമായിരുന്നു.\nപിന്നീട് മൂന്നാർ കയ്യേറ്റഭൂമി ഒഴിപ്പിക്കാൻ വി എസ്. സർക്കാർ രൂപീകരിച്ച മൂന്നാർ ഓപറേഷൻ മൂന്നംഗ ടീമിൽ ഇദ്ദേഹം ഉണ്ടായിരുന്നു. പിന്നീട് കേന്ദ്ര ഡെപ്യൂറ്റെഷനിൽ പോയി വന്ന ഇദ്ദേഹം ട്രാൻസ്പോർട്ട് കമ്മീഷണറായി നിയമിപ്പിക്കപ്പെട്ടു. അഴിമതിയിൽ കുളിച്ചു കിടന്ന വകുപ്പിനെ നന്നാക്കിയെടുക്കാൻ ഇദ്ദേഹം പ്രവർത്തനം തുടങ്ങി. ഗതാഗത നിയമപാലനം നടപ്പാക്കാൻ ഇദ്ദേഹം എടുത്ത നിലപാടുകൾ ഇദ്ദേഹത്തെ പ്രശസ്തനാക്കി. ട്രാഫിക് വകുപ്പിലായിരുന്ന കാലത്ത് വേഷപ്രച്ഛന്നനായി കൈക്കൂലി വാങ്ങുന്ന പൊലീസുകാരെ പിടിച്ച സംഭവം വാർത്ത സൃഷ്ട്ടിച്ചിരുന്നു. സർക്കാറിന് തലവേദനയായതോടെ അദ്ദേഹത്തെ സ്ഥാനം മാറ്റി.\nഇദ്ദേഹം പിന്നീട് കെ.എസ്.ഇ.ബി. യുടെ ചീഫ് വിജിലൻസ് ഓഫീസറായി നിയമിതനായി. സംസ്ഥാനത്തെ നിരവധി വ്യവസായ യൂണിറ്റുകളുടെ വൈദ്യുതി മോഷണം ഇദ്ദേഹം പിടിച്ചു പിഴ ചുമത്തി. രാഷ്ട്രീയ നേതാക്കളുടെയും സിനിമാ താരങ്ങളുടെയും വീടുകളിലേക്കും വിജിലൻസ് ടീം റെയ്ഡ് നടത്തി പിഴയിട്ടു. അതിൽ പല പ്രമുഖരും ഉൾപ്പെട്ടിരുന്നു. കെ. കരുണാകരന്റെ മകൾ പത്മജയും വൈദ്യുതി മോഷണത്തിനു പിഴയൊടുക്കിയവരുടെ കൂട്ടത്തിൽ പെടുന്നു. വൈദ്യുത ഇന്റലിജൻസ് മേധാവിയായി ഇരുന്ന കാലത്ത് നേതൃത്വം കൊടുത്ത പരിശോധനകളിൽ നിന്നെല്ലാം 18 കോടിയോളം വരുമാനം സർക്കാറിനുണ്ടായി. എന്നാൽ ഇദ്ദേഹത്തിന്റെ പ്രവർത്തനങ്ങളിൽ അസ്വസ്ഥരായി അഴിമതിക്കാരെ സഹായിക്കുന്ന നിലപാടെടുത്ത സർക്കാരിലെ ഒരു വിഭാഗം ഇദ്ദേഹത്തിന്റെ പ്രവർത്തനങ്ങൾക്ക് പരിധിവെച്ചു. 3000 കോടി വൻകിട മുതലാളിമാരുടെ പിരിഞ്ഞു കിട്ടാനുള്ള കുടിശ്ശിക പിരിച്ചെടുക്കുന്ന നടപടിയിൽ ഇടപെടാൻ ഇദ്ദേഹത്തിന് അവസരം കിട്ടിയില്ല.\nഒടുവിൽ തിരുവനന്തപുരത്തെ മുത്തൂറ്റിന്റെ എയർ ലൈൻ കാറ്ററിങ് സ്ഥാപനമായ മുത്തൂറ്റ് സ്‌കൈ ഷെഫ് ഭൂഗർഭ കേബിൾ വഴി വൈദ്യുതി മോഷ്ട്ടിക്കുന്നത് ഇദ്ദേഹം കണ്ടെത്തി. തിരുവരാഹം കെ.എസ്.ഇ.ബി. സെക്ഷനിലാണ് ഈ മുത്തൂറ്റ് സ്ഥാപനം. നിയമ നടപടിയിലേക്ക് കടക്കാൻ വിജിലൻസ് വിഭാഗം തയ്യാറെടുക്കുമ്പോഴേക്കും സിങ്ങിന്റെ വീണ്ടും സ്ഥാന മാറ്റ ഉത്തരവ് ഒപ്പു വെക്കപ്പെട്ടിരുന്നു. പൊതുജനങ്ങളുമായി ബന്ധപ്പെടേണ്ട കാര്യമില്ലാത്ത ആംഡ് ബറ്റാലിയനിലേക്കാണ് പുതിയ മാറ്റം ഉണ്ടായത്.\nതന്റെ സർവീസ് കാലത്തെക്കുറിച്ചുള്ള കാര്യങ്ങൾ എല്ലാവർക്കും അറിയാമെന്നതിനാൽ ഒരു സർവീസ് സ്റ്റോറി എഴുതുന്നില്ലെന്ന് ഋഷിരാജ് സിങ് പറഞ്ഞു. പുറത്തറിഞ്ഞിട്ടില്ലാത്ത കാര്യങ്ങൾ വിരമിച്ചശേഷം എഴുതുന്നത് ശരിയാകില്ലെന്നാണ് അദ്ദേഹം പറയുന്നത്. എന്നാൽ, ജയിൽ നവീകരണത്തിന് എന്തൊക്കെ ചെയ്യണമെന്ന് പുസ്തകമെഴുതുന്നുണ്ടെന്നും ഋഷിരാജ് സിങ് പറഞ്ഞു. ദുർഗേശ്വരിയാണ് ഭാര്യ. കാനഡയിൽ ആനിമേറ്ററായ ചക്രസാൽ സിങ്, ജയ്പുരിലെ സ്‌കൂളിൽ സൈക്കോളജിസ്റ്റായ യശോധര എന്നിവരാണ് മക്കൾ.\nവിരമിച്ച 'സിങ്കത്തെ' തളയ്ക്കാനോ ഈ അന്വേഷണം?\nഞെട്ടിക്കുന്ന വെളിപ്പെടുത്തലുകളുമായി ഋഷിരാജ് സിങ്ങ്\nഋഷിരാജ് സിങ് സർവീസിൽ നിന്നും വിരമിച്ചു


കരുണരത്‌നെയ്ക്ക് സെഞ്ച്വറി; ആദ്യ ടെസ്റ്റില് ന്യൂസിലന്റിനെതിരെ തകര്‍പ്പന് വിജയവുമായി ശ്രീലങ്ക | Dimuth Karunaratne hundred helps Sri Lanka win against New Zealand - Malayalam MyKhel\n» കരുണരത്‌നെയ്ക്ക് സെഞ്ച്വറി; ആദ്യ ടെസ്റ്റില് ന്യൂസിലന്റിനെതിരെ തകര്‍പ്പന് വിജയവുമായി ശ്രീലങ്ക\nUpdated: Sunday, August 18, 2019, 14:15 [IST]\nഗാലെ: ന്യൂസിലന്‍ഡിനെതിരായ ടെസ്റ്റ് പരമ്പരയിലെ ആദ്യ മത്സരത്തില് ശ്രീലങ്കയ്ക്ക് വിജയം. 268 റണ്‍സ് വിജയലക്ഷ്യവുമായി ഇറങ്ങിയ ശ്രീലങ്ക6വിക്കറ്റിന്റെ ജയമാണ് ആഘോഷിച്ചത്. രണ്ടാം ഇന്നിങ്‌സില് സെഞ്ച്വറി നേടിയ ക്യാപ്റ്റന് ദിമുത് കരുണരത്‌നെ ശ്രീലങ്കന് ഇന്നിങ്‌സിന് കരുത്തായി. കരുണരത്‌നെ 122 റണ്‍സെടുത്തപ്പോള് 64 റണ്‍സുമായി ലാഹിരു തിരിമണ്ണിയും മികച്ച പ്രകടനം കാഴ്ചവെച്ചു.\nനേരത്തെ ആദ്യ ഇന്നിങ്‌സില് 249 റണ്‍സെടുത്ത ന്യൂസിലന്‍ഡ് രണ്ടാം ഇന്നിങ്‌സില് 285 റണ്‍സാണ് എടുത്തിരുന്നത്. ന്യൂസിലന്‍ഡിനുവേണ്ടി ടോം ലതാം(45), ഹെന്റി നിക്കോള്‍സ്(26), വാട്‌ലിങ്(77), വില്യം സോമര്‍വില്ലി(40), ട്രെന്റ് ബോള്‍ട്ട്(26) എന്നിവര് രണ്ടാം ഇന്നിങ്‌സില് കാര്യമായ സംഭാവന നല്‍കി. മുന്‍നിര താരങ്ങള് തിളങ്ങാതിരുന്നതാണ് ന്യൂസിലന്‍ഡിന് മികച്ച ടോട്ടല് കണ്ടെത്താന് കഴിയാതിരുന്നത്.\nലോര്‍ഡ്‌സില് ആര്‍ക്കും വേണ്ടാത്തൊരു റെക്കോര്‍ഡുമായി സ്മിത്തും ഖവാജയും; 56 വര്‍ഷത്തെ പഴക്കം\nരണ്ടാം ഇന്നിങ്‌സില് ശ്രീലങ്കയ്ക്കുവേണ്ടി ധനഞ്ജയ ഡിസല്‍വ മൂന്ന് വിക്കറ്റ് വീഴ്ത്തിയപ്പോള് ലസിത് എബുല്‍ഡേനിയ4വിക്കറ്റും സ്വന്തമാക്കി. നാലാംദിനം കളി നിര്‍ത്തുമ്പോള് വിക്കറ്റ് നഷ്ടമാകാതെ 133 റണ്‍സ് എന്ന നിലയിലായിരുന്നു ആതിഥേയര്. രണ്ടാം ദിവസം തുടരെ രണ്ട് വിക്കറ്റ് വീണെങ്കിലും ക്യാപ്റ്റന്റെ സെഞ്ച്വറിക്ക് പിന്നാലെ ആഞ്ചലോ മാത്യൂസ്(28), കുശാല് പെരേര(23) എന്നിവരുടെ പ്രകടനം ടീമിന് അനായാസ വിജയം നേടിക്കൊടുത്തു. പരമ്പരയിലെ രണ്ടാമത്തേയും അവസാനത്തേതുമായ ടെസ്റ്റ് 22ന് ആരംഭിക്കും. ജയത്തോടെ ലോക ടെസ്റ്റ് ചാമ്പ്യന്‍ഷിപ്പില് 60 പോയന്റ് നേടാനും ശ്രീലങ്കയ്ക്ക് കഴിഞ്ഞു.\nശ്രീലങ്കയ്ക്ക് തിരിച്ചടി; അഖില ധനഞ്ജയ്ക്ക് ഒരു വര്‍ഷ ബൗളിങ് വിലക്ക്\nവീണ്ടും നായകനെ മാറ്റി ശ്രീലങ്ക; പാകിസ്താന് പരമ്പരയില് നയിക്കുക ഇവര്\nറോസ് ടെയ്‌ലറുടെ വെടിക്കെട്ട്; ശ്രീലങ്കയ്‌ക്കെതിരായ ആദ്യ ടി20യില് ന്യൂസിലന്‍ഡിന് തകര്‍പ്പന് വിജയം\nഅടിച്ചുതകര്‍ത്ത് ഗ്രാന്റ്‌ഹോം; ശ്രീലങ്കയ്‌ക്കെതിരേ ന്യൂസീലന്‍ഡ് മികച്ച ലീഡിലേക്ക്\nലസിത് മലിംഗ നയിക്കും; ന്യൂസീലന്‍ഡിനെതിരായ ട്വന്റി20ക്കുള്ള ശ്രീലങ്കന് ടീമായി\nസെഞ്ച്വറിയോടെ ടോം ലാദം; ശ്രീലങ്കയ്്‌ക്കെതിരേ ന്യൂസീലന്‍ഡ് ലീഡിലേക്ക്\nനിലയുറപ്പിച്ച് കരുണരത്‌ന; ന്യൂസീലന്‍ഡിനെതിരേ ശ്രീലങ്കയ്ക്ക് ഭേദപ്പെട്ട തുടക്കം\nവില്യംസണ് വിശ്രമം; ശ്രീലങ്കയ്‌ക്കെതിരായ ട്വന്റി20യില് കിവീസിനെ സൗത്തി നയിക്കും\nമുന്നില് നിന്ന് നയിച്ച് കരുണരത്‌ന; കിവീസിനെതിരായ ടെസ്റ്റില് ശ്രീലങ്ക വിജയത്തിലേക്ക്\nനാല് വിക്കറ്റുമായി ലസിത്; ന്യൂസീലന്‍ഡ് ബാറ്റിങ് നിര പൊരുതുന്നു\nമൂന്നാം മത്സരത്തില് ബംഗ്ലാദേശിനെ നാണംകെടുത്തി ശ്രീലങ്ക; ഏകദിന പരമ്പര തൂത്തുവാരി\nബംഗ്ലാദേശിനെ ഏഴ് വിക്കറ്റിന് തകര്‍ത്ത് ഏകദിന പരമ്പര ശ്രീലങ്കയ്ക്ക്\n5 hrs ago ഇന്ത്യ vs ദക്ഷിണാഫ്രിക്ക മൂന്നാം ടി20: നാണംകെട്ട് ഇന്ത്യ, ദക്ഷിണാഫ്രിക്കയ്ക്കു തകര്‍പ്പന് ജയം\n6 hrs ago റിലേയില് ഏതൊക്കെ ഫുട്‌ബോള് താരങ്ങള് ഒപ്പം വേണം? ബോള്‍ട്ടിന്റെ ആഗ്രഹം ഇങ്ങനെ\n6 hrs ago ഇറാന് സ്‌റ്റേഡിയങ്ങളില് വനിതകളെ പ്രവേശിപ്പിക്കണമെന്ന ഫിഫയുടെ നിര്‍ദ്ദേശം നടപ്പായേക്കും\n7 hrs ago ധോണി ടീമിലേക്ക് മടങ്ങിവരാന് മടിക്കുന്നു, അവധി നീട്ടിയെടുത്തു; താരത്തിന്റെ ലക്ഷ്യം ഒന്നുമാത്രം\nNews ജനവിധിയെഴുതാൻ ഒരുങ്ങി പാലാ; പ്രതീക്ഷയോടെ മുന്നണികൾ\nRead more about: sri lanka ശ്രീലങ്ക\nStory first published: Sunday, August 18, 2019, 14:10 [IST]


ജില്ലയിൽ 160 പേര്‍ക്കുകൂടി കോവിഡ് സ്ഥിരീകരിച്ചു : Deepika.com Nattu Visesham\nതിരുവനന്തപുരം: ജില്ലയിൽ ഇന്നലെ 160 പേര്‍ക്കുകൂടി കോവിഡ് സ്ഥിരീകരിച്ചു. 314 പേര് രോഗമുക്തരായി. നിലവില് 2,925 പേരാണു രോഗം സ്ഥിരീകരിച്ചു ചികിത്സയില് കഴിയുന്നത്. ഇന്നലെ രോഗം സ്ഥിരീകരിച്ചവരില് 110 പേര്‍ക്കു സമ്പര്‍ക്കത്തിലൂടെയാണു രോഗബാധയുണ്ടായത്. ഇതില് നാല് ആരോഗ്യ പ്രവര്‍ത്തകരും ഉൾപ്പെടും.\nരോഗലക്ഷണങ്ങളെത്തുടര്‍ന്നു ജില്ലയില് 1,119 പേരെക്കൂടി നിരീക്ഷണത്തിലാക്കി. ഇവരടക്കം 21,877 പേര് വീടുകളിലും 51 പേര് സ്ഥാപനങ്ങളിലും ക്വാറന്‍റൈനില് കഴിയുന്നുണ്ട്. ഇന്നലെവരെ നിരീക്ഷണത്തിലുണ്ടായിരുന്ന 1,541 പേര് രോഗലക്ഷണങ്ങളില്ലാതെ നിരീക്ഷണകാലം പൂര്‍ത്തിയാക്കി.\nവെഞ്ഞാറമൂട്: ആലിയാട് ഊരൂട്ട് മണ്ഡപം ക്ഷേത്രത്തിലെ ഉത്സവത്തിന് തിരിതെളിഞ്ഞു.രണ്ടാം ദിവസമായ ഇന്ന് രാവിലെ ആറിന് മഹാഗണപതി ഹോമം തുടർന്ന് തമ്പുരാൻ പാട്ട്, വൈകുന്നേരം 6.45 ന് പുഷ്പാഭിഷേകം, ഭസ്മാഭിഷേകം തുടർന്ന് ഊട്ടും പാട്ടും തമ്പുരാൻ പാട്ടും രാത്രി 10 ന് വിളക്ക്. നാളെ രാവിലെ ഒന്പതു മുതൽ പൊങ്കാല, മൂന്നിന് രാത്രി എട്ടു മുതൽ മേജർസെറ്റ് കഥകളി കഥ നളചരിതം, നാലിന് രാവിലെ 10 മുതൽ നാഗരൂട്ട് വൈകുന്നേരം അഞ്ചിന് സർവൈശ്വര്യപൂജ, അഞ്ചിന് രാത്രി എട്ടു മുതൽ താലപ്പൊലിയും വിളക്കും തുടർന്ന് ഉരുൾ വഴിപാട് പുലർച്ചെ 4.30 ന് തേരുവിളക്ക് തുടർന്ന് പടയോട്ടം. ആറിന് രാത്രി എട്ടു മുതൽ കുരുതി തർപ്പണ ചടങ്ങുകൾ തുടർന്ന് കൊടിയിറക്ക് .


Prithviraj's Karnan To Go On Floors In August - Malayalam Filmibeat\nബാഹുബലി ലൊക്കേഷന് തേടി പൃഥ്വിരാജിന്റെ കര്‍ണന്, ചിത്രീകരണത്തിന്റെ തീയതി വെളിപ്പെടുത്തി സംവിധായകന്!\n| Published: Tuesday, February 7, 2017, 12:12 [IST]\nഎന്ന് നിന്റെ മൊയ്തീന് എന്ന ചിത്രത്തിന് ശേഷം പൃഥ്വിരാജും ആര്‍എസ് വിമലും ഒന്നിക്കുന്ന കര്‍ണന് വേണ്ടി കട്ട കാത്തിരിപ്പിലാണ്. ചരിത്ര നായകന് കര്‍ണന്റെ കഥ പറയുന്ന ചിത്രം മലയാള സിനിമയുടെ ചരിത്രമാകുമെന്നാണ് സിനിമാ പ്രേമികള് വിശ്വസിക്കുന്നത്.\nചിത്രത്തിന്റെ തിരക്കഥ പൂര്‍ത്തിയായതായി സംവിധായകന് ആര്‍എസ് വിമല് നേരത്തെ അറിയിച്ചിരുന്നു. ഇപ്പോഴിതാ ചിത്രത്തിന്റെ ഷൂട്ടിങ് തീരുമാനിച്ചു. ആഗസ്റ്റിലാണ് ഷൂട്ടിങ് ആരംഭിക്കുന്നത്. ഓണ്‍ലൈന് മാധ്യമത്തിന് നല്‍കിയ അഭിമുഖത്തില് ആര്‍എസ് വിമലാണ് ചിത്രത്തിന്റെ ഷൂട്ടിങ് ഡേറ്റ് പറഞ്ഞത്.\nഹൈദരാബാദ് റാമോജി ഫിലിം സിറ്റിയില് ചിത്രത്തിന്റെ പ്രീ-പ്രൊഡക്ഷന് ആരംഭിച്ചതായും ആര്‍എസ് വിമല് അഭിമുഖത്തില് ആര്‍എസ് വിമല് പറഞ്ഞു. ആറ് മാസമായി 200 ടെക്‌നീഷ്യന്മാരാണ് ചിത്രത്തിന് വേണ്ടി രാംമോജി ഫിലിം സിറ്റിയില് പണി തുടങ്ങിയിട്ട്.\nഡിജിറ്റല് സ്റ്റോറി ബോര്‍ഡ്\nഏറ്റവും വലിയ പ്രത്യേകത കര്‍ണ്ണന് വേണ്ടി ഡിജിറ്റല് സ്റ്റോറി ബോര്‍ഡാണ് ഒരുക്കിയിരിക്കുന്നത്. രാംമോജി ഫിലിം സിറ്റിയും വാരാണാസിയുമാണ് ചിത്രത്തിന്റെ പ്രധാന ലൊക്കേഷന്.\nബോളിവുഡ്, തമിഴ്, തെലുങ്ക് ഭാഷകളില് നിന്നുള്ള മുന്‍നിര താരങ്ങളും ചിത്രത്തില് അഭിനയിക്കുന്നുണ്ട്. ഒരു ബഹുഭാഷാ ചിത്രം കൂടിയായിരിക്കും ഇത്. മലയാളം,തമിഴ്, തെലുങ്ക്, ഹിന്ദി, ഇംഗ്ലീഷ് ഭാഷകളിലാണ് ചിത്രം പ്രദര്‍ശിപ്പിക്കുന്നത്.\nRead more about: malayalam film malayalam movie news malayalam cinema karnan prithviraj rs vimal shooting മലയാളം സിനിമ കര്‍ണന് പൃഥ്വിരാജ് ആര് എസ് വിമല് ചിത്രീകരണം\nPrithviraj's Karnan To Go On Floors In August.


ഡെന്നിസ് ജോസഫ് ഒപ്പിച്ച കുസൃതി; വിന്‍സന്റ് ഗോമസിനെ വിളിച്ചവരോട് ഡോ. ഐക്ക് സംസാരിച്ചുകൊണ്ടിരുന്നു | Mohanlal Rajavinte Makan Phone Number 2255 Dennis Joseph Dr Ike Zachariya\nMay 14, 2021, 10:27 AM IST\nഓര്‍മകള് വീണ്ടും തിരതല്ലുമ്പോഴും ആ ഒരു ചെറിയ കടം ഇപ്പോഴും ഡോക്ടറുടെ മനസില് തീരാതെ കിടപ്പുണ്ട്\nഡോ. ഐക്ക്, രാജാവിന്റെ മകനിലെ രംഗം\nഫോണ് എടുത്തപാടെ മറുതലയ്ക്കല് നിന്നൊരു ചോദ്യമാണ്.\n'അല്ല. ഞാന് രാജാവാണ്. മകന് കൊടുക്കാം' എന്നു മറുപടി.\nപിന്നെ കോള് അപ്പുറത്തെ മുറിയില് മകന്റെ ക്ലിനിക്കിലേയ്ക്ക് കൈമാറും. ബാക്കി സംസാരം പിന്നെ മകനോടാണ്. രാജുമോന് ഒരിക്കല് വിളിച്ച രാജാവിന്റെ മകനോട്. സാക്ഷാല് വിന്‍സന്റ് ഗോമസിനോട്.\nപല വിശേഷങ്ങളും ചോദിച്ചറിയാനുണ്ടായിരുന്നു വിളിക്കുന്നവര്‍ക്ക്. ചിലര്‍ക്ക് ചില്ലറ സഹായങ്ങളും വേണം. ഉപദേശം ചോദിച്ചുവിളിക്കുന്നവരും കുറവല്ല. ഫോണിന്റെ ഇങ്ങേത്തലയ്ക്കല് ഈ വിളികളത്രയും ആസ്വദിച്ചുകൊണ്ടിരുന്നു ഐക് സക്കറിയ എന്ന ഡോക്ടര്. രാജാവിന്റെ മകന് വിന്‍സന്റ് ഗോമസായി വിളിക്കുന്നവരോടൊക്കെ സംസാരിച്ചുകൊണ്ടുമിരുന്നു.\nരാജാവിന്റെ മകന് തീയേറ്ററുകളില് ചരിത്രം സൃഷ്ടിക്കുമ്പോള്, വിന്‍സന്റ് ഗോമസിലൂടെ മോഹന്‍ലാല് സൂപ്പര്‍നായകനായി വളര്‍ന്നുകൊണ്ടിരിക്കുമ്പോള് കോട്ടയത്തെ ഒറ്റമുറി ക്ലിനിക്കില് രോഗികളെ നോക്കിക്കഴിഞ്ഞ ഐക് സക്കറിയ എന്ന ഡോക്ടറും നിനയ്ക്കാതെ മെല്ലെ ഒരു കൊച്ചുതാരമായിമാറി. ഒരു ഫോണ്‍കോളല്ല, അച്ഛന്റെ കടയിലെ ഫോണ് നമ്പറാണ് ഡോ. ഐക്കിന്റെ താരപ്പിറവിക്ക് വഴിയൊരുക്കിയത്. തുക കുറഞ്ഞുപോയെങ്കില് എന്റെ ഓഫീസിലേയ്ക്ക് വിളിച്ചാല് മതിയെന്ന് പറഞ്ഞ് വിന്‍സന്റ് ഗോമസ് അഡ്വ. നാന്‍സിയുടെ ചുവരിലെ സുമോ ഗുസ്തിക്കാരന്റെ ചിത്രമുള്ള എസ്.ചാന്ദ് ആന്‍ഡ് കമ്പനിയുടെ കലണ്ടറില് കുറിച്ച 2255 എന്ന ഫോണ് നമ്പര് സത്യത്തില് ഡോ. ഐക്കിന്റെ അച്ഛന് സക്കറിയുടെ കോട്ടയം പട്ടണത്തിലെ പുകയില മൊത്തക്കച്ചവട കടയിലെ നമ്പറായിരുന്നു. അച്ഛന്റെ ഈ കടയുടെ ഒരു ഭാഗത്തായിരുന്നു ഡോക്ടറുടെ ക്ലിനിക്ക്. കടയില് നിന്ന് ക്ലിനിക്കിലേയ്ക്ക് അന്നൊരു എക്‌സ്റ്റന്‍ഷനും ഉണ്ടായിരുന്നു. 'പണ്ടത് 225 ആയിരുന്നു. അച്ഛന് പറഞ്ഞ അറിവാണ്. എനിക്ക് ഓര്‍മയുള്ള കാലത്ത് 2255 ആയി.'- ഡോ. ഐക് പറഞ്ഞു.\nഐക്കിന് സിനിമയുമായി അന്നുമിന്നുമില്ല ബന്ധം. ആകെ ഒരു സിനിമാക്കാരനെയേ ജീവിതത്തില് പരിചയപ്പെട്ടിട്ടുതന്നെയുള്ളൂ. രാജാവിന്റെ മകന്റെ തിരക്കഥയെഴുതിയ ഡെന്നിസ് ജോസഫിനെ. അതും സിനിമ ഇറങ്ങി കാലമേറെക്കഴിഞ്ഞശേഷം. രാജാവിന്റെ മകനെഴുതുമ്പോള് ഡെന്നിസിന് വെറുതെ മനസില് തോന്നിയ ഒരു നമ്പറായിരുന്നു 2255. ഒരു ഫാന്‍സി നമ്പര് കിടക്കട്ടേയെന്ന് കരുതിക്കാണും. തന്റെ നാട്ടുകാരന്റെ നമ്പറാണതെന്ന് ഓര്‍ത്തതുപോലുമില്ല ഡെന്നിസ് എഴുത്തിന്റെ ലഹരിയില്. അത് സിനിമയേക്കാള് വലിയ ഹിറ്റാവുമെന്നോ കേരളത്തിലെ ഏറ്റവും സൂപ്പര്‍സ്റ്റാര് നമ്പറാകുമെന്നോ ആളുകള് ആ ഐക്കണ് നമ്പര് തേടിപ്പിച്ച് ചെല്ലുമെന്നോ ഒന്നും ഡെന്നിസ് സ്വപ്‌നത്തില് പോലും വിചാരിച്ചതുമില്ല.\nരാജാവിന്റെ മകന് ഇറങ്ങി അടുത്ത ദിവസം തന്നെ വന്നു ഡോ. ഐക്കിന്റെ കടയിലേയ്ക്ക് ഒരു കോള്. വിന്‍സന്റ് ഗോമസിനെയാണ് അന്വേഷിച്ചത്. ഡോ.ഐക്കിന് അങ്ങനെയൊരാളെ അറിയില്ല. സിനിമ കാണാത്ത ഡോക്ടർക്ക് റോങ് നമ്പര് എന്ന് പറഞ്ഞ് കോള് കട്ട് ചെയ്യുമ്പോള് പ്രത്യേകിച്ച് ഒന്നും തോന്നിയതുമില്ല. പിന്നെയും വന്നു പല കോളുകളും. അപ്പോഴും അസ്വാഭാവികതയൊന്നും തോന്നിയില്ല. പിന്നൊരു ദിവസം കടയില് ജോലി ചെയ്യുന്ന പയ്യനാണ് ഡെന്നിസ് ജോസഫ് പറ്റിച്ച പണിയെക്കുറിച്ചറിയുന്നത്. അടുത്ത ദിവസം തന്നെ ഡോ. ഐക്ക് തീയേറ്ററില് പോയി പടം കണ്ടു. വിന്‍സന്റ് ഗോമസ് അഡ്വ. നാന്‍സിയുടെ കലണ്ടറില് സ്വന്തം നമ്പര് എഴുതുന്നത് കണ്ട് ഞെട്ടിപ്പോയി.\nവിന്‍സന്റ് ഗോമസിനെയും രാജാവിന്റെ മകനെയുമൊക്കെ ചോദിച്ചുകൊണ്ട് കടയിലേയ്ക്ക് പിന്നെയും വന്നു കോളുകള്. സരസനായ അച്ഛന് സക്കറിയയും അതൊക്കെ നന്നായി ആസ്വദിച്ചു. രാജാവ് മകന് ഫോണ്‍കൈമാറിക്കൊണ്ടിരുന്നു. വിളിച്ച ആരെയും ഡോ. ഐക്കും നിരാശപ്പെടുത്തിയില്ല. വിളിച്ചവരില് എല്ലാ തരക്കാരും എല്ലാ പ്രായക്കാരുമുണ്ടായിരുന്നു. ഫാന്‍സ്, കോളേജ് വിദ്യാര്‍ഥികള്. പെണ്‍കുട്ടികള്, പ്രായമായവര്.... പ്രായമായവര്‍ക്ക് മോനെ ഒന്ന് നേരില് കണ്ടാല്‍മതി. പെണ്‍കുട്ടികള്‍ക്ക് നമ്പര് തന്നാല് വിന്‍സന്റ് ഗോമസ് തിരിച്ചുവിളിക്കുമോ എന്നാണ് അറിയേണ്ടിയിരുന്നത്. എവിടെയാണ് ജോലിയെന്നാണ് ചിലര്‍ക്ക് അറിയേണ്ടത്. സിനിമയില് വിന്‍സന്റ് ഗോമസ് വെടിയേറ്റ് മരിച്ചതൊക്കെ മറന്നുപോയതുപോലെയായിരുന്നു ആള്‍ക്കാര്. പക്ഷേ, ഡോ. ഐക്ക് ആര്‍ക്കും ഒരു പിടിയും കൊടുത്തില്ല. ആരെയും മുഷിപ്പിച്ചുമില്ല. കാണാമറയത്തിരുന്ന് താരാരാധന നന്നായി അസ്വദിച്ചുകൊണ്ടേയിരുന്നു. വൈകീട്ടായിരിക്കും കോളുകള് ഏറെയും. അപ്പോള് ടെലിഫോണ് എക്‌സ്‌ചേഞ്ചിലെ ഒരു സുഹൃത്ത് വഴി വീട്ടിലേയ്ക്ക് അന്നു തന്നെ കോള് ഡൈവേര്‍ട്ട് സംവിധാനവും ഉണ്ടാക്കി.\nവിളിക്കുന്നത് വിന്‍സന്റ് ഗോമസിനെ ആയതുകൊണ്ടാണോ എന്നറിയില്ല. ഒരിക്കല്‍പ്പോലും മോശപ്പെട്ട ഒരു അനുഭവം ഡോക്ടര്‍ക്ക് ഉണ്ടായിട്ടില്ല. 'ആരും മോശമായി ഇന്നേവരെ സംസാരിച്ചിട്ടില്ല. നിത്യവും വിളിച്ചുകൊണ്ടിരിക്കുന്ന എട്ടുപത്ത് പേരുണ്ട്.' ഇവരുമായി വിന്‍സന്റ് ഗോമസിന്റെയും മോഹന്‍ലാലിന്റെയും താരപദവിന് പിന്നില് മറഞ്ഞിരുന്നുകൊണ്ട് തന്നെ ഡോക്ടര് നല്ല ചങ്ങാത്തമുണ്ടാക്കുകയും ചെയ്തു. ഇതിനിടെവന്ന രസകരമായ ചില കോളുകളുമുണ്ട് ഇപ്പോഴും ഡോ. ഐക്കിന്റെ മനസില്. ഒരിക്കല് ഒരു പെണ്‍കുട്ടി വിളിച്ചു. ഒരു ഉപദേശം വേണം. അതാണ് ആവശ്യം. രണ്ട് വര്‍ഷമായി വീട്ടില് കല്ല്യാണാലോചന നടക്കുന്നു. ഒന്നും ശരിയാവുന്നില്ല. എന്തായിരിക്കും കാരണം. വിവാഹം നടക്കാന് വല്ല വഴിയുമുണ്ടോ?\nവിന്‍സന്റ് ഗോമസിന് രണ്ടാമതൊന്ന് ആലോചിക്കേണ്ട കാര്യമില്ലല്ലോ. ഏറ്റവും എളുപ്പം കൊടുക്കാവുന്ന ഉപദേശം അങ്ങ് കാച്ചി. 'ഒന്നും പേടിക്കേണ്ട. പതിനഞ്ച് ദിവസത്തിനകം കല്ല്യാണം നടക്കും.'\nഡോക്ടറുടെ നാവ് ഏതായാലും പൊന്നായി. പറഞ്ഞ തീയതിക്ക് മുന്‍പ് വീണ്ടും പെണ്‍കുട്ടിയുടെ കോള്. ഇക്കുറി കല്ല്യാണം ശരിയായതിന് നന്ദി പറഞ്ഞിട്ടും പറഞ്ഞിട്ടും മതിയായില്ല അവര്‍ക്ക്.\nഅങ്ങനെയിരിക്കെ ഒരു ദിവസം 2255 ലേയ്ക്ക് ഒരു കോള് വന്നു. പതിവുപോലെ വിന്‍സന്റ് ഗോമസാവാന് ഒരുങ്ങി ഡോ. ഐക്ക് ഫോണ് എടുത്തു..\n'ഞാന് ഡെന്നിസ് ജോസഫ്.'\nഐക്കിന് പക്ഷേ, ആദ്യം ആളെ മനസിലായില്ല.\nരാജാവിന്റെ മകന്റെ തിരക്കഥയെഴുതിയ ആള് എന്നു പരിചയപ്പെടുത്തിയപ്പോള് ശരിക്കും അത്ഭുതപ്പെട്ടുപോയി. 'ഞാനാണ് സിനിമയില് ഈ നമ്പര് കൊടുത്തത്. എനിക്ക് നിങ്ങളെ ഒന്ന് കാണണമെന്ന് ആഗ്രഹമുണ്ട്.'-ഡെന്നിസ് പറഞ്ഞു.\nപത്രത്തില് നിന്ന് ഡോ. ഐക്കിനെക്കുറിച്ചുള്ള ഫീച്ചര് വായിച്ചശേഷമുള്ള വിളിയാണ്.\nഅക്ഷരാര്‍ഥത്തില് താന് ഞെട്ടിപ്പോയെന്ന് ഡോ. ഐക്ക് പറയുന്നു. പിന്നെ പരിചയപ്പെട്ടു. കോട്ടയം പട്ടണത്തിലെ ക്ലിനിക്കിലെ നമ്പറാണെന്ന് അറിഞ്ഞപ്പോള് ശരിക്കും അതിശയമായി. എത്രവട്ടം അതുവഴി കടന്നുപോയതാണ്.\nഅങ്ങനെയിരിക്കെ ഒരു ദിവസം ക്ലിനിക്കില് ഡെന്നിസ് ജോസഫ് വന്നു. ഡോ. ഐക്ക് ആദ്യമായാണ് ഒരു സിനിമാക്കാരനെ പരിചയപ്പെടുന്നത്. കേട്ടറിഞ്ഞതുപോലെയല്ല. സിനിമാക്കാരുടെ ജാഡയോ തലക്കനമോ ഒട്ടുമില്ലാത്ത ഒരു സാധാരണക്കാരന്. വിശേഷങ്ങള് പലതും പറഞ്ഞു. കൂട്ടത്തില് അവിചാരിതമായി സിനിമയില് നമ്പര് കൊടുത്തതിന്റെ കഥയും.\nപിന്നെ ഒരു വട്ടം കൂടിയേ ഡെന്നിസ് ഡോക്ടറുടെ ക്ലിനിക്കില് വന്നിട്ടുള്ളൂ. കുടുംബവുമൊത്ത് ഒരു യാത്ര പോയി മടങ്ങുന്നതിനിടയില്. അന്ന് ക്ലിനിക്കില് കയറി ഭാര്യയ്ക്കും മക്കള്‍ക്കും ഡോക്ടറെ പരിചയപ്പെടുത്തിക്കൊടുത്തു. 'ഇതാണ് നമ്മുടെ നമ്പറിന്റെ യഥാര്‍ഥ ഉടമസ്ഥന്'.\nപിന്നെ ഡോക്ടര് ഡെന്നിസ് ജോസഫിനെ കണ്ടില്ല. പിന്നെയും ഒരു എട്ടു പത്ത് കൊല്ലം ഫോണ്‍വിളി അങ്ങനെ തുടര്‍ന്നു. പിന്നെയൊരിക്കല് ആ നമ്പറിനൊപ്പം മൂന്നക്കം കൂടി ചേര്‍ന്നു. അതോടെ വിളികള് ഏതാണ്ട് മുഴുവനായി തന്നെ നിലച്ചു. 2255 പിന്നെ രാജാവിന്റെ മകനെപ്പോലെ ഒരു ഐക്കണായി. ലാല് ഫാന്‍സിന്റെ നൊസ്റ്റാള്‍ജിയയിലും ലാലിന്റെ ലാന്‍ഡ് ക്രൂയിസറിന്റെയും വെല്‍ഫയറിന്റെ നമ്പര്‍ബോര്‍ഡിലുമെല്ലമായി ജീവിച്ചു.\nപഴയ കഥകളൊക്കെ വിട്ട് ഡോക്ടര് ആതുരസേവനത്തിനൊപ്പം അമ്മയില് നിന്ന് പകര്‍ന്നുകിട്ടിയ സംഗീതത്തിന്റെ ലോകത്ത്കൂടി മുഴുകി. drikeomd എന്നൊരു യൂട്യൂബ് ചാനലുണ്ട് ഡോക്ടര്‍ക്ക്. അതില് കീബോര്‍ഡിലും ഗിറ്റാറിലുമൊക്കെ താന് വായിച്ച സംഗീതശകലങ്ങളും ഭക്തിഗാനങ്ങളും അപ്‌ലോഡ് ചെയ്ത് സംതൃപ്തിയടയുമ്പോഴാണ് ഇക്കഴിഞ്ഞ ദിവസം ഒരു കോള് വന്നത്.\n'ഡോക്ടറുടെ സിനിമയുടെ ആള് മരിച്ചല്ലോ' എന്നായിരുന്നു വിളിച്ച സുഹൃത്ത് പറഞ്ഞത്. കണ്ടിട്ട് കാലമേറെയായെങ്കിലും ചെറുതെങ്കിലും തനിക്കൊരു താരപരിവേഷം കിട്ടാന് കാരണക്കാരനായ ആളല്ലെ. വല്ലാതെ ഉള്ള് പിടഞ്ഞു. വേഗം നമ്പര് സംഘടിപ്പിച്ച് വീട്ടിലേയ്ക്ക് വിളിച്ചു. നേരില് വിളിച്ച് ദു:ഖത്തില് പങ്കുചേരേണ്ട ഒരു കടമയുണ്ടല്ലോ. പക്ഷേ, ആരും ഫോണെടുത്തില്ല. ഡോക്ടര്‍ക്ക് വല്ലാതെ സങ്കടം തോന്നി. ഡെന്നിസ് ജോസഫിന്റെ മരണത്തോടെ രാജാവിന്റെ മരണം വീണ്ടും ചര്‍ച്ചചെയ്യപ്പെടുമ്പോള് അതിനൊപ്പം തന്നെ 2255 എന്ന ആ പഴയ നമ്പറിനും അതിന്റെ ഉടമയ്ക്കും കൂടി ഒരിക്കല്‍ക്കൂടി ജീവന്‍വച്ചു. ഓര്‍മകള് വീണ്ടും തിരതല്ലുമ്പോഴും ആ ഒരു ചെറിയ കടം ഇപ്പോഴും ഡോക്ടറുടെ മനസില് തീരാതെ കിടപ്പുണ്ട്.\nContent Highlights: Mohanlal Rajavinte Makan Phone Number 2255 Dennis Joseph Dr Ike Zachariya\nDr. Ike Zachariya


ഇന്നേ വരെ കാണാത്ത വിചിത്ര പരമ്പരകൾ അരങ്ങേറുന്ന സ്ഥലമായി കേരള മുഖ്യമന്ത്രിയുടെ ഓഫീസ് അധംപതിച്ചു – Malayalam Vayana\nഈസ്റ്റ് ഹാമിൽ മലയാളി വ്യവസായി മോഹനൻ കുമാരൻ (66 ) നിര്യാതനായി; കുറച്ചു ദിവസങ്ങളായി കോവിഡ് ബാധിച്ചു ചികിത്സയിലായിരുന്നു.\nകരിപ്പൂര് വിമാനത്താവളത്തില് സിബിഐ റെയ്ഡ്; നാല് കസ്റ്റംസ് ഉദ്യോഗസ്ഥര്‍ക്ക് സസ്‌പെന്‍ഷന്\nഫാ.മാത്യു നായ്ക്കാംപറമ്പലിനെതിരെ കന്യാസ്ത്രീസമൂഹം; കുറ്റവാളികളായ അച്ചന്മാരെയും കന്യാസ്ത്രീകളെയും രക്ഷപ്പെടുത്താനായി ഓടിനടക്കുന്ന ധ്യാനഗുരുവാണെന്ന് ആക്ഷേപം\nപ്രവാചക നിന്ദ: പാകിസ്താനില്3പേര്‍ക്ക് വധശിക്ഷ; ചിലര് വിചാരണയ്ക്കു മുമ്പേ കൊല്ലപ്പെടുന്നു.\nഒരു ഹാലോവിന് ദിനത്തില് – ജോര്‍ജ്ജ് അറങ്ങാശ്ശേരി.\nഇന്നേ വരെ കാണാത്ത വിചിത്ര പരമ്പരകൾ അരങ്ങേറുന്ന സ്ഥലമായി കേരള മുഖ്യമന്ത്രിയുടെ ഓഫീസ് അധംപതിച്ചു\nതിരുവനന്തപുരം : സംസ്ഥാന രാഷ്ട്രീയ ചരിത്രത്തില് ഇതുവരെ നടന്നിട്ടില്ലാത്ത ‘സംഭവ പരമ്പര’കളുമായി മുഖ്യമന്ത്രി പിണറായി വിജയന്റെ ഓഫീസ് . മുഖ്യമന്ത്രിയുടെ പ്രിന്‍സിപ്പല് സെക്രട്ടറി ശിവശങ്കര് ഐഎഎസിന് കള്ളക്കടത്തുകാരി സ്വപ്ന സുരേഷുമായുള്ള ബന്ധവും മുഖ്യമന്ത്രി മുതല് മറ്റ് മന്ത്രിമാരുമായുള്ള സ്വപ്‌നയ സുരേഷുമായുള്ള അടുപ്പവും പിണറായി സര്‍ക്കാറിനെ പ്രതിക്കൂട്ടിലാക്കുന്നു. സ്വര്‍ണക്കടത്ത് വിവാദം കുറച്ചൊന്നുമല്ല മുഖ്യമന്ത്രിയുടെ ഓഫീസിനെ ഉലച്ചത്.\nമുഖ്യമന്ത്രി പ്രതിക്കൂട്ടിലാകുന്നതിനു പിന്നിലുള്ള കാരണങ്ങള് ഇങ്ങനെ,\nഓഫീസ് മേധാവി എന്ന നിലയില് ഉത്തരവാദിത്വം ശിവശങ്കറിന് നല്‍കിയ സ്വാതന്ത്ര്യം.\nപ്രിന്‍സിപ്പല് സെക്രട്ടറി എന്ന നിലയില് എല്ലാ ഫയലുകളിലും ശിവശങ്കറിന് നല്‍കിയ അധികാരം.\nആഭ്യന്തരമന്ത്രികൂടിയായ മുഖ്യമന്ത്രിക്ക് രഹസ്യാന്വേഷണ വിഭാഗം തലവന് നല്‍കുന്ന രഹസ്യവിവരങ്ങള് അറിയാന് പ്രിന്‍സിപ്പല് സെക്രട്ടറിക്ക് നല്‍കിയ അധികാരം. ഈ കാരണങ്ങള് എന്‍ഐഎ ഇദ്ദേഹത്തോട് ആരായുമെന്നാണ് സൂചനകള്\nഅതേസമയം, സ്വര്‍ണകള്ളക്കടത്ത് കേസ് പ്രതി സ്വപ്‌ന സുരേഷുമായി ശിവശങ്കറിന് ഏറ്റവും അടുത്ത ബന്ധം ഉണ്ടെന്നു തന്നെയാണ് എന്‍ഐഎ കണ്ടെത്തിയിരിക്കുനന്ത്. സംഭവത്തില് ശിവശങ്കറിന്റെ പങ്ക് വ്യക്തമാക്കുന്ന കാരണങ്ങള് ഇവ\nസ്വപ്നയ്ക്ക് ഐ.ടി. വിഭാഗത്തിന്റെ കീഴിലുളള സ്പേസ് പാര്‍ക്കില് ജോലി നല്‍കി.\nസ്വപ്നയ്ക്കും അരുണ് ബാലചന്ദ്രനും സര്‍ക്കാര് ചിഹ്നമുള്ളവിസിറ്റിങ് കാര്‍ഡും ലെറ്റര് പാഡും അച്ചടിക്കാന് അനുവാദം നല്‍കി.\nക്രൈംബ്രാഞ്ച് കേസില് പ്രതിയായ സ്വപ്നയുമായി സിവില് സര്‍വീസ് ചട്ടം മറികടന്ന് ബന്ധം\nസ്വപ്നയുടെ ഫളാറ്റില് സ്ഥിരം സന്ദര്‍ശകന്.\nചീഫ് മിനിസ്റ്റര് ഐ.ടി. ഫെലോയായി അരുണ് ബാലചന്ദ്രന് നിയമനം.\nഎഴുത്തും ഇനി കൂട്ട് സംരംഭം; ബെന്ന്യാമിൻ തുടക്കം കുറിച്ച് മറ്റു എഴുത്തുകാർ ബാക്കി ഭാഗങ്ങൾ എഴുതിയ കുറ്റാന്വേഷണ നോവൽ ഉടൻ പ്രസിദ്ധീകരിക്കും\nഇന്ത്യയിൽ കോവിഡ് വ്യാപനം അതിവേഗം; ഒറ്റ ദിവസം 34884 പേർക്ക് രോഗം സ്ഥിരീകരിച്ചു.


കുട്ടികള് » ഇനങ്ങള് » എല്ലാ ഇനങ്ങളും » പേജ് : 1\nകുട്ടികളിലെ ഇസ്ലാമികപഠനത്തിന്‍റെ അടിത്തറ\nരചയിതാവ് : ഹസ്സാന് ഇബ്നു ഥാബിത് പരിശോധന : എന്. തമകീനി\nകുട്ടികളില് ചെറുപ്പം മുതല് ഇസ്ലാമിക വിശ്വാസങ്ങളും സ്വഭാവഗുണങ്ങളും വളര്‍ത്തിയെടുക്കുന്നതില് മാതാപിതാക്കള് സ്വീകരിക്കേണ്ട മാര്‍ഗ്ഗം വിവരിക്കുന്നു.\nരചയിതാവ് : ഇബ്രാഹീം സാര്‍ജാം രചയിതാവ് : സൂകി ഖാറാബോളൊത് രചയിതാവ് : സവാസ്വി കമാല് യാസ്കീജ് പരിഭാഷ : ഇ. മജീദ് പരിശോധന : എന്. തമകീനി\nകുട്ടികള്‍ക്കു വേണ്ടി നബിചരിത്രം ലളിതമ്മയി പ്രതിപാദിക്കുന്ന ഗ്രന്ഥം.


വത്തിക്കാന് ന്യൂസ് ഫേസ്ബുക് പേജില് മലയാളികളുടെ മുറവിളി, റോമില് നിന്ന് പ്രതികരണം ഉണ്ടാകുമോ?? - Rose Malayalam | Rose Malayalam\nവത്തിക്കാന് ന്യൂസ് ഫേസ്ബുക് പേജില് മലയാളികളുടെ മുറവിളി, റോമില് നിന്ന് പ്രതികരണം ഉണ്ടാകുമോ??\nUpdated on 13-09-2018 at 10:10 am\nവത്തിക്കാന്: ബലാത്സംഗ കേസില് ജലന്ധര് ബിഷപ്പ് ഫ്രാങ്കോ മുളയ്ക്കലിനെതിരായ പ്രതിഷേധം വത്തിക്കാന് വരെയെത്തിക്കാന് മലയാളികളുടെ ശ്രമം. പീഡനക്കേസില് ആരോപണ വിധേയനായ ജലന്ധര് കത്തോലിക്കാ ബിഷപ്പ് ഫ്രാങ്കോ മുളയ്ക്കലിനെതിരെ നടപടി സ്വീകരിക്കാന് വൈകുന്നതില് പ്രതിഷേധിച്ചാണ് വത്തിക്കാന് ന്യൂസിന്റെ ഔദ്യോഗിക ഫേസ്ബുക്ക് പേജില് നിരവധി നിരവധിപേര് തങ്ങളുടെ പ്രതിഷേധം അറിയിച്ചിരിക്കുന്നത്.\nഇന്ത്യയിലെ കന്യാസ്ത്രീകളെ രക്ഷിക്കണമെന്നും ഫ്രാന്‍സിസ് മാര്‍പ്പാപ്പ എത്രയും വേഗം ഇടപെടണമെന്നുമാണ് കമന്റിടുന്നവര് ആവശ്യം ഉന്നയിക്കുന്നത്. ഫ്രാന്‍സിസ് മാര്‍പ്പാപ്പയുമായും ആഗോള കത്തോലിക്കാ സഭയുമായി ബന്ധപ്പെട്ട വാര്‍ത്തകള് നല്‍കുന്ന പേജാണ് വത്തിക്കാന് ന്യൂസ്.\nഇതില് പോസ്റ്റ് ചെയ്യുന്ന വാര്‍ത്തകള്‍ക്ക് കമന്റായാണ് ബിഷപ്പ് ഫ്രാങ്കോ മുളയ്ക്കലിനെ സഭയില് നിന്ന് പുറത്താക്കണമെന്ന ആവശ്യവുമായി ക്യാമ്പയിന് ആരംഭിച്ചിരിക്കുന്നത്. കന്യാസ്ത്രീകള്‍ക്ക് നീതി ലഭിക്കണമെന്ന ആവശ്യമുയര്‍ത്തി ഹാഷ്ടാഗുകളും സജീവമാണ്.\nഇതിനിടെ ബിഷപ്പ് ഫ്രാങ്കോ മുളയ്ക്കലിന്റെ അറസ്റ്റ് വൈകുന്നതിനെതിരായ കന്യാസ്ത്രീകളുടെ സമരം കൂടുതല് ശക്തി പ്രാപിക്കുകയാണ്. കൊച്ചിയ്ക്ക് പുറമെ സെക്രട്ടറിയേറ്റിനു മുന്നിലും സമരം തുടങ്ങുകയാണ് സന്യാസിസമൂഹ സംരക്ഷണ വേദി. സമരസ്ഥലത്തേക്ക് കേരളത്തിന്റെ വിവിധ മണ്ഡലങ്ങളില് നിന്നും ജനങ്ങളുടെയും സംഘടനയും പിന്തുണയേറി വരികയാണ്.


വിവിദ സിഎജി റിപ്പോർട്ട് ധനമന്ത്രി തോമസ് ഐസക് നിയമസഭയുടെ മേശപ്പുറത്ത് വച്ചു - Keralabhooshanam Daily വിവിദ സിഎജി റിപ്പോർട്ട് ധനമന്ത്രി തോമസ് ഐസക് നിയമസഭയുടെ മേശപ്പുറത്ത് വച്ചു\nHome/NEWS/LATEST/വിവിദ സിഎജി റിപ്പോർട്ട് ധനമന്ത്രി തോമസ് ഐസക് നിയമസഭയുടെ മേശപ്പുറത്ത് വച്ചു\nവിവിദ സിഎജി റിപ്പോർട്ട് ധനമന്ത്രി തോമസ് ഐസക് നിയമസഭയുടെ മേശപ്പുറത്ത് വച്ചു. റിപ്പോർട്ടിനൊപ്പമുള്ള ധനമന്ത്രിയുടെ വിമർശനത്തിനെതിരെ പ്രതിപക്ഷം പ്രതിഷേധവുമായി രംഗത്ത് വന്നു. റിപ്പോർട്ട് സഭയുടെ മേശപ്പുറത്ത് വയ്ക്കുന്നതുമായി ബന്ധപ്പെട്ട് വിഡി സതീശൻ ക്രമപ്രശ്‌നം ഉന്നയിച്ചു. ഇത് ഭരണഘടനാ വിരുദ്ധമാണെന്നാണ് വിഡി സതീശൻ ഉന്നയിച്ചു. അതേസമയം, ഗവർണറുട അനുമതിയോടുകൂടിയാണ് മന്ത്രിവിശദീകരണം നൽകുന്നതെന്നായിരുന്നു സ്പീക്കർ ശ്രീരാമകൃഷ്ണൻ സഭയെ അറിയിച്ചത്. ധനമന്ത്രി തോമസ് ഐസക്കും ഇക്കാര്യം സഭയെ അറിയിച്ചു.\nഭരണഘടനാ വ്യവസ്ഥകൾ പാലിക്കാത്തത് എന്ന തലക്കെട്ടോടുകൂടി റിപ്പോർട്ടിന്റെ 45,46 പേജുകളിലാണ് കിഫ്ബിയെപറ്റി പ്രതിപാദിക്കുന്നത്. സംസ്ഥാനത്തിന്റെ സഞ്ചിത നികുതിയുടെ ഉറപ്പിന് മുകളിൽ സംസ്ഥാന സർക്കാറിന് ഇന്ത്യൻ ഭൂപ്രദേശത്തിൽ കടമെടുക്കുവാനുള്ള സ്വാതന്ത്ര്യമുണ്ടെന്ന വാചകത്തിലാണ് റിപ്പോർട്ട് ആരംഭിക്കുന്നത്. കിഫ്ബി മസാലബോണ്ട് പുറത്തിറക്കി വായ്പയെടുത്തത് ഇന്ത്യയിലെ ഭരണഘടനാ വിരുദ്ധമാണ്. ഇന്ത്യയിലെ ഏതെങ്കിലുമൊരു സംസ്ഥാനത്തിന് വിദേശ വായ്പ സ്വീകരിക്കുന്നതിന് ഭരണഘടന അനുവാദം നൽകുന്നില്ലെന്നതാണ് റിപ്പോർട്ടിൽ പറയുന്നത്. മാത്രമല്ല, വായ്പ സ്വീകരിക്കാൻ എൻഒസി നൽകിയിട്ടുള്ള റിസർവ് ബാങ്കിന്റെ നടപടിയിലും ഈ റിപ്പോർട്ട് സംശയം പ്രകടിപ്പിക്കുന്നുണ്ട്.\nകഴിഞ്ഞ നവംബറിലാണ് ഇതുസംബന്ധിച്ച റിപ്പോർട്ട് സംസ്ഥാന സർക്കാറിന് ലഭിച്ചത്. എന്നാൽ റിപ്പോർട്ട് പ്രാഥമികമാണെന്ന് ചൂണ്ടിക്കാട്ടി ധനമന്ത്രി തോമസ് ഐസക് എതിർക്കുകയായിരുന്നു. എന്നാൽ റിപ്പോർട്ട് ചോർത്തി മാധ്യമങ്ങൾക്ക് നൽകുകയായിരുന്നുവെന്ന് പ്രതിപക്ഷം ആരോപിച്ചു. സിഎജി നടപടിക്രമങ്ങൾ ലംഘിച്ചുവെന്ന് ധനമന്ത്രിയും പറഞ്ഞു.\nവിദ്വേഷ മുദ്രവാക്യം വിളി, അറസ്റ്റിലായ പോപ്പുലര് ഫ്രണ്ട് സംസ്ഥാന നേതാവിനെ ഇന്ന് കോടതിയില് ഹാജരാക്കും


ഗാർഹിക സോളാർ സിസ്റ്റം | Malayalam Architecture Magazine | Woodbee\nഒരു വീടിന്റെ എല്ലാ ഊർജ്ജ ആവശ്യകതകളും നിറവേറ്റാൻ ആവശ്യമായ വൈദ്യുതോർജ്ജം ഒരു ഹോം സോളാർ സിസ്റ്റത്തിന് നൽകാൻ കഴിയും.\nമിക്ക വീടുകളിലും മേൽക്കൂരയോ വീട്ടുമുറ്റമോ ഉണ്ട്. ഇവ സോളാർ പാനലുകൾ സ്ഥാപിക്കാനും വൈദ്യുതി ഉൽപാദിപ്പിക്കാനും ഉപയോഗിക്കാം. വലിയ രീതിയിൽ ഇലക്രിസിറ്റി ബിൽ കുറയ്ക്കാൻ ഇത് നിങ്ങളെ സഹായിക്കും.\nപുനരുൽപ്പാദിപ്പിക്കാവുന്ന ഊർജ്ജ സ്രോതസ്സാണ് സൗരോർജ്ജം എന്നതും ഇന്ത്യയിൽ സൂര്യപ്രകാശം ധാരാളമായി ലഭ്യമാണ് എന്നതും സോളാർ എനർജിയുടെ വ്യാപകമായ ഉപയോഗത്തിന് ആക്കം കൂട്ടുന്നുണ്ട്. ഈ ഊർജ്ജം ഉപയോഗപ്പെടുത്താനും വൈദ്യുതോർജ്ജമാക്കി മാറ്റാനുമുള്ള വിവിധ സാങ്കേതികവിദ്യകൾ ഇന്ന് ലഭ്യമാണ്. ഫോട്ടോവോൾട്ടെയ്ക്ക് (പിവി) ഇഫക്റ്റിലൂടെ സൗരോർജ്ജം ആഗിരണം ചെയ്ത് വൈദ്യുതോർജ്ജമാക്കി മാറ്റുന്നതിനാണ് സൗരോർജ്ജ പാനലുകൾ ഉപയോഗിക്കുന്നത്.\nഒരു വീടിന്റെ എല്ലാ ഊർജ്ജ ആവശ്യകതകളും നിറവേറ്റാൻ ആവശ്യമായ വൈദ്യുതോർജ്ജം ഒരു ഹോം സോളാർ സിസ്റ്റത്തിന് നൽകാൻ കഴിയും. പരമ്പരാഗതമായി എല്ലാ വീടുകളും ലൈറ്റിംഗ് സിസ്റ്റങ്ങൾ, ഗാഡ്‌ജെറ്റുകൾ, ഉപകരണങ്ങൾ, കമ്പ്യൂട്ടർ, റഫ്രിജറേറ്ററുകൾ, മിക്സറുകൾ, ഫാനുകൾ, എയർകണ്ടീഷണറുകൾ, ടിവികൾ, സംഗീത സംവിധാനങ്ങൾ എന്നിവ പ്രവർത്തിപ്പിക്കാൻ എസി പവർ ഉപയോഗിക്കുന്നതിനാൽ എസി പവർ നൽകാനും ഇത് പ്രാപ്തമായിരിക്കണം.\nഒരു ഭവന സോളാർ സിസ്റ്റത്തിന്റെ അവശ്യ ഘടകങ്ങൾ എന്തൊക്കെയാണെന്ന് നോക്കാം.\nകഴിയുന്നത്ര സൗരോർജ്ജം ആഗിരണം ചെയ്യുന്നതിന് പരമാവധി സോളാർ പാനലുകൾ ആവശ്യമാണ്. നേരിട്ടുള്ള സൂര്യപ്രകാശം ലഭിക്കുന്ന ഒരു സാധാരണ ഹോം സോളാർ പാനൽ ഒരു മണിക്കൂറിൽ 300 വാട്ട് ഉത്പാദിപ്പിക്കുന്നു, അതായത് വേനൽക്കാലത്ത് ഒരു സാധാരണ ദിവസത്തിൽ 10 മണിക്കൂർ സൂര്യപ്രകാശം അടങ്ങിയാൽ പ്രതിദിനം 3000 വാട്ട് അല്ലെങ്കിൽ3കിലോവാട്ട് ഉത്പാദിപ്പിക്കാൻ കഴിയും. പകൽ ലഭിക്കുന്ന സൂര്യപ്രകാശത്തിന്റെ അളവനുസരിച്ച് ഇത് വ്യത്യാസപ്പെടാം.\nസോളാർ സിസ്റ്റത്തിന് ഒരു ബാറ്ററി ആവശ്യമാണ്. ഇതുവഴി ഉൽ‌പാദിപ്പിക്കുന്ന സൗരോർജ്ജം ചാർജ് ചെയ്യാനും രാത്രിയിൽ ഉപയോഗിക്കാൻ വൈദ്യുതോർജ്ജം സംഭരിക്കാനും കഴിയും. ഓഫ്-ഗ്രിഡ് സിസ്റ്റങ്ങളിലാണ് ബാറ്ററികൾ സാധാരണയായി ഉപയോഗിക്കുന്നത്.\nജനറേറ്റുചെയ്‌ത ഡിസി പവർ എസി പവറായി പരിവർത്തനം ചെയ്യുന്നതിന് സിസ്റ്റത്തിന് ഒരു ഇൻവെർട്ടറും ആവശ്യമാണ്. ഗാർഹിക സൗരോർജ്ജ സംവിധാനം കേബിളിംഗ്, വയറിംഗ് എന്നിവ ഉപയോഗിച്ച് പരസ്പരം ബന്ധിപ്പിച്ചിരിക്കണം. ഈ കേബിളുകളും വളരെ പ്രധാനമാണ്.\nസോളാർ സിസ്റ്റവും പ്രവർത്തനവും\nസോളാർ പാനലുകളിൽ സൂര്യപ്രകാശം വീഴുമ്പോൾ അത് പിവി സെല്ലുകൾ ആഗിരണം ചെയ്യുകയും സെല്ലിലെ സിലിക്കൺ അർദ്ധചാലകങ്ങൾ പിവി ഇഫക്റ്റിലൂടെ സൗരോർജ്ജത്തെ വൈദ്യുതോർജ്ജമാക്കി മാറ്റുകയും ചെയ്യും. ഈ വൈദ്യുതോർജ്ജം, നേരിട്ട് ബാറ്ററി ചാർജ് ചെയ്യാൻ കഴിയുന്ന ഡിസി പവർ രൂപത്തിലാണ് ഉണ്ടാവുക. ബാറ്ററിയിലെ ഡിസി പവർ ഒരു ഇൻവെർട്ടറിലേക്ക് അയയ്ക്കുകയും അത് എസി പവറായി മാറ്റുകയും ചെയ്യും. ഈ എസി പവർ ഉപയോഗിച്ചു വീട്ടിലെ എല്ലാ ആപ്ലിക്കേഷനുകളും പ്രവർത്തിപ്പിക്കാൻ കഴിയും.\nആവശ്യമായ എസി വൈദ്യുതി ഉത്പാദിപ്പിക്കാൻ ആവശ്യമായ സോളാർ പാനലുകളുടെ എണ്ണം കണക്കാക്കേണ്ടതുണ്ട്. വീടിന് പ്രതിദിനം 15 യൂണിറ്റ് വൈദ്യുതി ആവശ്യമാണ് എങ്കിൽ, അതിനർത്ഥം 1 മണിക്കൂറിനുള്ളിൽ സോളാർ പാനൽ 15000 വാട്ട് വൈദ്യുതി ഉത്പാദിപ്പിക്കണം എന്നാണ്. അങ്ങനെ, ഒരു പാനലിന് 10 മണിക്കൂർ പ്രതിദിനം3കിലോവാട്ട് ഉത്പാദിപ്പിക്കാൻ കഴിയുമെങ്കിൽ, 15 കിലോവാട്ട് ഉത്പാദിപ്പിക്കാൻ5സോളാർ പാനലുകൾ ആവശ്യമാണ്.\nആവശ്യമായ സോളാർ പാനലുകളുടെ എണ്ണത്തെ അടിസ്ഥാനമാക്കി, സോളാർ പാനലുകൾ സ്ഥാപിക്കാനുള്ള സ്ഥലത്തിന്റെ ലഭ്യത നിർണ്ണയിക്കണം.\nഒരു ഗാർഹിക സൗരോർജ്ജ നിലയത്തിന്റെ വില അതിന്റെ വലുപ്പത്തെയും തരത്തെയും ആശ്രയിച്ചിരിക്കുന്നു. ഓഫ് ഗ്രിഡ്, ഗ്രിഡ് ബന്ധിപ്പിച്ചവ എന്നിങ്ങനെ രണ്ട് തരത്തിലുള്ള സൗരോർജ്ജ നിലയങ്ങളുണ്ട്.\nപ്രധാന ഗ്രിഡിലേക്ക് കണക്റ്റുചെയ്യാത്ത ഒരു സ്റ്റാൻഡ്-എലോൺ സിസ്റ്റമാണ് ഓഫ്-ഗ്രിഡ് സിസ്റ്റം. ഈ സംവിധാനത്തിൽ, ഉൽ‌പാദിപ്പിക്കുന്ന സൗരോർജ്ജം ബാറ്ററികളിൽ സംഭരിക്കപ്പെടുന്നു. ബാറ്ററികളിൽ സംഭരിച്ചിരിക്കുന്ന ഡിസി പവർ ഇൻവെർട്ടർ എസി പവറായി പരിവർത്തനം ചെയ്യുന്നു. ഗ്രിഡ് കണക്റ്റുചെയ്‌ത സിസ്റ്റം ബാറ്ററികൾ ഉപയോഗിക്കാത്ത ഒരു ഇൻവെർട്ടർ മാത്രമാണ്.\n4-5 യൂണിറ്റ് വൈദ്യുതി ഉൽപാദിപ്പിക്കുന്ന ഒരു സാധാരണ 1 കിലോവാട്ട് ഓഫ് ഗ്രിഡ് സിസ്റ്റത്തിന്റെ ചെലവ് ഒരു ലക്ഷം മുതൽ 1.25 ലക്ഷം വരെ വ്യത്യാസപ്പെടാം. ഗ്രിഡ് കണക്റ്റുചെയ്ത സിസ്റ്റത്തിന്റെ വില സാധാരണയായി 75,000 മുതൽ 90,000 രൂപ വരെയാണ്. ഓഫ്-ഗ്രിഡ് സിസ്റ്റത്തിലെ ഡീപ് സൈക്കിൾ ബാറ്ററികളുടെ വിലയാണ് പ്രധാനമായും വ്യത്യാസം.


ആടുകൾക്കൊപ്പം നരകിച്ചു ജീവിച്ചിരുന്ന അവശ വയോധികനെ അധികൃതർ മോചിപ്പിച്ചു. | Asian Metro News\nആടുകൾക്കൊപ്പം നരകിച്ചു ജീവിച്ചിരുന്ന അവശ വയോധികനെ അധികൃതർ മോചിപ്പിച്ചു.\nപാലക്കാട് : നോവലുകളിൽ മാത്രം വായിച്ചു പരിചയിച്ച ആടു ജീവിതങ്ങൾ നമ്മുടെ തൊട്ടടുത്തും ഉണ്ടെന്ന് അറിയുമ്പോൾ\nനാം പടുത്തുയർത്തിയ സാക്ഷരതയും സാങ്കേതിക വളർച്ചയും തനിയെ തകർന്നുവീഴും. സ്വന്തം കൂടപ്പിറപ്പുകളാൽ അവഗണനയും പിടിച്ചുപറിയും ഏറ്റുവാങ്ങേണ്ടിവന്ന ഒരു നിസ്സഹായ വയോധികന്റെ ജീവിത കഥയാണ് പറയുന്നത്. തൃത്താല\nമേഴത്തൂർ കിഴക്കേ കോടനാട് ഓട്ടിരി പള്ളിയാലിൽ 93 വയസ്സ് പ്രായമായ കോത ഒരു വർഷമായി ആട്ടിൻകൂട്ടിലാണ് കഴിഞ്ഞിരുന്നത്. മക്കൾ ഇല്ലാത്ത കോതയുടെ ഭാര്യ മരിച്ച ശേഷമാണ് ആടുജീവിതം തുടങ്ങിയത്. തൊട്ടടുത്തുള്ള അനുജൻ്റെ കുടുംബമാണ് കോതയുടെ സംരക്ഷണ ചുമതല ഏറ്റെടുത്തിരുന്നത്.\nവാർധക്യ പെൻഷൻ ലഭിക്കുന്നുണ്ടെങ്കിലും തുക കോതക്ക് ലഭിച്ചിരുന്നില്ലെന്നും പറയപ്പെടുന്നുണ്ട്. കോതയുടെ പഴയ വീട് ഇപ്പോൾ ഇവർ ആടിനെ കെട്ടാനും മറ്റുമായി ഉപയോഗിച്ചു വരികയാണ്. ഇവിടെയാണ് ആടുകൾക്കൊപ്പം കോതയെയും കിടത്തുന്നത് എന്ന് നാട്ടുകാർ പറയുന്നു. വളരെ കഷ്ടിച്ച് ഇഴഞ്ഞു വല്ലപ്പോഴും പുറത്തിറങ്ങും ആ സമയം കാണുന്നവർ ഭക്ഷണമായി വല്ലതും നൽകിയാൽ അതായി. വയോധികൻ്റെ ദു:സ്ഥിതി അറിഞ്ഞ് തിങ്കളാഴ്ച രാവിലെ തൃത്താല ഗവ.ആശുപത്രിയിലെ ഹെൽത്ത് ഇൻസ്‌പെക്ടർ പത്മനാഭന്റെ നേതൃത്വത്തിൽ ജീവനക്കാർ എത്തിയെങ്കിലും കോതയെ കാണാൻ ബന്ധുക്കൾ അനുവദിച്ചില്ല.\nഉച്ചയോടെ സാമൂഹ്യനീതി വകുപ്പ് ജീവനക്കാരും, ആരോഗ്യവകുപ്പ് അധികൃതരും, തൃത്താല ജനമൈത്രി പോലീസും കോതയുടെ വീട്ടിൽ എത്തുകയായിരുന്നു. ജീവിതസായാഹ്നത്തിൽ നരകതുല്യമായ നിമിഷങ്ങൾ എണ്ണി നീക്കുന്ന കോതയെ അവർ\nകൂറ്റനാട് പ്രതീക്ഷ പാലിയേറ്റീവ് കെയറിലേക്ക് മാറ്റി.\nഹെൽത്ത് ഇൻസ്‌പെക്ടർ പത്മനാഭൻ, ഐ.സി.ഡി.എസ് സൂപ്പർവൈസർ സുനിത, ജനമൈത്രി ബീറ്റ് ഓഫിസർ ഷമീർ അലി തുടങ്ങിയവരുടെ നേതൃത്വത്തിലാണ് കോതയെ മോചിപ്പിച്ചത്.ഒരിക്കലും പ്രതീക്ഷിക്കാത്ത സ്വാതന്ത്ര്യത്തിന്റെ ലോകത്തേക്ക് തന്നെ കൊണ്ടുപോകുമ്പോൾ സന്തോഷക്കണ്ണീർ പൊഴിച്ച് കൂപ്പുകൈകളോടെയാണ് കോത തൻ്റെ കൂട് വിട്ടിറങ്ങിയത്.\nസിബിഎസ്ഇ പത്ത്, +2 ക്ലാസുകളിലെ പരീക്ഷ റദ്ദാക്കില്ല; തീയതി ഉടൻ പ്രഖ്യാപിക്കും 0\nപ്രളയം: യു എന് റിപ്പോര്‍ട്ട് മുഖ്യമന്ത്രിക്ക് സമര്‍പ്പിച്ചു; നഷ്ടം 31,000 കോടി 0


തീരപ്രദേശങ്ങളിൽ അതീവ ജാഗ്രത വേണമെന്ന്് ജില്ലാ കളക്ടർ : Deepika.com Nattu Visesham\nആലപ്പുഴ: ജില്ലയിലെ തീരപ്രദേശങ്ങളിൽ പൊതുജനങ്ങൾ അതീവ ജാഗ്രത പാലിക്കണമെന്ന് ജില്ലാ കളക്ടർ എ. അലക്സാണ്ടർ അറിയിച്ചു. അനാവശ്യ ഗൃഹസന്ദർശനങ്ങളും സുഹൃത് സംഗമങ്ങളും കർശനമായും ഒഴിവാക്കേണ്ടതാണ്.\nആറാട്ടുപുഴ പഞ്ചായത്തിലെയും പട്ടണക്കാട് പഞ്ചായത്തിലെയും രോഗബാധ സ്ഥിരീകരിച്ച സ്ത്രീകളുടെ രോഗവിവരം രോഗ ഉറവിടം സ്ഥിരീകരിച്ചിട്ടില്ല. ഇവരുടെ ഭർത്താക്കന്മാർ മത്സ്യബന്ധന മേഖലയുമായി ബന്ധപ്പെട്ട് പ്രവർത്തിക്കുന്നവരാണ്. ഇവർക്ക് ഒട്ടനവധി മത്സ്യത്തൊഴിലാളികളും ആയി മത്സ്യബന്ധന മേഖലയിൽ പ്രവർത്തിക്കുന്നവരും അടുത്ത സന്പർക്കം ഉണ്ടായിട്ടുണ്ട്.\nഅതുകൊണ്ടുതന്നെ തീരദേശ പഞ്ചായത്തുകളുടെ രോഗവ്യാപനം തടയാനായി പല വാർഡുകളും കണ്ടെയ്ൻമെന്‍റ് സോണായി പ്രഖ്യാപിച്ചിട്ടുണ്ട്. പൊതുജനങ്ങൾ ഈ നിയന്ത്രണങ്ങളുമായി സഹകരിക്കണമെന്നും ജില്ലാ കലക്ടർ പറഞ്ഞു. നിയന്ത്രണങ്ങൾ ലംഘിച്ചാൽ കൂടുതൽ കർശന നടപടികളിലേക്ക് കടക്കേണ്ടി വരും.


സംസ്ഥാനത്ത് സമ്പൂര്‍ണ ലോക്ക്ഡൗണില്ല - Kerala9.com Malayalam\nHome News സംസ്ഥാനത്ത് സമ്പൂര്‍ണ ലോക്ക്ഡൗണില്ല\nതിരുവനന്തപുരം: കൊവിഡ് വ്യാപനം വര്‍ധിച്ച സാഹചര്യത്തില് സമ്പൂര്‍ണ അടച്ചിടലിലേക്ക് പോകാന് സംസ്ഥാന സര്‍ക്കാര് ഉദ്ദേശിക്കുന്നില്ലെന്ന് മുഖ്യമന്ത്രി പിണറായി വിജയന്. ഗുരുതരാവസ്ഥ എല്ലാവര്‍ക്കും ബോധ്യപ്പെട്ടിട്ടുണ്ട്. അടച്ചിടലിലേക്ക് പോകുന്നില്ല, കര്‍ശനമായ നിയന്ത്രണം പാലിക്കണം. കൊവിഡ് മാനദണ്ഡം പാലിക്കണം. മാസ്‌ക്, ശാരീരിക അകലം എന്നിവയാണ് പ്രധാനം. ഇതില് വല്ലാതെ ഒരു ലാഘവ നില വന്നിട്ടുണ്ട്. ഇതൊന്നും സാരമില്ല എന്നൊരു ബോധം വന്നിട്ടുണ്ട്. അത് അപകടമാണ്.\nആരോഗ്യമുള്ളവര്‍ക്കടക്കം പ്രത്യാഘാതമുണ്ട്. കൊവിഡ് വന്ന് പോയതിന് ശേഷവും പ്രത്യാഘാതമുണ്ട്. ഇത് നിസാരമായി കാണാന് കഴിയില്ല. നല്ല രീതിയില് മാനദണ്ഡം പാലിക്കണം. ക്വാറന്റൈനില് കഴിയുന്നവര് കൃത്യമായി കഴിയണം. ഗൗരവമായി മാനദണ്ഡങ്ങള് പാലിച്ചാല് വ്യാപന തോത് കുറക്കാനാകുമെന്നാണ് സര്‍ക്കാര് കരുതുന്നത്. അതിന് സഹകരണമാണ് വേണ്ടതെന്നും അതിനാണ് യോഗം വിളിച്ചതെന്നും മുഖ്യമന്ത്രി വ്യക്തമാക്കി.\nസമരങ്ങളില് നിയന്ത്രണങ്ങള് വേണം. ആള്‍ക്കൂട്ടം ഒഴിവാക്കണം. ഇക്കാര്യം എല്ലാ രാഷ്ട്രീയപാര്‍ട്ടികളോടും സര്‍വകക്ഷി യോഗത്തില് അഭ്യര്‍ത്ഥിച്ചിട്ടുണ്ട്. ഒറ്റക്കെട്ടായി നീങ്ങാന് സര്‍വകക്ഷി യോഗത്തില് ധാരണയായതായും മുഖ്യമന്ത്രി പറഞ്ഞു.\nEnglish Summary : Kerala, There is no complete lockdown in the state.\nPrevious articleചിത്രാഞ്ജലി സ്റ്റുഡിയോ അടച്ചു; നടന് പി.ശ്രീകുമാര് ആശുപത്രിയില്\nNext articleകേരള സംസ്ഥാന ഭാഗ്യക്കുറി വകുപ്പിന്റെ പുതിയ ലോട്ടറി ടിക്കറ്റ് വരുന്നു.


സാർവലൗകികമായ സ്നേഹം : Deepika.com Special News\nക്രിസ്തുദർശനത്തിന്‍റെ വൈരുധ്യാത്മകത വെളിപ്പെടുത്തുന്ന പ്രബോധനമാണ് ശത്രുസ്നേഹം. മിത്രനെ സ്നേഹിക്കാം, പക്ഷേ ശത്രുവിനെ സ്നേഹിക്കാനാവുമോ? സ്നേഹം എന്ന വാക്കിന്‍റെ സ്വാഭാവികമായ അർഥത്തെ ഹനിക്കുന്ന എതിർ ശബ്ദമല്ലേ ശത്രു എന്ന പദം? അതിനാൽ ചിലർ ശത്രുസ്നേഹത്തെ വിപരീതപദ സംവൃക്ത ആയി കണക്കാക്കി തള്ളിക്കളയാൻ ശ്രമിച്ചിട്ടുണ്ട്. എന്നാൽ വ്യക്തിക്കും സ്മൂഹത്തിനും സ്ഥായിയായ ന· പ്രദാനംചെയ്യുന്ന ശാശ്വത സന്ദേശമാണ് വൈരുധ്യാത്മകമെന്നു പ്രത്യക്ഷത്തിൽ തോന്നുന്ന ഈ വചനത്തിൽ യേശു ഒളിച്ചുവച്ചിരിക്കുന്നത്.\nമലയിലെ പ്രസംഗത്തിലെ ആറാമത്തെ വിരുദ്ധോക്തിയാണ് ശത്രുസ്നേഹത്തെപ്പറ്റിയുള്ള പ്രബോധനം. ന്ധഅയൽക്കാരനെ സ്നേഹിക്കുക, ശത്രുവിനെ ദ്വോഷിക്കുക എന്ന് പറഞ്ഞിട്ടുള്ളത് നിങ്ങൾ കേട്ടിട്ടുണ്ടല്ലോ. എന്നാൽ ഞാൻ നിങ്ങളോടു പറയുന്നു, ശത്രുക്കളെ സ്നേഹിക്കുവിൻ.ന്ധ (മത്താ. 5: 43-48). ന്ധനിന്നെപ്പോലെ നിന്‍റെ അയൽക്കാരനെയും സ്നേഹിക്കുക.ന്ധ എന്ന പ്രമാണം ലേവ്യരുടെ പുസ്തകത്തിലുണ്ട് (ലേവ്യർ 19:18). ’അയൽക്കാരൻ’ ആര് എന്നതിനെപ്പറ്റി വ്യത്യസ്താഭിപ്രായങ്ങൾ നിലവിലിരുന്നു. പ്രീശരും സദുക്കായരും യഹൂദകുലത്തിൽപ്പെട്ടവരെ മാത്രമേ അയൽക്കാരായി കണക്കാക്കിയിരുന്നുള്ളൂ. എസീൻ സന്യാസികൾക്ക് തങ്ങളുടെ വിഭാഗത്തിൽപ്പെട്ടവർ മാത്രമാണ് അയൽക്കാർ. തീക്ഷണർ റോമാക്കാരെ കൊടിയ ശത്രുക്കളായിക്കരുതി, അവരെ കൊല്ലാൻ തക്കംപാർത്ത് കഴിഞ്ഞിരുന്നു. പൊതുവേ ’അയൽക്കാരനെ’ സംബന്ധിച്ച സങ്കുചിത വീക്ഷണമാണ് നിലവിലിരുന്നത്. യഹൂദ വംശത്തിൽപ്പെട്ടവർ മാത്രം അയൽക്കാർ, വിജാതീയർ ശത്രുക്കൾ, വിജാതീയ ഭരണകർത്താക്കളായ റോമാക്കാർ ഏറ്റവും ഹീനരായ ശത്രുക്കൾ. ശത്രുക്കളെ സ്നേഹിക്കാൻ പാടില്ല. ഇപ്രകാരം കടുത്ത ദേശീയവാദവും ഇടുങ്ങിയ ചിന്താഗതിയും നിലവിലിരുന്ന കാലഘട്ടത്തിലാണ് യേശു സ്നേഹത്തിന്‍റെ സാർവലൗകികത പ്രഘോഷിച്ചത്. യേശുവിന്‍റെ ദർശനത്തിൽ, യഹൂദരും വിജാതീയരും ശത്രുക്കളും മിത്രങ്ങളുമെല്ലാം അയൽക്കാരാണ്.\nശത്രുസ്നേഹത്തിൽ വളരാൻ സഹായിക്കുന്ന ആറു കാര്യങ്ങൾ യേശു പഠിപ്പിക്കുന്നു. 1. നമ്മെ അന്വേഷിക്കുന്നവർക്ക് നാം ന· ചെയ്തുകൊടുക്കണം 2. ശപിക്കുന്നവരെ അനുഗ്രഹിക്കണം 3. പീഡിപ്പിക്കുന്നവർക്കുവേണ്ടി പ്രാർഥിക്കണം 4. മറ്റുള്ളവർ നമ്മോട് എങ്ങനെ പെരുമാറണമെന്ന് നാം ആഗ്രഹിക്കുന്നുവോ അതുപോലെ നാം അവരോടും പെരുമാറണം 5. സഹായമാവശ്യമുള്ളവർക്കെല്ലാം ശത്രുവെന്നോ മിത്രമെന്നോ ദൂരസ്ഥനെന്നോ സമീപസ്ഥനെന്നോ ഉപകാരിയെന്നോ പ്രതിയോഗിയെന്നോ നോക്കാതെ സഹായം ചെയ്തുകൊടുക്കണം. 6. ആരെയും മാറ്റിനിറുത്താതെ എല്ലാവരെയും ഉൾക്കൊള്ളുന്ന കാരുണ്യം പരിശീലിക്കണം.\nശത്രുസ്നേഹം പരിശീലിക്കുന്നതിലൂടെ നാം ദൈവത്തിന്‍റെ സ്വഭാവമുള്ള, ദൈവമക്കളായി രൂപാന്തരപ്പെടും. യാതൊരു വിവേചനവും കൂടാതെ, ദുഷ്ടനും ശിഷ്ടനും സൂര്യപ്രകാശവും മഴയും നൽകുന്ന കരുണാമയനാണ് പിതാവായ ദൈവം. ദൈവത്തെപ്പറ്റിയുള്ള ശരിയായ കാഴ്ചപ്പാട് രൂപപ്പെടുത്തിയാൽ ശത്രുസ്നേഹം പരിശീലിക്കാതിരിക്കാനാവില്ല. സ്വർഗസ്ഥനായ പിതാവിനെപ്പോലെ നാം പരിപൂർണരായിരിക്കണമെന്ന് യേശു ആഹ്വാനം ചെയ്യുന്നു. തേലെയ്യോസ് എന്ന ഗ്രീക്ക് പദമാണ് പൂർണത എന്ന് വിവർത്തനം ചെയ്തിരിക്കുന്നത്. പഴയനിയമത്തിൽ ഇതിന് സമാനമായി വിശുദ്ധി എന്ന പദം കാണുന്നു. ന്ധനിങ്ങളുടെ ദൈവമായ കർത്താവ് പരിശുദ്ധനായിരിക്കുന്നതുപോലെ നിങ്ങളും പരിശുദ്ധരായിരിക്കുവിൻന്ധ (ലേവ്യർ 19:2). ശത്രുസ്നേഹത്തിൽ മുന്നേറുന്നവർ വിശുദ്ധരാണ്.\nസ്നേഹത്തിന്‍റെ സാർവത്രികത്വം പഠിപ്പിക്കുന്ന ഉപമയാണ് ’നല്ല അയൽക്കാരനെക്കുറിച്ചുള്ള കഥ’ (ലൂക്ക. 10:25-32). ആരാണ് എന്‍റെ അയൽക്കാരൻ എന്ന നിയമജ്ഞന്‍റെ ചോദ്യത്തിന് മറുപടിയായിട്ടാണ് യേശു ഈ കഥ പറയുന്നത്. ജറുസലേമിൽ നിന്ന് ജറീക്കോയിലേക്ക് പോയ യഹൂദൻ കള്ള·ാരുടെ പിടിയിൽപ്പെട്ട് രക്തം വാർന്ന്, മരണാസന്നനായി കിടന്നപ്പോൾ, അതിലെ വന്ന യഹൂദ പുരോഹിതനോ ലേവായനോ അവനെ ശ്രദ്ധിച്ചില്ല. എന്നാൽ ആവഴി വന്ന സമറിയാക്കാരൻ അവനെ കണ്ട് മനസലിഞ്ഞ്, അവന്‍റെ മുറിവുകൾ വച്ചുകെട്ടി കഴുതപ്പുറത്തേറ്റി സത്രത്തിൽ കൊണ്ടുപോയി പരിചരിക്കുന്നു. പിറ്റേദിവസം സത്രം സൂക്ഷിപ്പുകാരന് രണ്ടു നാണയം കൊടുത്തിട്ട്, ചികിത്സയ്ക്ക് കൂടുതൽ ചെലവുവന്നാൽ പിന്നീട് തന്നുകൊള്ളാം എന്നു പറഞ്ഞ് വിടവാങ്ങുന്നു. ഈ കഥയിൽ യേശു നായകസ്ഥാനത്ത് പ്രതിഷ്ഠിച്ചത് യഹൂദർ ശത്രുവായി കരുതിയിരുന്ന സമറിയാക്കാരനെയാണ്. മുറിവേറ്റു കിടന്ന യഹൂദനെ ശുശ്രൂഷിക്കാൻ യഹൂദസമൂഹത്തിന്‍റെ മേലേക്കിടയിൽ നിൽക്കുന്ന പുരോഹിതനോ ലേവായനോ കഴിഞ്ഞില്ല. എന്നാൽ യഹൂദർ വെറുത്തിരുന്ന സമറിയാക്കാരൻ മുറിവേറ്റ യഹൂദനെ കരുണയോടെ ശുശ്രൂഷിക്കുന്നു. ആരാണ് അയൽക്കാരൻ എന്ന ചോദ്യം തിരുത്തിക്കൊണ്ട്, സഹായമാവശ്യമുള്ള ഏതു വ്യക്തിക്കും, ജാതി-മത-വർഗ-വർണ-ദേശഭേദമെന്യേ നാം അയൽക്കാരനായിത്തീരണം എന്ന മഹാസന്ദേശമാണ് യേശു നൽകുന്നത്. ഇവിടെ ശത്രുതയുടെ മതിലുകൾ തകർന്നുവീഴുന്നു, മനുഷ്യകുലം ഏക സമൂഹമായിത്തീരുന്നു. ദൈവപിതാവിന്‍റെ മക്കളെന്ന നിലയിൽ സഹോദരീസഹോദര·ാരായിത്തീരുന്നു. ശത്രുസ്നേഹത്തിന്‍റെ പരിശീലനത്തിലൂടെയേ ലോകത്ത് ശാശ്വത സമാധാനമുണ്ടാകൂ. അന്നെന്നപോലെ ഇന്നും ശത്രുസംഹാരത്തിനുവേണ്ടി കൊലവിളി മുഴക്കുന്നവർ യേശുവിന്‍റെ ശത്രുസ്നേ ദർശനം പുച്ഛിച്ചുതള്ളും. സ്നേഹത്തിന്‍റെ ദൂതനെ തകർക്കാൻ കുരിശെന്ന കൊലമരം ഉയർത്തും.


മനുഷ്യനിലെ നന്മകള് നശിപ്പിക്കുകയും സമൂഹത്തില് തിന്മ വിതക്കുകയും ചെയ്യുന്ന പരദൂഷണം കൊടിയ കുറ്റമാകുന്നു. 'ശവംതീറ്റ' സംസ്‌കാരമെന്ന് ഖുര്‍ആന് വിശേഷിപ്പിച്ച പരദൂഷണത്തിലേക്ക് നയിക്കുന്ന നിരവധി കാരണങ്ങളുണ്ട്.\nതെളിവുകളില്ലാതെയോ, ഉള്ള തെളിവുകളുടെ നിജഃസ്ഥിതി അന്വേഷിക്കാതെയോ നിഗമനങ്ങളിലും തീര്‍പ്പുകളിലും എത്തുക.\nചിലപ്പോള് അതിന് നിമിത്തമാകുന്നത് കോപമാകും. മനുഷ്യന് കോപാകുലനാവുകയും ഉള്ളില് കലി കത്തുകയും അങ്ങനെ അന്ധനായിത്തീരുകയും ചെയ്യും. പിന്നെ സ്വഭാവവും സംസ്‌കാരവുമാവില്ല അവനെ നയിക്കുന്നത്. എങ്ങനെയെങ്കിലും തന്റെ കലിയടങ്ങുകയും തനിക്ക് സ്വസ്ഥത ലഭിക്കുകയും ചെയ്യണമെന്ന വിചാരമേ അന്നേരം അയാള്‍ക്കുണ്ടാവൂ. ദേഷ്യവും കലിയും പകയായിത്തീര്‍ന്നാല് അപരന്റെ കുറ്റങ്ങളും കുറവുകളും കണ്ടുപിടിച്ച് അത് പരസ്യമാക്കാന് ഒരുമ്പെട്ടിറങ്ങുകയായി പിന്നെ. അതാണ് പരദൂഷണമായിത്തീരുന്നത്. രോഷവും കോപവും കലിയും നിയന്ത്രിക്കാനും മനസ്സിനെ മെരുക്കാനും നബി (സ) ആവശ്യപ്പെട്ടതിന്റെ പൊരുള് അതാണ്.\nജീവിക്കുന്ന സാഹചര്യം ഈ ദുര്‍ഗുണം വളര്‍ത്താം. വീട്, സമൂഹം, സുഹൃത്തുക്കള്... അങ്ങനെ വ്യക്തി ഇടപെടുന്ന ചുറ്റുപാടുകള് പരദൂഷണത്തിന് വളം നല്‍കി വളര്‍ത്താറുണ്ട്. താന് ഇടപെടുന്ന വൃത്തത്തോടുള്ള കൂറും പ്രതിബദ്ധതയും തെളിയിക്കാനും അവരോടുള്ള ബന്ധം അറ്റുപോവാതിരിക്കാനും പരദൂഷണത്തില് പങ്കാളിയാവും.\nഒരു വ്യക്തിക്ക് സമൂഹത്തില് കിട്ടുന്ന ആദരവും അംഗീകാരവും കാണുമ്പോള് അസൂയാലുവായിത്തീരുന്ന അപരന്, അയാളെ ഇടിച്ചുതാഴ്ത്തി ഒന്നുമല്ലാതാക്കിത്തീര്‍ക്കാന് ശ്രമിക്കും. ഇതിന് പരദൂഷണത്തിന്റെ വഴിതേടുകയാണ് എളുപ്പം.\nചിലര് മറ്റുള്ളവരുടെ കുറ്റങ്ങളും കുറവുകളും തേടിപ്പോകുന്നത് വെറുതെ ഒരു തമാശക്കായിരിക്കും. സമയം കൊല്ലാനും മറ്റുള്ളവരെ നര്‍മം പറഞ്ഞ് ചിരിപ്പിക്കാനും വഴിതേടുക, ചിലപ്പോള് സദസ്സില് ഇല്ലാത്ത വ്യക്തികളുടെ പോരായ്മകള് എടുത്തുകാട്ടിയാവും. 'ഒരാള് നിര്‍ദോഷമെന്ന് താന് കരുതുന്ന ഒരു വാക്ക് ഇതരനെക്കുറിച്ച് പറയുന്നത് എഴുപത് മന്വന്തരങ്ങള് നരകത്തില് ആപതിക്കുന്നതിന് നിമിത്തമാവും' (ബുഖാരി).\nമറ്റുള്ളവരുടെ ദീനീനിഷ്ഠയില് സംശയം പുലര്‍ത്തുന്ന ചിലരുണ്ട്. വ്യക്തമായ തെളിവോ മതിയായ അന്വേഷണമോ ഇല്ലാതെ സമൂഹമധ്യത്തില് അവരെ ചെറുതാക്കാനും ഇകഴ്ത്താനുമാകും അവരുടെ ശ്രമം. വഴിയിലൂടെ കടന്നുപോയ ഒരു വ്യക്തിയെക്കുറിച്ച് 'എനിക്ക് അയാളോട് വെറുപ്പാണ്' എന്ന് പറഞ്ഞ സ്വഹാബിയെയും കൂട്ടി കൂട്ടുകാര് നബി(സ)യുടെ സന്നിധിയില് ചെന്നു. പരാമര്‍ശിക്കപ്പെട്ട വ്യക്തിയെ വിളിച്ചുവരുത്തിയായിരുന്നു നബി(സ)യുടെ അന്വേഷണം. 'എന്തിനാണ് നിങ്ങള് അയാളെ വെറുക്കുന്നത്' എന്ന ചോദ്യത്തിന് മറുപടി ഇങ്ങനെ: 'ഞാന് അയാളുടെ അയല്‍വാസിയാണ്, എനിക്ക് അയാളെക്കുറിച്ച് നന്നായറിയാം. അയാള് നിര്‍ബന്ധ നമസ്‌കാരം, നിര്‍ബന്ധമായ സകാത്ത്, റമദാനിലെ നോമ്പ് തുടങ്ങിയ കാര്യങ്ങളില് ശ്രദ്ധിക്കുമെന്നല്ലാതെ ഐഛിക കര്‍മങ്ങളൊന്നും ചെയ്യുന്നതായി എനിക്കറിവില്ല.' അന്വേഷണത്തില് അയാള് എല്ലാ നിര്‍ബന്ധ ഐഛിക കര്‍മങ്ങളും നിഷ്ഠയോടെ നിര്‍വഹിക്കുന്ന വ്യക്തിയാണെന്ന് ബോധ്യമായപ്പോള് നബി(സ): 'പൊയ്‌ക്കൊള്ളൂ. അയാള്, ഒരുവേള നിങ്ങളേക്കാള് ഉത്തമനായിരിക്കും' (അഹ്മദ്).\nഇസ്‌ലാമിനോടും മുസ്‌ലിംകളോടും നിതാന്ത ശത്രുത പുലര്‍ത്തുന്ന പ്രതിയോഗികളില്‍നിന്ന് കിട്ടുന്ന അപ്പക്കഷ്ണങ്ങള് മോഹിച്ചാവും ചിലര് പരദൂഷണത്തിന് ഇറങ്ങിത്തിരിക്കുക. ഇസ്‌ലാമിക പ്രസ്ഥാന പ്രവര്‍ത്തകരെ ഒറ്റിക്കൊടുക്കുന്നവരെ നമുക്ക് ഈ കാലഘട്ടത്തിലും കാണാം. വ്യാജാരോപണങ്ങള് ഉന്നയിച്ചും ഇല്ലാത്ത കുറ്റങ്ങള് ചാര്‍ത്തിയും നിരപരാധികളെ വേട്ടയാടുന്ന അവര്‍ക്ക് അതിന് കൂലി കിട്ടുന്നുണ്ടാവും. താടിയും തലപ്പാവും മിസ്‌വാകും വെട്ടിച്ചുരുക്കിയ വസ്ത്രവും ഒക്കെയായി ശത്രുക്കളുടെ പിറകെ വാലാട്ടികളായി നടക്കുന്ന ഈ അല്‍പന്മാര് മിമ്പറുകള് അടക്കിവാഴുന്നു, ഫത്‌വകളുമായി ഇറങ്ങുന്നു. ശത്രുവിന് ഏജന്‍സി പണി ചെയ്യുന്നു എന്നതല്ലാത്ത ഒരു യോഗ്യതയും അവര്‍ക്കില്ല. അറിഞ്ഞോ അറിയാതെയോ ശത്രുവിന്റെ ചൂണ്ടയില് കൊത്തുന്ന ഇവര്‍ക്കറിയില്ല, തങ്ങള് അല്ലാഹുവിന്റെ ശത്രുക്കളെയാണ് പരദൂഷണത്തിലൂടെ സഹായിക്കുന്നതെന്ന്.\nഭരണകൂടവും ജനങ്ങളും പരദൂഷണക്കാര്‍ക്ക് ചെവികൊടുക്കുമ്പോള് അവര്‍ക്കത് പ്രോത്സാഹനമായിത്തീരും.\nവ്യക്തിയിലും സമൂഹത്തിലും പരദൂഷണം വരുത്തിവെക്കുന്ന വിനകളെക്കുറിച്ച ബോധമില്ലായ്മയാണ് പലപ്പോഴും ഈ ദുഷിച്ച സംസ്‌കാരത്തിന് വളമായിത്തീരുന്നത്. പരദൂഷണത്തിന്റെ പ്രത്യാഘാതങ്ങളും ഭവിഷ്യത്തുകളും ചെറുതല്ല.\nജനങ്ങളുടെ അഭിമാനം ക്ഷതപ്പെടുത്തുകയും അവരുടെ ഇറച്ചി തിന്നുകയും ചെയ്യുന്നവനില് അല്ലാഹുവിനെക്കുറിച്ച ഓര്‍മ തെല്ലും ഉണ്ടാവില്ല. അത് ഹൃദയകാഠിന്യത്തിന് ഹേതുവാകും. ''അല്ലാഹുവിന്റെ സ്മരണയില്‍നിന്ന് അകന്ന് ഹൃദയങ്ങള് കടുത്തുപോയവര്‍ക്കാകുന്നു നാശം. അത്തരക്കാര് വ്യക്തമായ ദുര്‍മാര്‍ഗത്തിലാകുന്നു'' (സുമര്: 22). മാത്രമല്ല, ദൈവകോപത്തിന് ഇരയാകും അയാള്.\nദൈവശിക്ഷക്ക് വിധേയരാവും അത്തരക്കാര്. രണ്ട് ഖബ്‌റിനരികിലൂടെ കടന്നുപോവുകയായിരുന്ന നബി(സ) പറഞ്ഞു: 'അവര് ഇരുവരും ശിക്ഷിക്കപ്പെടുന്നുണ്ട് ഖബ്‌റില്. ഗുരുതര കുറ്റമൊന്നും ചെയ്തതിന്റെ പേരിലല്ല ശിക്ഷ. ഒരാള് മൂത്രം തീര്‍ത്തും വാര്‍ന്നുപോവാതെ എഴുന്നേറ്റുപോകുന്നവനായിരുന്നു. മറ്റെയാള് ജനമധ്യത്തില് പരദൂഷണവും ഏഷണിയുമായി നടക്കുന്നവനായിരുന്നു.'\nകഴിവുകളെല്ലാം പരദൂഷണത്തില് വ്യയം ചെയ്യുന്ന വ്യക്തിക്ക് താന് ഇടപെടേണ്ട മേഖലകളില് ചെലവിടാന് കഴിവ് ബാക്കിയുണ്ടാവില്ല.\nനേരില് കണ്ട് കാര്യങ്ങള് ഉണര്‍ത്താന് കഴിയാത്ത ഭീരുത്വത്തിന്റെ അടയാളമാണ് പരദൂഷണം.\nസമൂഹത്തില് നാശം വിതയ്ക്കാനേ അന്തിമ വിശകലനത്തില് പരദൂഷണം ഉതകൂ.\nരക്ഷാമാര്‍ഗം: അല്ലാഹുവിനെ കുറിച്ച ഭയം. തന്റെ ഓരോ വാക്കും സംസാരവും അല്ലാഹു നിരീക്ഷിക്കുകയും മലക്കുകള് രേഖപ്പെടുത്തുകയും ചെയ്യുന്നുണ്ട് എന്ന ബോധം സജീവമായി ഉള്ളിലുള്ള വ്യക്തി ഈ ദുര്‍ഗുണത്തില് ആപതിക്കില്ല. പരദൂഷണത്തെ എതിര്‍ക്കാനും നിരുത്സാഹപ്പെടുത്താനും സമൂഹം മുന്നോട്ടുവന്നാല് അത്തരക്കാര്‍ക്ക് വളരാന് ഇടം കിട്ടില്ല.


ശബരിമല : നിലപാട് മാറ്റത്തിൽ പ്രതിഷേധം ഭയന്ന് ദേവസ്വം ബോർഡ് പ്രസിഡന്‍റും അംഗങ്ങളും മുങ്ങി – Jaihind TV\nശബരിമല : നിലപാട് മാറ്റത്തിൽ പ്രതിഷേധം ഭയന്ന് ദേവസ്വം ബോർഡ് പ്രസിഡന്‍റും അംഗങ്ങളും മുങ്ങി\nശബരിമല വിഷയത്തിലെ നിലപാട് മാറ്റത്തിൽ പ്രതിഷേധമുണ്ടാകുമെന്ന സൂചനയെത്തുടർന്ന് തിരുവിതാംകൂർ ദേവസ്വം ബോർഡ് പ്രസിഡൻറും അംഗങ്ങളും പരിപാടി ഉപേക്ഷിച്ചു. ഏറ്റുമാനൂർ മഹാദേവ ക്ഷേത്രത്തിലെ കൊടിയേറ്റൽ ചടങ്ങിൽ നിന്നാണ് പ്രസിഡൻറ് എ പത്മകുമാറും അംഗങ്ങളായ കെ പി ശങ്കർദാസ്, എൻ വിജയകുമാർ എന്നിവരും വിട്ടു നിന്നത്. കോട്ടയത്തെത്തിയ ബോർഡ് അംഗങ്ങൾ ഇരുവരും ചടങ്ങിന് തൊട്ടു മുമ്പാണ് മടങ്ങിയത്.\nശബരിമല യുവതി പ്രവേശനവുമായി ബന്ധപ്പെട്ട് ദേവസ്വം ബോർഡ് സുപ്രീം കോടതിയിൽ സ്വീകരിച്ച നിലപാടിൽ പ്രതിഷേധം ഉണ്ടാകുമെന്ന സൂചനകൾ പുറത്തു വന്നിരുന്നു. ഇതേ തുടർന്നാണ് ഏറ്റുമാനൂർ മഹാദേവക്ഷേത്രത്തിലെ കൊടിയേറ്റൽ ചടങ്ങിൽ നിന്ന് ബോർഡ് പ്രസിഡൻറും അംഗങ്ങളും വിട്ടുനിന്നത്. കൊടിയേറ്റിന് ശേഷമുള്ള സാംസ്കാരിക പരിപാടിയിൽ മുഖ്യാതിഥിയായിരുന്നു പ്രസിഡന്റ് എ പത്മകുമാർ. എന്നാൽ ഇന്ന് രാവിലെ പരിപാടിയിൽ പങ്കെടുക്കാൻ സാധിക്കില്ലെന്ന് പ്രസിഡന്റ് അറിയിക്കുകയായിരുന്നു. ബോർഡ് അംഗങ്ങളായ കെ.പി ശങ്കർ ദാസും, എൻ വിജയകുമാറും തൊട്ടു പിന്നാലെ പരിപാടിയിൽ നിന്ന് പിൻമാറി\nകോട്ടയത്ത് എത്തിയ ശേഷമാണ് ബോർഡ് അംഗങ്ങൾ ഇരുവരും ചടങ്ങിൽ പങ്കെടുക്കാതെ മടങ്ങിയത്. ക്ഷേത്രത്തിലെത്തിയാൽ അയ്യപ്പ കർമ്മ സമിതി പ്രവർത്തകർ പ്രതിഷേധിക്കുമെന്ന് വിവരം ലഭിച്ചതോടെയായിരുന്നു പിന്മാറ്റം. തിരുവിതാംകൂർ ദേവസ്വം ബോർഡിന്റെ പ്രധാന ക്ഷേത്രങ്ങളിലൊന്നായ ഏറ്റുമാനൂരിൽ ആദ്യമായാണ് ദേവസ്വം പ്രതിനിധികളുടെ അസാന്നിധ്യത്തിൽ കൊടിയേറ്റൽ ചടങ്ങ് നടന്നത്. അതേ സമയം കോട്ടയത്തെ ദേവസ്വം ബോർഡ് ഓഫീസിന് മുന്നിൽ അയ്യപ്പ കർമസമിതി പ്രവർത്തകർ റീത്ത് വച്ച് പ്രതിഷേധിച്ചു.\nതിരുവിതാംകൂര് ദേവസ്വം ബോര്‍ഡിന് കീഴിലുള്ള ഏറ്റുമാനൂര് മഹാദേവ ക്ഷേത്രത്തിലെ ഉത്സവത്തിന്റെ കൊടിയേറ്റിന് എല്ലാ വര്‍ഷവും ദേവസ്വം പ്രസിഡന്‍റ് അടക്കമുള്ളവര് പങ്കെടുക്കാറുള്ളതാണ്. ഇതിന്‍റെ അടിസ്ഥാനത്തില് ഇത്തവണ ദേവസ്വം ബോര്‍ഡ് പ്രസിഡന്റ് എ പത്മകുമാര് അംഗങ്ങളായ കെ.പി ശങ്കരദാസ്, എന്.വിജയകുമാര് എന്നിവരെ ക്ഷണിച്ചു. എന്നാല് ഇന്നലെ സുപ്രീംകോടതിയില് സ്ത്രീപ്രവേശനത്തെ അനുകൂലിച്ച് ദേവസ്വം ബോര്‍ഡ് നിലപാട് അറിയിച്ച സാഹചര്യത്തിലാണ് ഒരുകൂട്ടം വിശ്വാസികള് പ്രതിഷേധിക്കാന് തീരുമാനിച്ചത്.\nപ്രതിഷേധം ഉണ്ടാകുമെന്ന് അറിഞ്ഞതോടെ കൊടിയേറ്റിന് പങ്കെടുക്കേണ്ടെന്ന് ദേവസ്വം പ്രസിഡന്റ് അടക്കമുള്ളവര് തീരുമാനിക്കുകയായിരുന്നു. മെമ്പര്‍മാര് കോട്ടയത്ത് എത്തിയെങ്കിലും അവസാന നിമിഷം വരാന് സാധിക്കില്ലെന്ന് ക്ഷേത്ര ഉപദേശക സമിതിയെ അറിയിച്ചു. ദേവസ്വം ബോര്‍ഡ് അംഗങ്ങള് എത്താതിരുന്ന സാഹചര്യത്തില് ക്ഷേത്ര ഉപദേശക സമിതി ചെയര്‍മാന് പൊതു പരിപാടികള് ഉദ്ഘാടനം ചെയ്തു. കൊടിയിറക്കുന്ന ദിവസം എത്താന് സാധിക്കാത്തതിനാലാണ് കൊടിയേറ്റ് ചടങ്ങ് ഉപേക്ഷിച്ചതെന്നാണ് ദേവസ്വം ബോര്‍ഡ് അംഗങ്ങളുടെ വിശദീകരണം.


രാജ്യത്ത് ആകെയുള്ളത് രണ്ടു ലക്ഷം കൊവിഡ് രോഗികള്; ഇതിൽ 68,617 പേരും കേരളത്തിലെന്ന് കേന്ദ്രം\nഡല്‍ഹി: രാജ്യത്ത് നിലവില് കോവിഡ് ബാധിച്ച് അരലക്ഷത്തിലേറെ രോഗികള് ചികില്‍സയിലുള്ളത് കേരളം, മഹാരാഷ്ട്ര സംസ്ഥാനങ്ങളിലെന്ന് കേന്ദ്രസര്‍ക്കാര്. രാജ്യത്തെ ആകെ രോഗികളില് 60 ശതമാനവും ഈ സംസ്ഥാനങ്ങളിലാണെന്ന് കേന്ദ്ര ആരോഗ്യമന്ത്രാലയം അറിയിച്ചു.\nകേരളത്തില് 68,617 പേരാണ് നിലവില് ചികില്‍സയിലുള്ളത്. മഹാരാഷ്ട്രയില് 51,887 പേരും ചികില്‍സയിലുണ്ട്.\nരാജ്യത്ത് ഇതുവരെ 4,54,049 പേര്‍ക്ക് വാക്‌സിന് നല്‍കിയതായും കേന്ദ്ര ആരോഗ്യസെക്രട്ടറി രാജേഷ് ഭൂഷണ് പറഞ്ഞു. 0.18 ശതമാനം പേര്‍ക്കു മാത്രമാണ് നേരിയ പാര്‍ശഫലങ്ങള് റിപ്പോര്‍ട്ട് ചെയ്തത്. ഇതില് 0.002 ശതമാനം പേരെ മാത്രമേ ആശുപത്രിയില് പ്രവേശിപ്പിക്കേണ്ടി വന്നിട്ടുള്ളൂ എന്നും ആരോഗ്യസെക്രട്ടറി പറഞ്ഞു.\nരാജ്യത്താകെ ടെസ്റ്റ് പോസിറ്റിവിറ്റി നിരക്ക് 5.53 ശതമാനമാണ്. കഴിഞ്ഞ ആഴ്ചയില് 1.99 ശതമാനമാണ്. കൊവിഡ് മരണനിരക്ക് 1.44 ശതമാനമാണ്. കഴിഞ്ഞ ഒരാഴ്ചയായി 1.2 ശതമാനമായി കുറഞ്ഞതായും കേന്ദ്രസര്‍ക്കാര് വ്യക്തമാക്കി.\nരാജ്യത്താകെ 1.05 കോടി പേര്‍ക്കാണ് ഇതുവരെ കൊവിഡ് സ്ഥിരീകരിച്ചത്. ഇതില് നിലവില് ചികില്‍സയിലുള്ളത് രണ്ടു ലക്ഷം പേര് മാത്രമാണ്. ആകെ മരണം 1.52 ലക്ഷം പേരാണ്. ഇതുവരെ 18.7 കോടി ടെസ്റ്റുകള് നടത്തിയതായും കേന്ദ്ര ആരോഗ്യമന്ത്രാലയം അറിയിച്ചു.\n'പോരാട്ടവീര്യത്തിന്റെ നേര്‍സാക്ഷ്യം, ഓസ്ട്രേലിയന് മണ്ണിലെ ചരിത്ര വിജയം'; ഇന്ത്യന് ക്രിക്കറ്റ് ടീമിനെ അഭിനന്ദിച്ച് മുഖ്യമന്ത്രി പിണറായി വിജയന്


പോലീസിനൊപ്പം വാഹനപരിശോധനയ്ക്ക് ഒരു സന്നദ്ധ സംഘടനയ്ക്കും അനുമതി ഇല്ലെന്ന് മുഖ്യമന്ത്രി\nതിരു.: പോലീസിനൊപ്പം നിന്ന് ലോക്ക് ഡൗണ് നിയന്ത്രണ പ്രവര്‍ത്തനങ്ങളില് പങ്കെടുക്കാന് ഒരു സന്നദ്ധ സംഘടനയ്ക്കും അനുമതിയില്ലെന്ന് മുഖ്യമന്ത്രി പിണറായി വിജയന്. ചിലയിടങ്ങളില് പോലീസിനൊപ്പം ചിലര് വാഹനങ്ങള് പരിശോധിക്കുന്നതായുള്ള പരാതി ചൂണ്ടിക്കാട്ടിയപ്പോഴായിരുന്നു മുഖ്യമന്ത്രിയുടെ വിശദീകരണം.\nഒരു സന്നദ്ധ സംഘടനയ്ക്കും ഔദ്യോഗിക സംവിധാനത്തിനൊപ്പം നിന്ന് പ്രവര്‍ത്തിക്കാനുള്ള അനുമതിയില്ല. സംഘടനകള് ധാരാളമുണ്ട്. സര്‍ക്കാര് തന്നെ സന്നദ്ധ പ്രവര്‍ത്തകരുടെ സേന രൂപവത്കരിച്ചിട്ടുണ്ട്. അതിലെ അംഗങ്ങള്‍ക്കാണ് ഇത്തരം കാര്യങ്ങളില് പങ്കെടുക്കാനുള്ള അനുമതി. അതോടൊപ്പം, പോലീസ് വിവിധ സ്ഥലങ്ങളില് തങ്ങള്‍ക്കൊപ്പം പ്രവര്‍ത്തിക്കാനുള്ള വളണ്ടിയര്‍മാരെ നിയോഗിച്ചിട്ടുണ്ട്. അത് ഏതെങ്കിലും സന്നദ്ധ സേനയില് പെട്ട ആളുകളല്ല, സമൂഹത്തില് പ്രവര്‍ത്തിക്കാന് മുന്നോട്ടുവരുന്ന ആളുകളാണ്. അവര്‍ക്ക് ഏതെങ്കിലും രാഷ്ട്രീയ ബന്ധമോ സന്നദ്ധ സംഘടനയുമായുള്ള ബന്ധമോ ഉണ്ടെങ്കില് അതൊന്നും പ്രദര്‍ശിപ്പിച്ചു കൊണ്ട് ഇത്തരം പ്രവര്‍ത്തനത്തില് പങ്കാളിത്തം വഹിക്കാനാവില്ല. അത്തരത്തിലുള്ള കാര്യങ്ങള് പ്രോത്സാഹിപ്പിക്കില്ലെന്നും മുഖ്യമന്ത്രി പറഞ്ഞു.\nമുഖ്യമന്ത്രിയുടെ വാക്ക് പ്രകാരം കോവിഡുമായി ബന്ധപ്പെട്ട ഏത് സന്നദ്ധ പ്രവർത്തനങ്ങൾ നടത്തിയാലും, ഏതെങ്കിലും രാഷട്രീയപ്പാർട്ടികളുടെയോ പോഷക സംഘടനകളുടെ പേരോ അടയാളങ്ങളോ അതോടൊപ്പം ചേർക്കാനോ അത്തരത്തിൽ സമൂഹ മാധ്യമങ്ങളിൽ ഉൾപ്പടെ പ്രചരിപ്പിക്കാനോ പാടില്ല


എല്ലാമറിയാന് കൊവിഡ് 19 ജാഗ്രതപോര്‍ട്ടല് | Wayanad Vision\nBy NEWS DESK\t Last updated May 5, 2021\nകൊവിഡ് വ്യാപനം രൂക്ഷമായി തുടരുമ്പോള് സമീപത്തെ ആശുപത്രികളില് കിടക്കയും വെന്റിലേറ്ററുമൊക്കെ ലഭ്യമാണോ എന്നറിയാന് ഇനി ആരും നെട്ടോട്ടമോടേണ്ട. എല്ലാവിവരങ്ങളും കൊവിഡ് 19 ജാഗ്രതപോര്‍ട്ടലില് അറിയാം. കൊവിഡ് ജാഗ്രത ഹോസ്പിറ്റല് ഡാഷ് ബോര്‍ഡിലാണ് ആശുപത്രികളിലെ ഓക്സിജന്, വെന്റിലേറ്റര്, ഐസിയു, കിടക്കകള് എന്നിവയുടെ ലഭ്യതവിവരങ്ങള് ഉള്‍ക്കൊള്ളിച്ചിരിക്കുന്നത്.\nകൊവിഡ് രൂക്ഷമാകുന്ന സാഹചര്യത്തില് പൊതുജനങ്ങള്‍ക്ക് ആശുപത്രികളില് ഓക്സിജന്, വെന്റിലേറ്റര്, കിടക്കകള് എന്നിവയുണ്ടോ എന്നറിയാന് ഇനിമുതല് അന്വേഷിച്ച് നെട്ടോട്ടമോടേണ്ട. ഈ വിവരങ്ങളെല്ലാം സര്‍ക്കാറിന്റെ കൊവിഡ് 19 ജാഗ്രത പോര്‍ട്ടലില് നിന്നും അറിയാം. ഈ വിവരങ്ങള് അപ്പപ്പോള് ലഭ്യമാകുന്നതിന്നായി പോര്‍ട്ടല് ലോഗിന് ചെയ്ത ഹോസ്പിറ്റല് ഡാഷ് ബോര്‍ഡ് ക്ലിക്ക് ചെയ്താല് മതി. സമൂഹമാധ്യമങ്ങള് വഴി കൊവിഡ് ആശുപത്രികളില് സൗകര്യകുറവാണന്ന തരത്തില് വ്യാജവാര്‍ത്തകള് പ്രചരിച്ചതോടെയാണ് ആരോഗ്യവകുപ്പ് മുന്‍കൈയ്യെടുത്ത് വെബ്സൈറ്റില് ഡാഷ് ബോര്‍ഡ് സംവിധാനം കൊണ്ടുവന്നത്. കൊവിഡ് രോഗികള് ആശുപത്രികള് പ്രവേശിപ്പിക്കപ്പെടുന്നതോടെ അപ്പപ്പോള് ഡാഷ്ബോര്‍ഡില് കിടക്കകളുടെയും വെന്റിലേറ്ററിന്റെയും ലഭ്യത അപ്ഡേഷന്. നാല് മണിക്കൂര് ഇടവിട്ടാണ് പോര്‍ട്ടലില് ഇതുസംബന്ധിച്ച് അപ്ഡേഷന് നല്‍കുന്നത്. സംസ്ഥാനത്തിന്റെ മൊത്തവും, ജില്ലതിരിച്ചുളള, രോഗികളുടെ കാറ്റഗറി തിരിച്ചുമുള്ള കണക്കടക്കമാണ് പോര്‍ട്ടലില് ലഭിക്കുന്നത്.\nജില്ലയില് സ്ഥിതി നിയന്ത്രണവിധേയം മന്ത്രി ടി.പി രാമകൃഷ്ണന്\nസ്വാതന്ത്ര്യസമര സേനാനി എം.എസ് നാരായണപിള്ള നിര്യാതനായി.\nമെഡിക്കൽ- എഞ്ചിനിയറിംഗ് പ്രവേശന പരീക്ഷയുടെ നടത്തിപ്പ്…\nഎല്ലാവര്‍ക്കും ആദ്യഡോസ് വാക്‌സീന് നല്‍കി3സംസ്ഥാനങ്ങള്;…\nഡാം തുറന്നത് കലക്ടര് അറിയാതെ


യാ മോനെ... ഇജ്ജാതി ഫ്രെയിംസ്, കാത്തിരിപ്പ് വെറുതെയാകില്ല: വിസ്മയക്കാഴ്ച്ചകളൊരുക്കി മരക്കാർ ടീസർ\nPosted by സൂരജ് സുരേന്ദ്രന്, 24 Nov, 2021\nമോഹൻലാൽ ആരാധകരും, അതിനേക്കാളുപരി ലോകമെമ്പാടുമുള്ള സിനിമ പ്രേമികളും ആവേശത്തോടെ കാത്തിരിക്കുന്ന ചിത്രമാണ് മോഹൻലാൽ പ്രിയദർശൻ കൂട്ടുകെട്ടിലൊരുങ്ങുന്ന ചിത്രമാണ് മരക്കാർ അറബിക്കടലിന്റെ സിംഹം. ചിത്രത്തിന്റെ ഔദ്യോഗിക ടീസർ പുറത്തുവിട്ടു.\nസെക്കൻഡുകൾ മാത്രമുള്ള ടീസറിന് വൻ വരവേൽപ്പാണ് സോഷ്യൽ മീഡിയയിൽ ലഭിച്ചിരിക്കുന്നത്. ടീസറിൽ കാണിക്കുന്ന ഓരോ ഫ്രയിമും ഒന്നിനൊന്ന് മികച്ചത്. ഇതൊരു മലയാള ചിത്രത്തിന്റെ ടീസർ ആണെന്ന് പറഞ്ഞാൽ അവിശ്വസനീയം.\nറിലീസ് ചെയ്ത് നാല് മണിക്കൂർ പിന്നിടുമ്പോൾ7ലക്ഷത്തിലധികം കാഴ്ചക്കാരാണ് ടീസർ കണ്ടിരിക്കുന്നത്. മരക്കാർ റിലീസിനായുള്ള നീണ്ട രണ്ട് വർഷത്തെ കാത്തിരിപ്പ് വെറുതെയാകില്ലല്ലോ എന്ന ആവേശത്തിലാണ് ആരാധകർ.\nപ്രണവ് മോഹൻലാൽ, അർജുൻ, സുനിൽ ഷെട്ടി, പ്രഭു, മഞ്ജു വാര്യർ, സുഹാസിനി, കീർത്തി സുരേഷ്, കല്യാണി പ്രിയദർശൻ, ഫാസിൽ, സിദ്ദിഖ്, നെടുമുടി വേണു, ഇന്നസെൻറ് തുടങ്ങിയ വലിയ താരനിര തന്നെ അണിനിരക്കുന്നുണ്ട്.\nമലയാള സിനിമ ചരിത്രത്തിലെ എക്കാലത്തെയും ബിഗ് ബജറ്റ് ചിത്രമാണ് മരക്കാർ. നൂറ് കോടിയോളം രൂപയാണ് ചിത്രത്തിന്റെ മുതൽ മുടക്ക്. സാബു സിറിലാണ് കലാ സംവിധായകൻ. തിരു ആണ് ഛായാഗ്രഹണം.\nആശിർവാദ് സിനിമാസിന്റെ ബാനറിൽ ആന്റണി പെരുമ്പാവൂരാണ് നിർമാണം. ഡോക്ടർ റോയ്, സന്തോഷ് ടി. കുരുവിള എന്നിവർ സഹനിർമാതാക്കളാണ്.


Coronavirus cases in Karnataka: മഹാരാഷ്‌ട്രയിൽ 7,089 പുതിയ കൊവിഡ് കേസുകൾ; കർണാടകയിൽ 7606 രോഗബാധിതർ കൂടി, തമിഴ്‌നാട്ടിൽ 62 മരണം - covid-19 death toll rate and latest positive cases on tamil nadu and karnataka states | Samayam Malayalam\ncovid-19 death toll rate and latest positive cases on tamil nadu and karnataka states\nJibin George | Samayam Malayalam | Updated: 12 Oct 2020, 09:07:41 PM\nകേരളത്തിൽ ഇന്ന് 5930 പേര്‍ക്ക് കൊവിഡ് സ്ഥിരീകരിച്ചു. ചികിത്സയിലായിരുന്ന 7836 പേരുടെ പരിശോധനാഫലം നെഗറ്റീവായി. 4767 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്\nമുംബൈ: രാജ്യത്ത് കൊവിഡ്-19 ബാധിതരുടെ എണ്ണത്തിൽ വർധന തുടരുന്നു. രോഗമുക്തി നേടുന്നവരുടെ എണ്ണത്തിൽ വർധനയുണ്ടെങ്കിലും മരണസംഖ്യ നിയന്ത്രിക്കാൻ കഴിയാത്തതാണ് തിരിച്ചടിയാകുന്നത്. ഒരുലക്ഷത്തിന് മുകളിലാണ് രാജ്യത്തെ കൊവിഡ് മരണസംഖ്യ. കൊവിഡ് കേസുകളുടെ എണ്ണത്തിൽ അമേരിക്കയ്‌ക്ക് പിന്നിലായി രണ്ടാം സ്ഥാനത്താണ് ഇന്ത്യയുള്ളത്. കേന്ദ്ര ആരോഗ്യ മന്ത്രാലയം തിങ്കളാഴ്‌ച രാവിലെ പുറത്തുവിട്ട കണക്കുകൾ പ്രകാരം രാജ്യത്തെ കൊവിഡ് ബാധിതരുടെ എണ്ണം 71 ലക്ഷം കടന്നു. മഹാരാഷ്‌ട്ര, തമിഴ്‌നാട്, കർണാടക, ആന്ധ്ര, ഡൽഹി സംസ്ഥാനങ്ങളിലാണ് കൊവിഡ് കേസുകൾ ഉയർന്ന തോതിലുള്ളത്.\nമഹാരാഷ്‌ട്രയിൽ 7,089 പുതിയ കേസുകൾ\nരാജ്യത്ത് ഏറ്റവുമധികം കൊവിഡ് കേസുകൾ നിലവിലുള്ള മഹാരാഷ്‌ട്രയിൽ കഴിഞ്ഞ 24 മണിക്കൂറിൽ 7,089 പുതിയ കൊവിഡ് കേസുകളും 165 മരണങ്ങളും സ്ഥിരീകരിച്ചു. 15,656 പേർക്ക് ഈ മണിക്കൂറുകളിൽ രോഗമുക്തിയുണ്ടായി. ഇതോടെ സംസ്ഥാനത്തെ കൊവിഡ് ബാധിതരുടെ എണ്ണം 15,35,315 ആയി ഉയർന്നു. 40,514 മരണങ്ങളാണ് ഇതുവരെ റിപ്പോർട്ട് ചെയ്‌തത്. 12,81,896 പേർ രോഗമുക്തിയുണ്ടായപ്പോൾ 2,12,439 സജീവ കേസുകളാണ് സംസ്ഥാനത്തെ വിവിധ ജില്ലകളിലുള്ളത്.\nകർണാടകയിൽ 70 മരണങ്ങൾ കൂടി\nകൊവിഡ് കേസുകളിൽ വർധന തുടരുന്ന കർണാടകയിൽ കഴിഞ്ഞ 24 മണിക്കൂറിനിടെ 7606 പുതിയ ബാധയും 70 മരണങ്ങളും സ്ഥിരീകരിച്ചു. 12,030 പേർ കഴിഞ്ഞ മണിക്കൂറുകളിൽ രോഗമുക്തി നേടി. ഇതോടെ കർണാടകയിൽ 5,92,084 പേർക്ക് കൊവിഡ് മുക്തിയുണ്ടായി. 10,036 പേർക്ക് ഇതുവരെ ജീവൻ നഷ്‌ടമായി. ഇതോടെ സംസ്ഥാനത്തെ മുഴുവൻ കൊവിഡ് കേസുകളുടെ എണ്ണം 7,17,915 ആയി ഉയർന്നു. വിവിധ ജില്ലകളിലായി 1,15,776 സജീവ കേസുകളാണ് നിലവിലുള്ളതെന്നും ആരോഗ്യവകുപ്പ് വ്യക്തമാക്കി.\nതമിഴ്‌നാട്ടിൽ 4,879 പുതിയ രോഗബാധിതർ\nകൊവിഡ് കേസുകൾ കൂടുതലുള്ള തമിഴ്‌നാട്ടിൽ കഴിഞ്ഞ 24 മണിക്കൂറിനുള്ളിൽ 4,879 പുതിയ കൊവിഡ് കേസുകളും 62 മരണങ്ങളും റിപ്പോർട്ട് ചെയ്‌തു. 5,165 പേർക്ക് ഈ മണിക്കൂറുകളിൽ രോഗമുക്തിയുണ്ടായി. ഇതോടെ സംസ്ഥാനത്തെ ആകെ കൊവിഡ് കേസുകളുടെ എണ്ണം 6,61,264 ആയി ഉയർന്നു. 6,07,203 പേർ ഇതുവരെ രോഗമുക്തി നേടിയപ്പോൾ 10,314 പേർക്ക് ജീവൻ നഷ്‌ടമായി. സംസ്ഥാനത്തെ വിവിധ ജില്ലകളിലായി 43,747 സജീവ കൊവിഡ് കേസുകളാണ് നിലവിലുള്ളതെന്നും അധികൃതർ പറഞ്ഞു.\nകേരളത്തിൽ ഇന്ന് 5930 പേര്‍ക്ക് കൊവിഡ് സ്ഥിരീകരിച്ചു. ചികിത്സയിലായിരുന്ന 7836 പേരുടെ പരിശോധനാഫലം നെഗറ്റീവായി. 4767 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 195 പേരുടെ സമ്പര്‍ക്ക ഉറവിടം വ്യക്തമല്ല. 22 മരണങ്ങൾ കൂടി സ്ഥിരീകരിച്ചതോടെ സംസ്ഥാനത്തെ ആകെ കൊവിഡ് മരണം 1025 ആയി. കഴിഞ്ഞ 24 മണിക്കൂറിനിടെ 38,259 സാമ്പിളുകളാണ് പരിശോധിച്ചത്. ഇതോടെ 94,388 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 1,99,634 പേര് ഇതുവരെ കൊവിഡില് നിന്നും മുക്തി നേടി. 195 ആരോഗ്യ പ്രവര്‍ത്തകര്‍ക്കാണ് സമ്പര്‍ക്കത്തിലൂടെ ഇന്ന് കൊവിഡ് ബാധിച്ചത്. 94,388 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 1,99,634 പേര് ഇതുവരെ കൊവിഡില് നിന്നും മുക്തി നേടി.\nYoutube-കാർഷിക ബിൽ ഇന്ത്യൻ സമ്പദ് വ്യവസ്ഥയെ തകർക്കാനോ ? | Samayam Malayalam |\nവേണ്ടത് എട്ടാം ക്ലാസ് യോഗ്യത; അപേക്ഷിച്ചത് പിഎച്ച്ഡിക്കാർ, ഫോറസ്‌റ്റ് അസിസ്‌റ്റൻ്റ് തസ്ഥികയിലേക്ക് തള്ളിക്കയറ്റം ആര്‍ട്ടിക്കിള് ഷോ\nഹോട്ട് സ്‌പോട്ട് കൊവിഡ്-19 കൊവിഡ് മരണം കൊറോണ വൈറസ് hotspot areas in kerala Covid-19 cases in Maharashtra covid-19 coronavirus cases in kerala Coronavirus cases in Karnataka Coronavirus cases coronavirus\nWeb Title : covid-19 death toll rate and latest positive cases on tamil nadu and karnataka states